
Zašto Hrvatska šuti? 


»Što više živim i gledam sudbinu Crkve, to mi je draža! 

O, velika si, Crkvo Božja!« 

(Bi. Alojzije Stepi nac, 24. XI. 1959.) 











Papina riječ 



Drage obitelji, 
budite hrabre! 


»Zazivam na ovu zemlju i na sve njezine sta¬ 
novnike, zagovor i pomoć blaženoga Alojzija 
Stepinca, Pastira kojega vaš narod voli i štu¬ 
je. Neka prati mlade naraštaje da žive u lju¬ 
bavi koja je potaknula Gospodina Isusa Kri¬ 
sta da svoj život daruje za sve ljude.« 


U današnjem je društvu više no ikad žurno potrebna nazočnost uzornih kršćanskih obite¬ 
lji. Moramo na žalost ustanoviti, da se, posebno u Europi, širi sekularizacija koja Boga života 
gura na rub te donosi rastuću razjedinjenost obitelji. Apsolutizira se sloboda bez odgovorno¬ 
sti za istinu, i njeguje se, kao ideal, individualno dobro preko potrošnje materijalnih dobara 
te površnih iskustava, ne vodeći raćuna o kvaliteti odnosa s osobama i o najdubljim ljudskim 
vrijednostima; ljubav se svodi na sentimentalni osjećaj i zadovoljavanje nagonskih poriva, 
bez nastojanja da se stvore trajne veze međusobne pripadnosti i bez otvorenosti životu. Po¬ 
zvani smo da se odupremo tom mentalitetu! Uz riječ Crkve, veoma je važno i svjedočenje 
te zauzetost kršćanskih obitelji, vaše konkretno svjedočanstvo, posebno kao potvrda nepo¬ 
vredivosti ljudskoga života od začeća do njegova prirodnoga skončanja. Što je jedinstvena i 
nezamjenjiva vrijednost obitelji utemeljene na braku i na potrebi zakonskih odredbi koje bi 
podupirale obitelji u zadaći rađanja i odgoja djece. 

Drage obitelji, budite hrabre! Ne popuštajte 
tom sekulariziranom mentalitetu koji nudi suživot I Q 1 

kao pripravu ili čak kao zamjenu za brak! Pokaži- I 
te svojim životnim svjedočanstvom da je moguće I 
ljubiti poput Krista, bezrezervno, da se nije potreb- I j .■ 

no bojati brige za drugu osobu! Drage obitelji, ra- I , ^ 

dujte se očinstvu i majčinstvu! Otvorenost životu I j 

znak je otvorenosti prema budućnosti, pouzdanja I § 1 Sr jClt \ 

u budućnost, kao što poštivanje naravnoga zako- lj' I >►'*• |* t J 

na oslobađa osobu, a ne ubija je! Dobro obitelji je I^SjK / j fefif 

dobro i Crkve. Želio bih istaknuti ono što sam tvr- I ^ M rs 'j&fm tdP* 

dio prije: »Izgradnja svake pojedine kršćanske obi- I HHmL wM^w r jflj 

telji smješta se unutar veće obitelji Crkve, koja je I V žjff* 

podupire i nosi sa sobom. I obratno. Crkvu grade I \ *j 
obitelji, male kućne crkve.« (Ddcorso di apertitra del I •*. ' 1%^^ 

Convcpuo ccdesinlc diocesnua di Romu, 6. lipnja 2005: I V A 

Imegmmcnti di Benedetto XVI, I, 2005, p. 205). Mo- I ćVPVt'flugJ 

limu Gospodina da obitelji budu uvijek više male 

Crkve, a crkvene zajednice da budu više obitelj! I l[ j 

(Iz propovijedi na Hipodromu 5. lipnja 2011.) I ‘ JH uf 


Na naslovnoj stranici: »Molitva na grobu blaženoga kardinala Stepinca podsjetila nas je, na osobit način, na sve 
one koji su trpjeli - a i danas trpe ~ zbog vjere u Evanđelje. Nastavimo moliti zagovor toga neustrašivoga svje¬ 
doka uskrsloga Gospodina, kako bi svaka žrtva, svaka kušnja, koje prinosimo Bogu iz ljubavi prema njemu i braći, 
mogle biti kao pšenično zrno koje, pavši na zemlju, umre da donese plod.« (Iz govora na odlasku iz Zagreba, u 
Međunarodnoj zračnoj luci Zagreb - Pleso 5. lipnja 2011.) 





Urednikova riječ 


P ohod pape Bene- 
dikta XVI. Crkvi u 
Hrvata i svim gra¬ 
đanima Republike Hr¬ 
vatske bio je svojevrstan 
Božji prolaz. Papin os¬ 
mjeh, vedrina i nadom 
protkani govori začas su 
razbili oblake sumnje ko¬ 
ji se bezrazložno nadvise 
nad hrvatskom javnošću 
i postadoše poput sunča¬ 
nih zraka kojima dobri 
Bog želi oplemeniti če¬ 
trnaest stoljetnu vjernost 
hrvatskoga naroda Kri¬ 
stu Gospodinu, nasljed¬ 
niku svetoga Petra i ka¬ 
toličkoj baštini. Shvaća¬ 
jući važnost i ozbiljnost 
Papina prolaska lijepom 
našom domovinom, Bož¬ 
ji narod, satkan od djece, 
mladih, roditelja, muže¬ 
va i žena, djedova i baka, 
đaka i studenata, učitelja 
i profesora, intelektuala¬ 
ca i jednostavnih ljudi, 
radnika na njivi i u tvor¬ 
nici, u uredu, na moru, 
zadivili su mnoge u do¬ 
movini i u svijetu koji su 
sa skepsom i zluradošću 
pratili Papin dolazak. 
Molitva u tišini, pjesma 
iznikla iz jednostavnih 
melodija i polifonije do¬ 
čarala je domaćoj, Crkvi 
nesklonoj, javnosti i cije¬ 
lome svijetu kako se voli 
navjestitelj istine, zastu¬ 
pnik pravde i tumač isti¬ 
ne o čovjeku. Hvala Sve¬ 
tome Ocu za svaku iz¬ 
govorenu riječ, osmjeh i 
ohrabrenje, kojima je pri- 
dizao hrvatski puk. 

Osobito ti hvala. Sve¬ 
ti Oče, što si na jasan na¬ 
čin svemu svijetu još jed¬ 
nom predočio svijetli lik 
bi. Alojzija Stepinca s ko¬ 
jim »Zajedno u Kristu« 
želimo proslavljati Bož¬ 
je ime i graditi opstanak 


Hvala ti, 
Sveti Oče 

Hvala Svetome Ocu za svaku izgovorenu 
riječ, osmjeh i ohrabrenje, kojima je pri- 
dizao hrvatski puk. 

Osobito ti hvala. Sveti Oče, što si na jasan 
način svemu svijetu još jednom predočio 
svijetli lik bi. Alojzija Stepinca s kojim 
»Zajedno u Kristu« želimo proslavljati 
Božje ime i graditi opstanak na ovome tlu 
koje je on poškropio svojom krvlju. Sveti 
Otac ga je proglasio »neustrašivim pasti¬ 
rom«, »nezaboravnim biskupom«, koji se 
»zbog svoje postojane kršćanske svijesti 
znao oduprijeti svakom totalitarizmu«, 
tako da je »u vrijeme fašističke i nacistič¬ 
ke diktature postao branitelj Židova, pra¬ 
voslavnih i svih progonjenih, a zatim u 
vrijeme komunizma, odvjetnik vjernika«. 



Pozdravljajući Svetoga Oca, postulator ka- 
uze reče: »Sveti Oče, kanonski postupak za 
proglašenje svetim bi Alojzija Stepinca do¬ 
bro napreduje. Nadamo se njegovu skorom 
proglašenju svetim.« Sveti Otac je uzvra¬ 
tio: »Nadamo se, ubrzo!« 


na ovome tlu koje je on 
poškropio svojom krv¬ 
lju. Sveti Otac ga je pro¬ 
glasio »neustrašivim pa¬ 
stirom«, »nezaboravnim 
biskupom«, koji se »zbog 
svoje postojane kršćan¬ 
ske svijesti znao odupri¬ 
jeti svakom totalitariz¬ 
mu«, tako da je »u vrije¬ 
me fašističke i nacističke 
diktature postao brani¬ 
telj Židova, pravoslavnih 
i svih progonjenih, a za¬ 
tim u vrijeme komuniz¬ 
ma, odvjetnik vjernika«. 
Na svjedočanstvu njego¬ 
ve čiste savjesti, Prvosve¬ 
ćenik je hrvatskom naro¬ 
du protumačio nezaobi¬ 
laznu ulogu savjesti u iz¬ 
gradnji cjelovite osobe i 
pravednoga društva. 

Uspješnosti apostol¬ 
skog pohoda Benedikta 
XVI. Hrvatskoj želi pri¬ 
donijeti i ovaj broj Glasni¬ 
ka postulature bi. Alojzi¬ 
ja Stepinca. Nastavljamo 
s objavljivanjem preda¬ 
vanja prof. dr. Stipe Bo- 
tice održanog u Zagrebu 
7. veljače 2011. o sadrža¬ 
ju i porukama dnevnika 
krašićkog župnika Josi¬ 
pa Vranekovića. Dono¬ 
simo i prikaz novih sve¬ 
taca i blaženika Katolič¬ 
ke crkve. 

Čudne interpretacije 
antifašizma u hrvatskoj 
javnosti i negiranje zlo¬ 
čina što ih počiniše par¬ 
tizani tijekom Drugoga 
svjetskog rata i u pora¬ 
ću te sljedbenici komu¬ 
nističke ideologije kroz 
desetljeća toga sustava 
na hrvatskom ozemlju, 
po drugi put ubijaju iste 
žrtve iskrivljujući činje¬ 
nice i lažno prikazujući 
tijek povijesnih događa¬ 
ja. Kakva je to demokra¬ 
cija u kojoj se, kad mi- 

Stepinac 



»Draga braćo u biskupstvu, (...) svo¬ 
jim svećenicima ne propustite davati 
jasne duhovne, doktrinalne i pastoral¬ 
ne naputke. Crkvena zajednica doista 
u sebi sadrži zakonite različitosti, no 
ipak ne može vjerno svjedočiti Gos¬ 
podina ako nema zajedništva njezinih 
članova. To od vas zahtijeva budno 
služenje u dijalogu punom ljubavi, ali 
i jasnoće i čvrstoće. Draga braćo, pri¬ 
anjati uz Krista znači 'čuvati njego¬ 
vu riječ' u svim okolnostima (usp. Iv 
14,23).« (BENEDIKT XVI., Nago¬ 
vor na molitvi Večernje u Zagrebač¬ 
koj prvostolnici, 5. lipnja 2011.) 


nistar unutarnjih poslova RH najavi uhićenje jom mržnje prema hrvatskom narodu i bi. Aloj- 


nekih zločinaca, uznemiri i sam državni vrh te 
sprječava uhićenje zločinaca i uspostavu prav¬ 
de? Jer je i bi. Stepinac bio žrtva toga progona, 
donosimo u ovom broju kraći prikaz grobišta 
partizanskih i komunističkih žrta- 
va te prikaze 66. komemoracije žr¬ 
tava bleiburške tragedije i hrvat¬ 
skog križnog puta, pohoda kar¬ 
dinala Josipa Bozanića i biskupa 
Zagrebačke metropolije stratištu 
jame Jazovke te obredne molitve 
na stratištima u Tišljanskoj Dubra¬ 
vi i Velom Grablju. 

Budući da se Jutarnji list oglu¬ 
šio na zahtjev mons. postulatora da 
objavi njegov osvrt na knjigu »Ste¬ 
pinac u Lepoglavi - zapisi nadbi¬ 
skupova čuvara«, koju su sastavili 
Dane Mirić i suradnici, a isti je no¬ 
vinski dnevnik od 14. do 20. svib¬ 
nja 2011. javnosti predstavljao sa¬ 
držaj spomenute knjige, te u razgo¬ 
voru s gosp. Mirićem objavljenom 
21. svibnja 2011. iznio klevete pro¬ 
tiv postulatorove osobe i službe, 
donosimo taj osvrt u cijelosti. Ne¬ 
korektnost urednika Jutarnjeg lista samo po¬ 
tvrđuje istinitost izjave Komisije HBK Iustitia 
et pax od 27. lipnja 2011. godine da su u Re¬ 
publici Hrvatskoj na djelu netrpeljivost i nasi¬ 
lje prema katolicima. Možda taj osvrt otvori oči 
pučkom pravobranitelju Jurici Malčiću, koji u 
ovoj državi nigdje ne vidi ta prava povrijeđena, 
ili gosp. Jasminu Mesiću, ministru kulture RH, 
čije ministarstvo financira časopise s tendenci- 


Shvaćajući važnost i 
ozbiljnost Papina prola¬ 
ska lijepom našom do¬ 
movinom, Božji narod, 
satkan od djece, mla¬ 
dih, roditelja, muževa 
i žena,djedova i baka, 
đaka i studenata, učite¬ 
lja i profesora, intelek¬ 
tualaca i jednostavnih 
ljudi, radnika na njivi i 
u tvornici, u uredu, na 
moru, zadivili su mno¬ 
ge u domovini i u svije¬ 
tu koji su sa skepsom i 
zluradošću pratili Papin 
dolazak. 


ziju Stepincu (Srpske novosti). 

Osobitu smo pozornost posvetili papin¬ 
skim uputama za slavljenje, čašćenje i klanja¬ 
nje Presvetom Oltarskom Sakramentu. Nakon 
članka teologa Inosa Biffija TRAJ¬ 
NA PRISUTNOST - Značenje eu- 
haristijskog klanjanja, objavljenog 
u poluslužbenom dnevniku Sve¬ 
te Stolice L'Osservatore Roma- 
no, neki su vjernici postavili pita¬ 
nje: Zašto je na brzinu ogoljen ol¬ 
tar u katedrali pripremljen za sve¬ 
čanu Večernju s Benediktom XVI., 
a papa, kojemu smo obećali vjer¬ 
nost i pravovjernost, redovito slavi 
otajstvo Euharistije i s križem i svi¬ 
jećnjacima na oltaru? 

U rubrici svjedočanstva dono¬ 
simo očitovanje isusovca Slavka 
Pavina o njegovu držanju u JNA i 
obrani časti kardinala Stepinca. 

Neka članci i slike popraće¬ 
ne riječima Benedikta XVI. Crkvi 
u Hrvata i drugi prilozi u nama 
ukrepljuju zdrave misli o životu, 
obitelji. Crkvi, crkvenim pozivima 
i pridonesu vjernosti Kristu Gospodinu s ko¬ 
jim zajedno možemo postavljati temelje koje, 
kako je to učio i posvjedočio bi. Alojzije Ste¬ 
pinac, ne može oboriti oholost svjetskih moć¬ 
nika ili podmuklost podzemlja, koje i u našoj 
društvenoj sredini sustavno radi na razaranju 
čovjekove osobe, obitelji. Crkve i naroda. 

U Zagrebu, 7. rujna 2011. 

dr. Juraj Batelja, postulator 


□ 











Steoinčevo zatočeništvo u Krašiću 




BI. Alojzije u molitvi pred glavnim oltarom Pre¬ 
svetoga Trojstva župne crkve u Krašiću 

Piše: prof. dr. Stipe Botica 

N adbiskup i kardinal Alojzije Stepinac u 
svom krašićkom zatočeništvu nije pasiv¬ 
na osoba koja se prepustila usudu (nes¬ 
pojivim, dakako, s autentičnim kršćanstvom!) 
već iznimno aktivna osoba koja stalno propituje 
svoj život i postupke (to se još bolje može vidjeti 
iz njegovih pisama: na tisuće krišom otposla¬ 
nih iz zatočeništva!). Neke od važnijih postav¬ 
ki: postupak sa suđenja i »nesuradnje« s oni¬ 
ma koji su unaprijed donijeli presudu; obra¬ 
na Crkve-Svete Stolice-kršćanskog i svetopi- 
samskog svjetonazora pred komunističkom 
ideologijom; silno pouzdanje u Boga, zagovor 
Marijin i molitvu; strah za moguće klonuće (i 
ustupak) pred vlastima crkvene hijerarhije i 
svećenstva; propitkivanje i osuda zla koje na¬ 
nose CMD-aši Udruženje, gotovo tijekom ci¬ 
jelog Dnevnika. Koliko je to obuhvatno, neka 
pokaže jedna njegova tvrdnja: »Kad pomislim 
na jadne CDM-aše, to me više boli nego deset 
godina Lepoglave.« (str. 413) 

Pa i u zadnjim godinama života je rekao: 
»Ponovno bacam anatemu na CMD.« (str. 609); 
briga i strah za hrvatsku nacionalnu misao; ne¬ 
pomirljiv stav prema komunističkoj vlasti i 
moćnicima; prosudba ljudi i okolnosti povije¬ 
snog života hrvatskog naroda; pouzdanje i mo¬ 


U izolaciji je bila 
prilika za 
reminiscenciju 
cjelokupna života 

Uz objavljivanje dnevnika krašićkog župnika 
Josipa Vranekovića (2) 


litva da narod ne zataji; nevjerojatna pomnja i 
briga za one koji mu pružaju skrb, utočište i li¬ 
ječenje; zrenje Boga-Stvoritelja u prirodi; kores¬ 
pondencija sa svima koji mogu pomoći Crkvi, 
kršćanstvu i hrvatskom narodu; veselje u susre¬ 
tu s djecom i »nevinima«; užitak u svećeničkim 
poslovima koje obavlja u Krašiću; predaja svoje 
sudbine u Božje ruke... Sve su to teme koje više 
puta evocira kao i cijeli svoj život (od najranijeg 
djetinjstva, preko odrastanja, obitelji, okolnosti 
1. svjetskoga rata, studija, mladomisništva, bi- 
skupovanja i sadašnjeg vremena). Kao čovjek 
iznimne intelektualne sposobnosti, posvema 
posvećen Bogu i svom pozivu; osoba njegovana 
i čvrstog hrvatskog nacionalnog osjećaja, posto¬ 
jana i nepokolebljiva značaja - o svemu je govo¬ 
rio otvoreno i jasno, uvjerljivo i bez zadrške. 

Dnevnik je sve to pokazao: kontinuirano i 
kontekstualizirano (dokumentirano), sad se čini 
još uvjerljivije, objektivno, jer se motri iz udalje¬ 
nosti kao sjećanje. Zapravo znatan dio informa¬ 
cija ovdje su uspomene, sjećanja, memorabilia, 
o onome što se već dogodilo ili se u tom trenut¬ 
ku događa, a najčešće povezano i jedno i drugo. 
Sve je to obilno natopljeno citatima: iz Sv. pi¬ 
sma, literature, njegovim aforizmima i uspješno 
sročenim formulacijama, interaktivno. Lako je 
i figurativno stilizirao, primjerice nakon čitanja 
Don Quijotea je rekao: »Uvjeren sam, da nema 
veće 'donkihotijade'nego što su ovi naši« (str. 
435), misleći naravno na komunističko ponaša¬ 
nje i vlast. 

Nekoliko odabranih uporišta njegova živo¬ 
ta i djelovanja izdvajam u dihotomijskom nizu: 
(1) kršćanstvo naspram komunizma, (2) odno¬ 
si mi - oni, (3) procjena sadašnjih (komunistič¬ 
kih) moćnika - stvarni hrvatski velikani, (4) vje- 


J 


0 


\ V U.5 I U L A I 

4./2011 



Stepinac 



Briga i strah za hrvatsku nacionalnu 
misao; nepomirljiv stav prema komu¬ 
nističkoj vlasti i moćnicima; prosud¬ 
ba ljudi i okolnosti povijesnog života 
hrvatskog naroda; pouzdanje i moli¬ 
tva da narod ne zataji; nevjerojatna 
pomnja i briga za one koji mu pružaju 
skrb, utočište i liječenje; zrenje Boga- 
Stvoritelja u prirodi; korespondencija 
sa svima koji mogu pomoći Crkvi, kr¬ 
šćanstvu i hrvatskom narodu; veselje u 
susretu s djecom i »nevinima«; užitak 
u svećeničkim poslovima koje obav¬ 
lja u Krašiću; predaja svoje sudbine u 
Božje ruke... Sve su to teme koje [au¬ 
tor] više puta evocira kao i cijeli svoj 
život... 



BI. Alojzije Stepinac u procesiji dolazi na podjeljivanje sa¬ 
kramenta krizme u Novskoj, 12. lipnja 1939. 


ra u hrvatski narod i njegovu budućnost - vje¬ 
ra u slom komunizma, (5) procjena svoje uloge 
u ovome vremenu - nemanje straha pred pat¬ 
njom i smrti. 

Glede prvoga, nepokolebljivo odan kršćan¬ 
stvu, a često je poručivao svećenicima »Kruni¬ 
cu u ruke i pouzdanje u Boga: On jedini može 
da nas čudom svojim izbavi iz ove nevolje« (str. 
83). S druge strane imao je silno pouzdanje u 
Sv. Stolicu: »Nikada ne bih htio politički vodi¬ 
ti narod. Silna odgovornost. Gledam kako po¬ 
litičari sude jedni o drugima: izvana lijepo, a u 
sebi obratno! Vidim iz ovoga i to da mi nemamo 
pravoga prijatelja, osim gore dobri Bog, a na ze¬ 
mlji Sveta Stolica.« (115) S obzirom na komuni¬ 
stički svjetonazor i uopće pogled na život i čo¬ 
vjeka, više puta je osporavao svaku mogućnost 
humanizacije od komunista, primjerice: »Što se 
oni razbacuju s tim izrazima. Savjet za prosvjetu, 
nauku, kulturuU Jadne li njihove kulture! To je 
bestijalizacija čovjeka, a ne kultura. - ili civiliza¬ 
cija urlanja i šmajsera...! Sastanci, mitinzi, raz- 
glasne postaje, a sve laž.« (str. 218) 

Za razliku od toga, u kršćanstvu i molitvi je 
silna »duhovna snaga i utjeha. A oni, vječno ne¬ 
mirni, uvijek nešto mijenjaju, novo traže, viču, 
deru se, galame. Pravo je nekoć rekao prorok za 
njih: Hi in curribus et equis!« (str. 220) Znao je na 
ovu temu i ironizirati, kao kad je gledao zasta¬ 
vu, »Koliko mi srce puca od boli i žalosti kad vi¬ 
dim na njoj taj prokleti znak (petokraku).« (str. 
231) Čak je pred smrt maštao da će napisati i 
knjigu »Križ i Petokraka.« (689) Bio je skeptičan 


i o partizanima i o ustašama pa je tako rekao: 
»Tražio sam u Rječniku što znači riječ 'parti¬ 
zan'. Arhanićev rječnik. ..donosi ovo i ono zna¬ 
čenje, i na kraju: ustaša. Zanimljivo svakako. U 
nekim se stvarima ne razlikuju mnogo.« (str. 
242) Na drugom je mjestu komunizam drukči¬ 
je odredio, gledajući »bezakonje komunizma... 
zapad ne zna što je komunizam, Mendacium in- 
carnatum, to je moja definicija komunizma«, te 
»s komunistima mogu samo budale, pokvare¬ 
njaci, pijanice, bludnici - po koji lakomac.« (str. 
386) Radovao se stoga Adenauerovoj pobjedi... 
»da zgazi ovo socijalističko blato - smrad. Ne 
velim to za ljude socijaliste, nego njihovu ide¬ 
ju.« (str. 570) 

Za razliku od toga hvali svećenike i ugled¬ 
ne pojedince koji su ostali na drugoj strani jer 
». ..da ste pali na koljena pred krvnicima..., na¬ 
rod bi vas prezreo.« (str. 386) Čvrst i pouzdan 
stav omogućila mu je i svetopisamska perspek¬ 
tiva koju je obilno koristio i u propovijedima i 
govoru jer »Neiscrpan je to i divan izvor. Sve 
više shvaćam ljepotu te knjige.« (str. 436) 

Glede drugoga, vrlo snažno izražena opre¬ 
ka između naših i njihovih, između onih po 
Božjim načelima i onih koji su protiv Njega. A 
ovih drugih je puno, pred svijetom se prave do¬ 
bri: »Kako lažu ti naši neprijatelji: g. 1945. re¬ 
kao sam američkom konzulu, kako je češće do¬ 
lazio k meni, kako je nekad u Perziji kralj Asver 
dao svakome lašcu usijanom šipkom probuši¬ 
ti jezik. Da je kod nas takav zakon, tko bi pro¬ 
ducirao tolike šipke.« (str. 116) Ovo oni vrlo če- 

»Na Pastire spada da [Evanđelje] pouzdano nude vjernicima, kako bi im pomo¬ 
gli procijeniti svoje osobne odgovornosti, sklad između njihovih odluka i zahtje¬ 
va vjere. Tako se napreduje u onom nužnom 'kulturalnom zaokretu', da bi se 
promicala kultura života i društvo po mjeri čovjeka.« (BENEDIKT XVI., Na¬ 
govor na molitvi Večernje u Zagrebačkoj prvostolnici, 5. lipnja 2011.) 


sto se rabi (bar dvjesto puta u različitim kono¬ 
tacijama). 

Na jednom mjestu »oni« su članovi CMD-a, 
što je žestoko napadao, i komunistički vlasto¬ 
dršci, jer »oni postupaju točno kao za Francu¬ 
ske revolucije, za Henrika VIII. i si. Ide se za 
odcjepljenjem od Rima. Onda u pravoslavlje... 
i nestalo bi hrvatskog naroda. Ja tu gledam ve¬ 
likosrpstvo i komunizam. Ali sreća je naša, što 
oni ne računaju s glavnim faktorom, a to je 
Bog.« (str. 150) Osobito ga je bolno diralo kad 
se u »Vjesniku«, i na drugim razinama, vrijeđa 
marijanska godina jer »vrijeđaju najveće sveti¬ 
nje hrvatskog naroda... ja njima ništa ne vjeru¬ 
jem. Oni sve grade na laži. I u tome su upravo 
drski.« (str. 306-307) »U tome se znao našaliti i 
ironizirati, jer 'Tko s vragom tikve sadi, o glavu 
mu se razbiju'.« (str. 562) 

U svome razmišljanju pokolebao se i u vri¬ 
jednosni sustav Zapada. Više puta je isticao: 
»Nisam se nikad u životu zanosio nekom po¬ 
moći sa zapada. Zapad je truo u vjerskom i mo¬ 
ralnom pogledu.« (str. 448) Svejedno se u ožuj¬ 
ku 1957. veselio potezima koji su vodili do uje¬ 
dinjenja Europe, nadajući se da će i Hrvati biti u 
toj zajednici naroda. 

Inače je čvrsto vjerovao u pobjedu Crkve i 
kršćanskih načelu, u tom zlom vremenu. Rekao 
je (26. 5.1958.) »Mogu ja otići..., ali znajte. Ka¬ 


imciuiuuumu opuouu 

nosti, posvema posve¬ 
ćen Bogu i svom pozi¬ 
vu; osoba njegovana 
i čvrstog hrvatskog 
nacionalnog osjećaja, 
postojana i nepoko¬ 
lebljiva značaja-o 
svemu je govorio otvo¬ 
reno i jasno, uvjerljivo 
i bez zadrške. 


tolička crkva će osta¬ 
ti. Pobjeda Crkve je 
sigurna, a ne komu¬ 
nizma. Ni vrata je pa¬ 
klena ne će nadvla¬ 
dati, a kamo li Tito i 
Ranković.« (str. 640) Upotpunio je takav stav i 
ovom tvrdnjom: »Nema nikakve zajednice iz¬ 
među svjetla i tmine, između nas i njih. Ni u 
čemu se ne slažemo. Jedino što je zajedničko jest 
to, da smo si protivnici.« (str. 717) 

Glede trećega, najviše je invocirao Tita, pa 
je tako u Dnevniku (30.10.1952.) na vijest da je 
Radio London javio da se traži oslobođenje Ste- 
pinca, rekao: »To je stvar Gospodina Boga - i 
kad on reče: dosta, neće se pitati ni Tita, ni Ede¬ 
na. Bog zna gdje i oni tada budu.« (str. 123) Po¬ 
slije je na pitanje hoće li se sastati s Titom, od¬ 
govorio: »Pa ja sam 'ratni zločinac'.« (str. 139) 
Više puta je navedeno da je Stepinac »Titu, čini 
se, kost u grlu, koju ne može progutati i koja će 
ga zadaviti.« (str. 177) Više puta su pokušali da 
ode u Zagreb, na slobodu, ali: »Ne, ja odavde ne 
idem. Išao bih, ali samo kao slobodan čovjek... 
ne ću da budem njihov rob... Tražim poništenje 
sramotne presude.« (str. 182) 

Ovdje je ključ Stepinčeva stava, da oni po¬ 
vuku svoju presudu (što će više puta ponoviti), 
ali ovome treba dodati i opetovanu formulaci- 

ju: »Ja njima (komunistima) ne vjerujem ništa!« 
(str. 186). Među onima kojima najmanje vjeruje 
jest Tito, pa je o njemu razgovarao (s Vraneko- 
vićem), ponekad i žustro, kao primjerice »Kod 
večere: Neka se maršal samo grozi, ali će jed¬ 
nom i njemu Gospodin: Da rationem vilicitatio- 
nis suael Tko je tebe, druže Tito, ovlastio da ubi¬ 
jaš tri stotine svećenika... da zatvaraš stotine 
svećenika... da milijune ubijaš?? Narod -? A 
tako?« (str. 196) Ponovno, na radijsku vijest da 
»Tito sprema logor za svećenike kod Travnika, 
reče: Samo neka sprema, ali progovorit će i Gos¬ 
podin Bog, a on to ne zaboravlja.« (str. 217) 
Kako Tito nije opraštao ni svojim sljedbeni¬ 
cima, kad se u svemu ne slažu s njim, dvaput je 
dotakao i pitanje Đilasa. Stepinac reče »Do jučer 
se rugao Crkvi i Bogu i tolike je unesrećio, a da¬ 
nas je to i njega stiglo. Tko zna kako će i drugi 
za njim poći!« (str. 253) Kad je kasnije doznao za 
osudu Đilasa, odao mu je priznanje jer je Đilas 
u New Yorku izjavio da »novinari u Jugoslavi¬ 
ji mogu čuti istinu jedino od njega i Stepinca«, a 
da je »Stepinac nevin, ali su ga morali osuditi«, i 
da je u Splitu obilazeći Meštrovićeve radove re¬ 
kao da »najljepše Meštrovićevo djelo jest... gdje 
prikazuje Stepinca kako kleči i moli za hrvatski 
narod.« (str. 375) Usporedio je njegovo suđenje 
sa svojim, štoviše »bit će izrečena osuda na ne¬ 
kako u vrijeme moga suđenja. Ni najmanje mu 
ne želim zlo, premda je on kao prvi do Tita ku¬ 
movao sramotnom mom procesu.« (str. 574) 
Više puta je navodio kako je Tito omalova- 
žio Mariju, kad je rekao da će možda Stepincu 
pomoći »Neka Marija« (str. 330), a i inače »Tito 
je podrugljivo govorio 'Nekakva Marija'. Poka¬ 
zat će tebi brzo Marija tko je ona!« (str. 358) Ne 
samo to, već i ideološka razlika je razlog da »ja 
drugu maršalu ne vjerujem, kao što se komu- 


»Velikodušno primajte one koji kuca¬ 
ju na vrata vašega srca, nudeći svako¬ 
me darove koje vam je božanska dobro¬ 
ta povjerila. Ustrajte u zajedništvu sa 
svojim biskupom i u međusobnoj su¬ 
radnji.« (BENEDIKT XV/., Nagovor 
na molitvi Večernje u Zagrebačkoj pr¬ 
vostolnici, 5. lipnja 2011.) 

nizmu ništa ne smije vjerovati. Sje¬ 
ćam se, kako je Tito jednom izjavio: 
'Mi niti za dlaku ne odstupamo od 
marksističke ideologije, niti ćemo 
ikada odstupiti!' To mu vjerujem. 
Između nas i njih nema pomirenja, 
nego borba do pobjede, a to sigur¬ 
no ne bude na strani komunizma.« 
(str. 465) U nekoliko je navrata ipak procjenji¬ 
vao da je tadašnja situacija bila iznimno složena 
i da ni Titu nije bilo lako, posebice sa Srbima. 

Prisjeća se (17. 3.1958.) na »prvi i čini mi se 
posljednji razgovor s Titom... kako je kao pre¬ 
obučeni ruski pukovnik razgovarao s Dražom 
koji je odlučio likvidirati sve Hrvate. 'Eh, ne ćeš. 
Draža', pomislio sam u sebi, veli Tito. .. I doi¬ 
sta... nije li Providnost baš Tita uzela da nas za¬ 
štiti od većega zla, što je spremao Draža. Makar 
smo i od ovoga mnogo napatili i danas patimo, 
ali da je Draža prevladao. Bog samo znade što 
bi bilo od nas. Neka drugi sude, što hoće o Titu, 
tko je on, ja sam svjestan, da je onaj pravi Tito- 
Zagorac.« (str. 612) 

Nešto je ublažio svoj stav prema Titu i na¬ 
kon posjeta i razgovora s Ivanom Meštrovićem 
jer je spriječio nalete srpskog šovinizma i Kar- 
deljevu aspiraciju da »cijelu Istru i Rijeku pri¬ 
poji Sloveniji. To su htjeli provesti u Titovoj od¬ 
sutnosti. Tito je ustao protiv, viknuvši: 'Zar nije 
dosta srpskog šovinizma, čim ćemo pred naro¬ 
dom pravdati i taj slovenački!' Na pitanje Tito¬ 
vo, tko je to predložio, odgovori Kardelj: 'Jaz'. 
'A zašto? 'Slovenija je iza Crne Gore najmanja 
republika, i to joj je potrebno... Tito je to spri¬ 
ječio... Možda je ipak on (Tito) u rukama Pro¬ 
vidnosti, da u ovim prilikama nismo još gore 
prošli.« (str. 755) Procjenjivao ga je i na ovaj na¬ 
čin: »Kad god vidim Titovu sliku - naduto i ba¬ 
hato njegovo držanje, sjetim se Goringa. Tako 
su si nekako slični.« (str. 629) Pa i na ovaj način 
da je Tito »ne jedanput pokazao, da ima debe¬ 
lu kožu.« (str. 629) Ili, nakon nategnutih odno¬ 
sa sa SSSR-om (20. 5. 1958.): »Čujem da je Tito 
u velikom škripcu. Hruščov ga drži. Doživljava 
sudbinu onih koji sjede na dvije stolice! 'Neka 
se mole svome Bogu', rekao je bahato, kao da 

Boga ne treba njemu! I 'nekakova Marija', go¬ 
vori on. Čekaj, čekaj, brzo ćeš vidjeti tko je ta 
Marija!« (str. 638) Glede uspostavljanja odnosa 
sa Svetom Stolicom, nekoliko puta ističe da se 
Tito vara ako misli da »...inicijativa mora doći 
sa strane Crkve. 'Nikada, druže Tito', Vatikanu 
se ne žuri.« (str. 806) 

Druge komunističke vlastodršce, pojedi¬ 
načno, tek usputno spominje, kao primjerice 
svog tužitelja Blaževića. Kaže da se sjeća kako 
je »punim mirom išao na čitanje presude. I kroz 
sve ovo vrijeme čini mi se da uživam malo više 
mira nego moj tužilac Blažević ili sudac Vimpu- 
lšek. Kažu mi za ovog posljednjeg, da se dano¬ 
mice samo opija, da nekako zatomi očaj.« (str. 
351) A kad je tisak objavio o masovnim strada¬ 
njima na Kubi (17. 1. 1959.) rekao je 
retoričkim pitanjem: »Ne bude li se 
i ovdje jednom pitalo za tolike grob¬ 
nice! Ne bude li i moj tužitelj Blaže¬ 
vić, jednom odgovarao! Velik je gos¬ 
podin Bog.« (str. 693) 

Bakarića priziva više puta, u vrlo 
negativnu kontekstu, a na smrt Moše 
Pijade reče: »Ne ćemo se veseliti nje¬ 
govoj nesreći, ali mnogo je jada za¬ 
dao osobno meni i cijelom narodu.« 

(str. 528) Stepinac, inače, nije htio 
presuđivati ljudima, jer to je Bož¬ 
ji posao, ali je samo postavio pitanje: 

»Ne znam kako će proći i sam Tito, 

Bakarić i različiti Belinići... Kuda će 
Krleža sa svojom blasfemijom...? Vjerojatno 
opet u Beograd, ali ne znam, kako bi se ovoga 
puta tamo proveo, jer Srbi ne podnose Hrvata.« 
(str. 744) 

Za razliku od ovih, osporavatelja/komu¬ 
nista, Stepinac invocira ljude - pouzdane zna- 
čajeve i u kratkim crticama izriče mnogima po¬ 
hvale. Zanimljive su formulacije u takvim pri¬ 
likama. Spomenimo samo neke, primjerice Še- 
pera: »Biskupija u čvrstim rukama. Sepera po¬ 
znam dobro i znam da se ne bude dao zastraši¬ 
ti.« (str. 383) Slično je ponovio i kasnije »Hva¬ 
la Bogu, ako ja i umrem, znam da je biskupija 
u čvrstim rukama. Bakarić se poveselio, kad je 
došao Šeper i rekao: 'Došla je nova metla', jest 
nova, samo za koga? Poznam ja Šepera bolje 
nego ti, druže Bakariću!« (str. 527) 

Hvali biskupa Mahnića, Čulu, Kosa, Me- 
štrovića, Kuharića, Grgeča, Aleksu Beniga- 
ra, svoje liječnike, časne sestre i mnoge druge; 
iz prošlosti Boškovića, Strossmayera i Leopol- 
da Mandića. Očito je imao neke nejasnoće gle¬ 


de Strossmayera: »Koliko npr. Strossmayera svi 
navlače na svoju stranu, a u stvari sposoban je 
bio i velik. Ljubio je naš narod« (str. 778). I nešto 
kasnije (14. 11. 1959.): »Što dalje čitam o Stros- 
smayeru, i onda njegove govore i propovije¬ 
di, to više vidim, da je bio velik čovjek. Moram 
promijeniti mišljenje o njemu. Silno je volio Cr¬ 
kvu i jadni naš narod« (str. 787). 

Ima više odlomaka u kojima pokazuje svoj 
stav prema Paveliću, vladi NDH, ustašama. 
Oprezno o tome govori, kao i o cijelom odno¬ 
su crkvene hijerarhije u tom trenutku, osobito u 
nadnevku od 19. 2.1956. Rekapitulirajući duže 
razdoblje, ističe svoju protimbu odnosa prema 
Židovima, prema spremanju državnog arhiva (i 
drugih dokumenata) u Dvor. Znao je da su neki 
od klera bili »povezani s ustašama. 
Ja bome nisam... Nisam mogao odo¬ 
briti mnoge poteze... Teško je bilo 
meni ići često k Paveliću. No, kad je 
bila veća stvar posrijedi, morao sam 
ići. Zanimljivo je, da Pavelić nikada 
nije bio u Dvoru. Da je barem jedan¬ 
put došao, alaj bi komunisti uživa¬ 
li. Koliko bi to bio argument za nji¬ 
hove laži«. I, možda najzanimljivija 
stvar u ovome Dnevniku: procjena 
i ocjena stanja na svršetku rata: »... 
kad je sve išlo kraju 1945. g., pozove 
me Pavelić. Vidio sam na njemu za¬ 
brinutost i on će in medias res: 'Zna¬ 
dete, da je tradicija, da su zagrebač¬ 
ki biskupi vršili bansku čast u časovima, kad je 
izbila kakva neprilika... I sada mi se kanimo na 
vrijeme povući, pa smatram, da biste Vi preu¬ 
zeli i civilnu vlast u Hrvatskoj u svoje ruke... 
'Poglavniče', - velim mu, - 'to je velika stvar i 
ja moram o tome dobro promisliti.' No, u duši 
imao sam gotov odgovor: Ne!« (str. 463) 

U podužem tekstu pokazuje sve dileme koje 
su bile i tijekom rata i u poraću, i svoje mjesto 
(zapravo: moć i nemoć) u svemu tome. O Pave¬ 
liću je progovorio i u travnju 1957. nakon aten¬ 
tata: »Zao bi mi bilo da mu se zlo dogodi, ma¬ 
kar se nismo u mnogom slagali, i ljutih mi je jada 
zadao. Ja ga više puta nisam mogao razumjeti. 
Kad sam mu prigovorio, znao je reći: 'Moja je sa¬ 
vjest pred historijom mirna'.« (str. 538) Inače je 
te godine više puta evocirao sjećanje na 1945., i 
sve teškoće tog složenog vremena. O složenosti 
situacije možda najbolje govori njegova tvrdnja 
da tada »ništa nije 1945. g. u Hrvatskoj bilo tako 
jeftino kao ljudske glave.« (str. 539) 

(nastavak slijedi) 


»Nikada ne bih htio 
politički voditi narod. 
Silna odgovornost. 
Gledam kako političari 
sude jedni o drugima: 
izvana lijepo, a u sebi 
obratno! Vidim iz ovo¬ 
ga i to da mi nemamo 
pravoga prijatelja, 
osim gore dobri Bog, 
a na zemlji Sveta Sto¬ 
lica.« 



D 












»Preporučujem pastirima Crkve i Božjem na¬ 
rodu praksu euharistijskoga klanjanja, bilo u 
osobnom bilo u zajedničkom obliku.« (BENE- 
DIKT XVI., Sacramentum caritatis, br. 67) 


»Hostija sveta. Tebe sakriva - 
al' vjera zbori: ovdje je BOG!« 

Nakon što smo bili u školi vjere u Euharistiju, koju je blaženi 
Alojzije Stepinoc naviještao i svjedočio na brojnim euharistij- 
skim kongresima diljem Zagrebačke nadbiskupije i Crkve u Hr¬ 
vata, a dok pripremamo niz prikaza o euharistijskim kongresima 
proslavljenima na župnim, dekanatskim, krajevnim, biskupijskim 
i nacionalnim kongresima u hrvatskim biskupijama između dva¬ 
ju svjetskih ratova u prvoj polovini dvadesetoga stoljeća, dono¬ 
simo u ovom broju nekoliko misli o slavljenju i čašćenju Euhari¬ 
stije u Katoličkoj crkvi. Vjerujemo da će ta zapažanja pripomoći 
dubljem i radosnijem osobnom i zajedničkom slavljenju svete 
Mise, koko svećenika tako i Kristovih vjernika laika. 

Sigurno su bili teški razlozi zbog kojih su blaženi Ivan Pavao II. i 
Benedikt XVI. često upozoravali službenim pismima (»Dominicae 
Cenae«, 1980.; »Ecclesia de Eucaristia«, 2003.; »Sacramentum 
Caritatis« (2007.), sinodama, Euhoristijskom godinom i nagovo¬ 
rima da se izbjegnu zloporabe u slavljenju Euharistijskog otaj¬ 
stva te blagovanju i klanjanju ovom otajstvu naše vjere. 

Naime, poluslužbeni dnevnik Svete Stolice »L'Osservatore Roma- 
no« je u dvobroju od 10./11. siječnja 2011. objavio vrlo aktualan 
članak koji je pod naslovom »Trajna prisutnost« (»Una Presenza 
che continua«) i podnaslovom »Značenje euharistijskog klanja¬ 
nja« (»Significato dell'adorazione eucaristica«), napisao poznati 
talijanski teolog Inos Biffi. Zbog aktualnosti članak donosimo u 
cijelosti. 


TRAJNA PRISUTNOST 

Značenje euharistijskog klanjanja 



Piše: Inos BIFFI 

O dmah nakon posvećenja ( statim post 
consecrationem)« 1 , »snagom riječi« (vi 
verborum) - određuje koncil u Triden- 
tu - događa se »čudesna i jedinstvena pretvor¬ 
ba« kruha i vina u Tijelo i Krv Kristovu: »pre¬ 
tvorba - nastavlja Tridentinum - koju Kato¬ 
lička crkva naziva najprikladnijim terminom 
transsupstancijacija« ( Decretum de sanctissima 
Eucharistia, 4. poglavlje, 2. kanon). 


Osjetilno iskustvo doduše ne primjećuje 
nikakvu promjenu. Sigurnost da je u »presve¬ 
tom sakramentu Euharistije« - kako nastavlja 
Tridentinum - »istinski, stvarno i bitno prisut¬ 
no tijelo i krv našega Gospodina Isusa Krista, 
s dušom i božanstvom, dakle cijeli Krist«, ne 
može biti dokazana ni pogledom kao ni opi- 
pom i okusom, kako pjeva Toma Akvinski u 
»Klanjam ti se smjerno« 2 , već je u potpunosti 
utemeljena na slušanju riječi Gospodinove, od 
koje ništa nije istinitije: »Vid i opip okus va¬ 
raju se tu. Al' za čvrstu vjeru dosta je što čuh. 


1 Riječi ustanove Euharistije: »Uzmite i jedite...«, »Uzmite i 

pijte...«. 


2 »Adoro te devote.« 






Euharistijski kongresi 



Papa Ivan Pavao II. potvr¬ 
dio je da moralni život »po¬ 
sjeduje vrijednost 'duhovnog 
bogoslužja' (Rim 12,1; usp. 
Fil 3,3), koje se crpi i hrani iz 
nepresušnog izvora svetosti i 
slave Boga, a to su sakramen¬ 
ti, osobito pričest. Naime, su¬ 
djelujući u žrtvi na križu, 
kršćanin je u vezi s darova- 
teljskom ljubavlju Kristovom 
te se osposobljuje i obvezuje 
da proživljava tu milosrdnu 
ljubav u svim svojim život¬ 
nim stavovima i ponašanji¬ 
ma.« (BENEDIKT XVI., Sa- 
cramentum caritatis, br. 82) 


Vjerujem u svemu Kristu Bogu svom, istine 
nad ovom nema istinom.« 3 

Poznati su nepovjerenje i reakcije na po¬ 
jam »transsupstancijacija« koji, budući da pro¬ 
izlazi iz rječnika starodrevne filozofije, danas 
postaje staromodan i neaktualan. Tridentski 
sabor, sa svoje strane, naprotiv drži ga »naj¬ 
prikladnijim«. On to zaista jest, kako bi se 
izrazilo, da se snagom Kristovom i djelova¬ 
njem Duha Svetoga, zbilja kruha i vina stvar¬ 
no mijenja u zbilju Tijela i Krvi Kristove. 

Osim toga, [Trident] rabi iz svakodnev¬ 
nog govora u kojem značenje pojma »bitno« 4 
odmah ukazuje na duboku i sintetičku razinu 
neke stvarnosti. Ipak, to nas ne oslobađa po¬ 
trebe rasvjetljivanja i tumačenja značenja eu- 
haristijske »transsupstancijacije«, koja je vla¬ 
stita katehezi, kao što je i slučaj s drugim isti¬ 
nama kršćanskih istina. 

U svakom slučaju, pojmovi kao »transsi- 
gnifikacija« i »transfinalizacija«, koje pred¬ 
lažu neki teolozi kao zamjenske, ne samo da 
ne izražavaju nego čak i mijenjaju smisao koji 
vjera Crkve povezuje s pojmom »transsup¬ 
stancijacije«. Nije samo dovoljno reći da kruh i 
vino posvetom poprimaju novi smisao (»tran- 
ssignifikacija«) i novi cilj (»transfinalizacija«). 


3 »Visus, tactus, gustus in te fallitur, sed auditu solo tuto cre- 
ditur. Credo quidquid dixit Dei Filius, Nil hoc verbo veritatis 
verius.« 

4 »Supstancijalno.« 


koje bi se željelo otkriti, novim značenjem i 
svrhom. Naprotiv, treba jasno potvrditi da su 
do tog stupnja promijenjeni, da su nepovratno 
postali »Tijelo i Krv Gospodinova«, kako na¬ 
vodi Pavao (1 Kor 11,27). 

Dotaknuli smo samo neke teologe. No, ne 
nedostaju nam nadalje liturgičari koji ne pri¬ 
hvaćaju tridentske definicije o transsupstanci- 
jaciji nakon posvetnih riječi, jer tada - tvrde - 
povijesne spoznaje su bile ograničene, nisu se 
vrednovale osobito stare euharistijske molitve 
(anafore) s naglaskom na zazivu Duha Sveto¬ 
ga, nije postojala svijest o jedinstvenoj struktu¬ 
ri euharistijske molitve te se ovisilo o već ana¬ 
kronoj strukturi materije i forme. Kao da se 
želi reći da se cijela zapadna patrističko-litur- 
gijska tradicija, izražena u Tridentu, prevari¬ 
la oko značenja ili snage (»vis«) posvetnih ri¬ 
ječi i posljedično o vjeri u stvarnu prisutnost 
nakon izvršene posvete ( per acta consecratione), 
prije nego što cijela euharistijska molitva zavr¬ 
ši. Ali ono što je ovdje manjkavo, prije mogu¬ 
ćeg nedostatka vjere i teološkog značenja, čini 
mi se smiješnim baš to značenje. Nažalost, ta¬ 
kvo razmišljanje dovodi do žalosnih posljedi¬ 
ca za one koji bi bili sljedbenici takvih učitelja. 

Nastavljajući naše razmišljanje: u ustano¬ 
vi Euharistije kruh je Tijelo Kristovo i vino nje¬ 
gova Krv isključivo zbog stvarateljske prisut¬ 
nosti ili Isusova učinkovitog govora (»sermo 
operatorius«; sv. Ambrozije), koji nakon izre¬ 
čene zahvale i u njezinom kontekstu, izjavlju- 

Stepinac 




»Sve, a osobito zaređene službenike kao i one koji, 
pomno pripravljeni, u slučaju stvarne potrebe bi¬ 
vaju opunomoćeni kao izvanredni služitelji svete 
pričesti, molim da učine sve što je u njihovoj moći 
kako bi gesta u svojoj jednostavnosti odgovara¬ 
la svojoj svrsi, a to je osobni susret s Gospodinom 
Isusom u sakramentu.« (BENEDIKTXVI., Sacra- 
mentum caritatis, br. 50) 

je i potom daje kao svoje Tijelo kao kruh i svo¬ 
ju Krv kao vino. Upravo je ovo novost »Veče¬ 
re Gospodnje«. 

Molitva zahvale bila je sastavni dio svakog 
jela. No, apostoli upozoravaju da se u onoj po¬ 
sljednjoj Kristovoj pashi s njima radi o Tijelu 
i Krvi Gospodnjoj iz njegove izričite i učinko¬ 
vite izjave. To više što sama liturgijska struk¬ 
tura kakvu nalazimo u sinopticima kod govo¬ 
ra o ustanovljenju Euharistije, pokazuje naka¬ 
nu da se u prvi plan kao ključne stave Kristo¬ 
ve riječi. U protivnom možemo zaključiti da u 
odsutnosti zaziva Duha Svetoga 5 Kristove rije¬ 
či ne bi imale učinka. 

Dakle, u svakoj je misi Krist uvijek izvor¬ 
ni slavitelj. Ne posvećuju riječi same po sebi, 
neovisno od njega kao neka vrsta magijskog 


BI. Alojzije Stepinac podiže Tijelo Kristovo na jed¬ 
nom od brojnih euharistijskih kongresa proslavlje¬ 
nih u Zagrebačkoj nadbiskupiji 

čina, nego uvijek on osobno ili njegova sna¬ 
ga djelujuća u zajedništvu s Duhom Svetim: 
služitelj djeluje in persona Christi 6 , »uprisutnju- 
jući« nakanu i djelovanje samoga Gospodina. 
Ta toliko ozloglašena forma o kojoj se govo¬ 
ri zajedno s materijom, nema namjeru ukazati 
na nešto drugo već na riječ, odnosno Kristovu 
nakanu, koja genetskoj stvarnosti kruha (ma¬ 
terija) utiskuje stvaralački uvjet novog i čude¬ 
snog postojanja Njegova tijela. 

No, vratimo se na vjeru u stvarnu prisut¬ 
nost koja nam se daruje snagom transsupstan- 
cijacije, da bismo se mogli držati upravo te 
vjere koja se ne očituje uvijek dovoljno jasno 
i cjelovito. Pokazatelj toga je način površnog 
načina zbrinjavanja svetih čestica za vrijeme 
pričesti ili na završetku euharistijskoga slav¬ 
lja, premda se ovdje ne radi o opsesivnom tra¬ 
ženju gotovo nevidljivih čestica, koje su izgu¬ 
bile značenje znakova. 

Prisjetimo se Origenove opomene: »Vi koji 
redovito sudjelujete u svetim otajstvima zna¬ 
te s kako velikom pomnjom i poštovanjem ču¬ 
vate Tijelo Kristovo kada vam je pruženo, sa 
strahom da nijedna mrvica ne padne na pod i 
da dio toga posvećenoga blaga ne propadne. 
Osjećali biste se krivima i to s pravom, ako bi 
se zbog vaše nebrige štogod od njeg izgubilo.« 
(In Exodum homiliae, 13, 3) 

Sučelice upravo spomenutom nedostatku 
teško je oteti se dojmu da se zapravo radi o po¬ 
manjkanju sigurnosti da pod sakramentalnim 
znakovima, i nakon slavlja, osobno biva pri- 



5 »Epikleze.« 


6 »U Kristovoj osobi.« 






U svakoj je misi Krist uvijek izvorni slavitelj. 

Ne posvećuju riječi same po sebi, neovisno 
od njega kao neka vrsta magijskog čina, nego 
uvijek on osobno ili njegova snaga djelujuća u 
zajedništvu s Duhom Svetim: služitelj djeluje 
'in persona Christi 1 , »uprisutnjujući« nakanu i 
djelovanje samoga Gospodina. 


sutan Isus Krist, pravi čovjek i pravi Sin Božji, 
dostojan klanjanja kao i Otac i Duh Sveti. 

S druge strane, umanjivanje, sve do nesta¬ 
janja, znakova bogoštovlja i klanjanja, koji su 
tiha ispovijest vjere, ali ne manje učinkovita od 
one povjerene riječima - kao npr. poklecanje, 
naklon, klečanje, tišina nakon zahvalne moli¬ 
tve, kako je nazivamo - pridonijelo je i još pri¬ 
donosi slabljenju svijesti o trajnoj stvarnoj Isu¬ 
sovoj prisutnosti i nakon slavlja. 

Uostalom, uza sve što je izrečeno može se 
dogoditi da se i sama vjera u Isusa Sina Božje¬ 
ga, jedinog i sveopćeg Spasitelja svih ljudi, poč¬ 
ne kolebati, a bez vjere u Njega i bez milosti kri¬ 
ža nema za nikoga spasenja. 

Praksa euharistijskog klanjanja nije bila 
promjena ili devijacija kršćanske pobožnosti 


Na oltaru postavljeno sve za sv. 
Misu: kalež, kruh, vino i hostije, 
misna knjiga, kadionica i tamjan. 
Ti darovi i simboli postat će znak i 
sredstvo stvarne Kristove prisut¬ 
nosti u euharistiji. 


već njezino obogaćivanje. Danas su konačno i 
s pravom nadvladani okviri suprotstavljanja 
klanjanja slavljenju, koje je izvor Kristove pri¬ 
sutnosti u znakovima: klanjanje užiže osobni 
odnos s njim, potpomože i produbljuje razmi¬ 
šljanje o žrtvi Križa, raspiruje radosno iznena¬ 
đenje zbog sakramentalne prisutnosti. 

Klanjanje Gospodinu u Euharistiji, naime, 
ne može se izjednačiti pred drhtavim i smetenim 
prostiranjem, niti s voljom »poništenom« sučeli¬ 
ce prisutnog božanstva. Naprotiv, ono znači biti 
ispunjen neizrecivim i zanosnim udivljenjem su¬ 
čelice predanja Sina Božjega. Bezgranično dari¬ 
vanje Riječi koja je postala »Bog s nama«, gotovo 
»zaključan« svojom slavom u sakramentu. 

Zbog toga je neusporedivo dragocjeno vri¬ 
jeme provedeno u klanjanju, bilo onom sveča¬ 
nom i javnom, bilo onom tihom i osobnom, kao 
što su na isti način dragocjene za cijelu Crkvu 
one zajednice braće i sestara koje se posve po¬ 
svećuju »cjelodnevnom« klanjanju. 

(preveo: Borna Puškarić) 


Ustrajnost u vjeri Otaca 

Čitajući ovaj osvrt na neka suvremena pro¬ 
mišljanja o Euharistiji u samoj Crkvi potražio 
sam što o tome uči blaženi Alojzije Stepinac u 
čiju vjeru i nauk ne sumnjamo, dapače ta vjera 
i nauk tvore baštinu koja zbog svoje pravovjer¬ 
nosti obvezuje. On u Katehetskim propovijedima, 
u 2. knjizi, objavljenoj u Zagrebu godine 1956., 
u propovijedi br. XVI. PRETVORBA, uči što za¬ 
pravo pretvorba (transsupstancijacija) jest: 

»Kada svećenik izgovori riječi Kristove nad 
hostijom, koju drži u ruci: 'Ovo je tijelo Moje!' 
- onaj isti čas zbiva se divna, pače najveličan- 
stvenija stvar, što je možemo zamisliti. U isti 


čas kruh prestaje biti kruh, a namjesto kruha 
drži svećenik u rukama Krista Gospodina, Sina 
Božjega, koji je na otajstveni način došao na ol¬ 
tar, iako su u rukama svećenikovim ostale pri¬ 
like kruha, te okus, vid i opip ćuti isto što i pri¬ 
je pretvorbe kruha. I kad svećenik uzme kalež 
i nad njim izgovori riječi Isusove: 'Ovo je krv 
Moja Novoga Zavjeta, koja se prolijeva za mno¬ 
ge na otpuštenje grijeha', onaj isti čas nije više u 
kaležu vino, nego prava krv Gospodina našega 
Isusa Krista, makar vid, okus i opip osjeća isto 
što i prije pretvorbe vina. To je najdivnija stvar 
što je doživljavamo na zemlji, i to svaki dan za 
vrijeme pretvorbe pod sv. Misom.« 

»Kada svećenik izgovori riječi Kristove nad 
hostijom koju drži u ruci: 'Ovo je tijelo Moje!' 

- onaj isti čas zbiva se divna, pače najveli- 
čanstvenija stvar, što je možemo zamisliti. U 
isti čas kruh prestaje biti kruh, a namjesto 
kruha drži svećenik u rukama Krista Gos¬ 
podina, Sina Božjega, koji je na otajstveni 
način došao na oltar, iako su u rukama sve¬ 
ćenikovim ostale prilike kruha, te okus, vid 
i opip ćuti isto što i prije pretvorbe kruha. I 
kad svećenik uzme kalež i nad njim izgovori 
riječi Isusove: 'Ovo je krv Moja Novoga Zavje¬ 
ta, koja se prolijeva za mnoge na otpuštenje 
grijeha', onaj isti čas nije više u kaležu vino, 
nego prava krv Gospodina našega Isusa Kri¬ 
sta, makar vid, okus i opip osjeća isto što i 
prije pretvorbe vina.« (BI. Alojzije Stepinac) 

Te Blaženikove tvrdnje i ovaj vrlo aktual¬ 
ni članak žele upozoriti kako mnogim kritičari¬ 
ma uporaba pojma transsupstancijacija za objaš¬ 
njenje događaja euharistijskog otajstva upada 
u oči više njezino podrijetlo iz filozofskog po¬ 
dručja ondašnje metafizike (koja baštini Aristo¬ 
tela) i pojmovlje koje potječe iz njegova nači¬ 
na razmišljanja, kao npr. ousia kojim se ozna¬ 
čuje samosvojna i nesvodiva subjektnost neče¬ 
ga, nešto iznutra karakterizirano načelom je¬ 
dinstvenosti, cjelovitosti i u ontološkom smislu 
samoodredljivosti, nešto što nije tek tako pro- 
mjenjljivo ili površno kao akcidenti več posto¬ 
jano, tj. nešto što se podrazumijeva kao bit ne¬ 
čega što če kasnije, osobito u patrističkom raz¬ 
doblju, kod Tertulijana biti označeno pojmom 
s ubstantia, za preciziranje dileme: što to znači 
biti osoba u smislu tumačenja Trojstvenih od¬ 
nosa?; ili pak grčki pojam hypostasis koji go¬ 
tovo ima isto značenje kao i prethodni izrazi. 
Sv. Toma Akvinski će kasnije jasno naglašavati 
kako trans-supstancijacija glede samog naziva 
ima jedini smisao u tome što na najizravniji na¬ 
čin tumači »promjenu biti« (supstancije kruha i 
vina u supstanciju tijela i krvi Kristove snagom 
Kristovih riječi: »Ovo je Tijelo moje.« - »Ovo je 
Krv moja.«). 

Taj nauk je ukrijepio blaženi Ivan Pavao 
II. u enciklici Ecclesia de eucharistia, ovim rije¬ 
čima: »Prilikom posvete kruha i vina zbiva se 
promjena cjelokupne tvari kruha u tvar Kri¬ 
stova tijela, našega Gospodina, i cijele tvari 

vina u tvar njegove krvi. Tu pretvorbu zgod¬ 
no i prikladno Katolička crkva naziva tran- 
ssupstancijacijom.« (br. 15) 

Benedikt XVI. pak u enciklici Sacramentum 
cciritcitis to isto uči govoreći o ključnoj ulozi 
Duha Svetoga u euharistijskom slavlju te oso¬ 
bito s obzirom na transsupstancijaciju: »Broj¬ 
na svjedočanstva crkvenih otaca pokazuju da 
su oni toga bili osobito svjesni. Sveti Ciril Je¬ 
ruzalemski u svojim Katehezama tvrdi kako mi 
'zazivamo milosrdnoga Boga da pošalje svoga 
Duha Svetoga nad darove koji su pred nama, 
kako bi on pretvorio kruh u tijelo Kristovo, a 
vino u krv Kristovu. Ono što Duh Sveti dotiče 
posvećeno je i posvema promijenjeno.« 7 1 sveti 
Ivan Zlatousti ističe da svećenik zaziva Duha 
Svetoga kad slavi žrtvu 8 : poput Ilije, služitelj 
zaziva Duha Svetoga kako bi se »po milosti 
koja silazi nad žrtvu užgale duše sviju. « 9 

Neka promišljanja mimo ovoga nauka me¬ 
đutim nameću jedno veoma važno pitanje, ne 
samo u smislu metodološko-lingvističke za- 
htjevnosti tumačenja neke stvarnosti nego, što 
je osobito važno u dogmatskom smislu, kako 
na najprecizniji način pogoditi i obuhvatiti bit 
događaja euharistijske pretvorbe? Ovo je ujed¬ 
no i najteži zadatak teologije i njezino nepod¬ 
nošljivo breme, da u najvećoj mogućoj mjeri sa 
sigurnošću progovori o stvarima za koje jam¬ 
či vjera Crkve, a da pritom bude svjesna nesi¬ 
gurnosti i nepouzdanosti samog jezika i poj- 
movlja koje je već u sebi karakterizirano ra¬ 
znim ograničenjima zbog npr. trendovskog 
vida (pojmovi po sebi nemaju jasnu ontološku, 
jezično-uporabnu preciznost; samim time što 
se oni svakodnevno koriste) već u sebi sažima¬ 
ju interpretativne načine povijesno-društvenih 
utjecaja nekog razdoblja i mentaliteta (tako pri¬ 
mjerice značenje supstancije danas se zbog na¬ 
pretka prerađivačke tehnologije najčešće svo¬ 
di samo na običnu materijalnost nečega, siro¬ 
vinu), s druge strane, kako objasniti događaj ili 
sadržaj neke otajstvene stvarnosti na analogan 
način uporabe pojmova koji imaju svoje izvor¬ 
no značenje iz filozofskog i profanog miljea - 
predstavlja, međutim, veliki problem! 

Stoga je za sada pojam transsupstancijacije, 
iako možda anakron (usprkos i svojoj nesavr¬ 
šenosti, ali nipošto pogrešnosti u predmetno- 
značenjskom smislu), ostaje jedini legitiman 


7 Catechesis, XXIII, 7: PG 33,1114 s. 

8 Usp. De sacerdotio, VI, 4: PG 48, 681. 

9 Isto, III, 4: PG 48, 642.; Sacramentum caritatis, br. 13. 





Sveti Ćiril Jeruzalemski u svojim Katehe- 
zama tvrdi kako mi »zazivamo milosrdno¬ 
ga Boga da pošalje svoga Duha Svetoga 
nad darove koji su pred nama, kako bi on 
pretvorio kruh u tijelo Kristovo, a vino u 
krv Kristovu. Ono što Duh Sveti dotiče po¬ 
svećeno je i posvema promijenjeno.« 

termin (i hvala Bogu da je tako u ovoj sveopćoj 
konfuziji pojmova i pristupa) za tumačenje naj- 
uzvišenijeg sakramenta. Što pak s drugim izra¬ 
zima kao npr. trans-signifikacija, trans-finali- 
zacija i trans-socijalizacija? Nesumnjivo je do¬ 
pušteno u teološkom istraživanju pokušavati, 
u istraživačkom ili u pozitivno spekulativnom 
smislu, tragati za produbljenjima i pojašnjenji¬ 
ma poklada vjere (što i je bit teologije), no me¬ 
đutim baš zbog razloga te iste vjere kao istine u 
najpotpunijem smislu riječi - jer dolazi od Boga 
koji je savršena i neprevarljiva istina, upućuje 
na činjenicu da valja biti više na oprezu jer bo¬ 
žanski karakter objave ne može biti puki pred¬ 
met istraživanja na isti način kako je to u pri¬ 
rodnim i društvenim znanostima postavljeno. 
Danas se i u teološkom taboru istina sve više 
zatvara u područje derivacija ljudskih sposob¬ 
nosti racionalnog uvida i društvenih faktora 
uz minimaliziranje svake mogućnosti da Bog 
može izreći pomalo nešto i na drugačiji, tj. na 
sebi svojstven objektivan način od onog koji 
sugerira samouvjerenost naturalističkog i raci- 
onalističkog pristupa izvođenja nečeg istinito- 
snog; dovoljno je samo malo zaviriti u neke eg- 
zegetske zaključke i njihovo zaprepašćujuće re¬ 
lativiziranje ne onog što valja kritički analizi¬ 
rati kao izraz mentaliteta nekog vremena, već 
onoga što se odnosi na sržnu eliminaciju koja 
biblijski tekst opisuje kao čudo ili glede evan¬ 
đeoskih ulomaka koji govore o Kristovu hoda¬ 
nju po moru, uzašašću, itd. - a da se takav pri¬ 
stup voli sa zapanjujućom neumjerenošću kititi 
pojmom znanstvenosti, a sam pritom krši nje¬ 
zin temeljni metodski uvjet: verifikacija onoga 
što se tvrdi i to na osnovu pouzdanih instrume¬ 
nata - a kako pak, kada je to bilo prije 2000 go¬ 
dina, zbog čega ne postoji nikakav sigurni in¬ 
strumentarij već samo hipotetsko nagađanje, 
dakle radi se samo o pretpostavkama a ne si¬ 
gurnim činjenicama, kako se nažalost podva¬ 
ljuje na učilištima. 

Pojam transsignifikacija odnosi se na tuma¬ 
čenje promjene značenja u smislu da predmet 



Monstranca u kojoj se u Ludbregu od godine 
1509. čuvaju relikvije Presvete Krvi Isusove 
nakon euharistijskog čuda 1411. godine 


dobiva neki novi sadržaj i vrijednost - među¬ 
tim obuhvaća li takav pristup cjelovitiju i kor- 
jenitiju promjenu kakvu podrazumijeva tran- 
ssuspstancijacija? 

Transfinalizacija govori pak o tumačenju 
promjene određenja i svrhe - međutim, nije 
li ovo suviše postavljeno apstraktno i nepre¬ 
cizno? Jedan i drugi pojam međutim polaze 
od personalističkih razloga isticanja osobne 
prisutnosti za razliku od prostorne (transsup- 
stancijacija), zbog čega nesumnjivo mogu 
predstavljati svojevrsnu dopunu (ali ne nuž¬ 
nu) službenom terminu. I pored toga, poteš¬ 
koća leži u činjenici što ova dva pojma još ne¬ 
maju dovoljnu argumentacijsko-teološku pot¬ 
krjepu znanstvene razradbe glede preciznosti, 
obuhvatnosti i sržnosti (bitnosti) tumačenja, 
u smislu da na najbolji način 'pogađaju' zna¬ 
čenje u ovom slučaju euharistijske stvarnosti. 
Crkva se pak odlučuje za ono što je dovolj- 

no steklo teološko znanstve¬ 
ni legitimitet u nekom povije¬ 
snom kontinuumu (a ne samo 
što je popularno u nekom raz¬ 
doblju, što već u idućem mi¬ 
jenja značenje), da može ade¬ 
kvatno predočiti s ciljem što 
veće doktrinarne »jasnoće i či¬ 
stoće« istine katoličke vjere. 

Problem pak opasnosti, 
ne u pozitivnom smislu da 
se spekulira o nekoj teološ¬ 
koj kategoriji već da se svako¬ 
jaki uvidi pojedinaca ili neke 
škole jednostavno odmah do- 
gmatiziraju, nalazimo u su¬ 
vremenoj liturgijskoj teologi- 


Danas se i u teološkom ta¬ 
boru istina sve više zatvara 
u područje derivacija ljud¬ 
skih sposobnosti racionalnog 
uvida i društvenih faktora uz 
minimaliziranje svake mo¬ 
gućnosti da Bog može izreći 
pomalo nešto i na drugačiji, 
tj. na sebi svojstven objek¬ 
tivan način od onog koji su¬ 
gerira samouvjerenost natu- 
ralističkog i racionalističkog 
pristupa izvođenja nečeg isti- 
nitosnog. 


pod svaku cijenu dislociraju s ol¬ 
tara na neki pokrajnji ili na neko 
drugo mjesto? Ne postoji, među¬ 
tim, ni jedna razrađena teologi¬ 
ja koja stoji kao opravdanje toga 
čina, već samo pretpostavke pro¬ 
gresivno orijentiranih liturgiča- 
ra, pa se ipak to nameće kao da 
je dogma. Nigdje u koncilskim 
dokumentima nema govora o 
tome! 

Papa Benedikt XVI. u br. 69. 
u enciklici Sacramentum caritatis, 
o značenju i mjestu svetohraništa 
u crkvi doslovce uči: 

»U vezi s važnošću čuvanja 
euharistije te s klanjanjem i ča- 


ji koja kao mlada »znanost« . šćenjem sakramenta Kristove žr- 


(misli se na onu postkoncilsku) često ignori¬ 
ra dosadašnji doprinos teološke misli, nasto¬ 
jeći se sama odvažiti na ulogu nekakve pred¬ 
vodnice drugih teologijskih područja (valja 
uočiti jedan veoma opasan pozadinski panli- 
turgizam osobito u nekim mjesnim Crkvama), 
a ona sama je tek na staklenim nogama. 

Tako je u pojedinim člancima mnogo ra¬ 
znih utopizama i krajnje idealizacije ljud¬ 
ske sposobnosti odgovora na navještaj i moć 
obreda, kao da sve ovisi samo o obrednoj 
snazi preobražaja (a kako to konkretno bez 
antropogenih uvjeta odnosa s milosti o čemu 
govori teološka antropologija, to oni ne tuma¬ 
če!) i inicijaciji u simbole, bez primjerice bit¬ 
nog uvažavanja antropološke poteškoće gri¬ 
jeha, kao i slabosti ljudske naravi glede uspo¬ 
stave odnosa sa transcendencijom, pa i po li¬ 
turgiji kao najvažnijoj medijaciji s Bogom. 

Kakvi su to izrazi npr. »simbolička šutnja 
koja nije asketska« (što je besmisleno jer i na¬ 
metanje šutnje samome sebi jest već svojevr¬ 
sno samodiscipliniranje), a da iza takvih poj¬ 
mova ne postoji nikakva dodatna argumenta- 
cijska razradba, već se to nameće a priori kao 
da je dogma. Utapljati liturgiju u pretjeranu 
simbolizaciju utire put novim opasnostima 
jedne neuravnotežene i suviše apstraktne te¬ 
ologije, koja nema puno veze ne samo sa svo¬ 
jim dogmatskim izvorima nego i sa samom 
iskustvenom stvarnošću bitne funkcije litur¬ 
gije, a to je posvećivanje. 

I jedna dvojba na kraju. Pa zar nije čud¬ 
na tolika opsesija inzistirati nepodnošljivom 
strastvenošću da se svetohraništa u crkvama 


tve, biskupi okupljeni na Sinodi pitali su se 
o primjerenom smještaju svetohraništa u na¬ 
šim crkvama. Naime, ispravan položaj sveto¬ 
hraništa pomaže prepoznavanju stvarne Kri¬ 
stove prisutnosti u Presvetom Sakramentu. 
Zato je nužno da mjesto na kojem se čuvaju 
euharistijske čestice svatko može lako uočiti 
čim uđe u crkvu. U tu svrhu pred svetohrani- 
štem neka gori vječno svjetlo. Isto je tako po¬ 
trebno voditi računa o arhitektonskoj raspo- 
redbi sakralnoga zdanja: u crkvama u kojima 
ne postoji kapela s Presvetim Sakramentom, i 
u kojima je veliki oltar sa svetohraništem ne¬ 
pomičan, neka se nastavi s postojećom prak¬ 
som čuvanja euharistije i klanjanja, izbjega¬ 
vajući ipak smjestiti svetohranište iza sjeda¬ 
la slavitelja.« 

Za nadati se, osobito nakon pohoda Bene- 
dikta XVI., komu obnovismo i potvrdismo lju¬ 
bav i vjernost, da će i način slavljenja, blago¬ 
vanja te čašćenja Euharistije postajati sve pre- 
poznatljiviji u živoj vjeri slavitelja, i da će sve 
vidljivije biti uvažavane kompetencije onih 
kojima je podijeljen sakrament sv. Reda i onih 
kojima su podijeljene samo pojedine službe. 
Tada će biti manje prigoda u kojima se zapa- 
ža da se puni kaleži Presvete Krvi odnose na 
stolić za pripremu euharistijskih darova, sku¬ 
pljanje svetih čestica, jer pričesniku nisu po¬ 
dijeljene na siguran način, pohranjivanje ne- 
zatvorenih čestičnjaka u svetohraništu, te da 
će svetohranište otvarati i sveto posuđe čistiti 
samo oni kojima je Crkva tu najveću svetinju 
s osobitom pomnjom povjerila. 

dr. Juraj Batelja 

Kako je bi. Alojzije Stepinac 
postao moj Zaštitnik 


Piše: P. Slavko PAVIN Dl 


Sredinom veljače 1958., u dvadesetoj godini života, pozvan sam u jugoarmiju. Okolnosti su bile teške, mrač¬ 
ne, prijeteće. U prosincu prije toga UDBA je jednog dana rano ujutro upala u našu isusovačku zgradu na Jor- 
danovcu 110, blokirala sve ulaze i izlaze, i tijekom cijelog dana pretresala kuću i sve nas. Meni su odnijeli 
bilježnicu kao dokaz da radim protiv države, jer su u njoj našli poznati biblijski tekst kako je Bog zaprijetio 
perzijskom kralju Baltazaru rukom koja je pisala po zidu: mene, tekel, parsin. UDBA je protumačila tekst 
tako da ja očekujem kako će Božja ruka uništiti komunizam. Bio sam pod istragom i živio u neugodnoj neiz¬ 
vjesnosti da bi me UDBA mogla svakog dana pozvati kao što je uhitila i zatvorila neku moju subraću, a posli¬ 
je ih osudila na određenu zatvorsku kaznu. 


Teške slutnje 

Počeo sam služenje u jugoarmiji u Trebi- 
nju. Tijekom mog boravka u tom mjestu bili su 
neki izbori, i ja sam iz Zagreba poštom dobio 
glasački listič. Skupili su nas u neku dvoranu 
i tu smo trebali zaokružiti komunističke ista¬ 
knute ličnosti i u zatvorenoj kuverti predati ju- 
gooficiru. Oficir je stajao kraj mene i čekao. Če¬ 
kao sam i ja priliku da se udalji od mene. Tada 
sam na brzinu sva imena na lističu prekrižio, 
listić stavio u kuvertu, zalijepio je i onda pre¬ 


dao oficiru. Drugi dan se već pričalo »po kru¬ 
gu« kako onaj pop nije glasovao. Shvatio sam 
da u komunističkoj vlasti i vojsci nema nikakve 
mogućnosti raditi u diskreciji i po savjesti. Od 
tada sam kod jugooficira bio obilježen. 

Prijeteće ozračje 

Nakon nešto više od tri mjeseca boravka 
u Trebinju dobio sam »prekomandu«. Zajed¬ 
no s dvadesetak vojnika stigao sam u Trav¬ 
nik. Drugo jutro kapetan KOS-a (kontraoba- 





Stepinac 



Hodočasnici iz Žepča u BiH pohodili su Krašić dok je dio skupine mladih 
bio na Trgu bana Jelačića na dočeku Benedikta XVI., 4. lipnja 2011. 


vještajne službe) postrojio nas je i pitao ima li 
među nama netko tko je član Saveza komuni¬ 
sta. Nitko se nije javio. On je tada nešto kro¬ 
za zube opsovao i rekao: »Zanimljivo, među 
vama nema ni jednog komunista, a ima dva 
popa.« Sa mnom je bio u skupini bogoslov 
Matija Prepelić. 

Početak zla 

Jednog popodneva pozvao me kapetan 
KOS-a Miljanić na razgovor. Znao sam da se tu 
skriva zamka. Pomolio sam se da mi Bog dad¬ 
ne mudrosti i snage i slušao njegove priče. Na 
kraju je postavio sudbonosno pitanje: »Druže, 
što ti misliš o Stepincu?« Znao sam da je to pi¬ 
tanje zamka i rekao da se u armiji o tim stvari¬ 
ma ne govori. Osim toga kako se moje mišljenje 
razlikuje od njegova, rekao sam da bi to moglo 
biti za mene vrlo opasno. On se tada zaklinjao 
i dao mi »časnu riječ« da to što ću reći ostaje 
među nama i da to nitko neće saznati. On samo 
želi čuti »iz prve ruke« od mene kao predstav¬ 
nika čovjeka drukčijih nazora, moje mišljenje, 
želi čuti moj stav i moj odnos prema Stepincu. 
I ja sam želio da on čuje pravu istinu o Stepin¬ 
cu, iako sam znao da ju je izreći vrlo opasno. 
Opet sam se pomolio i rekao mu: »Stepinac je 
za mene i za sve vjernike Veliki čovjek, on je he¬ 
roj, on je svetac.« Nije dalje slušao, nego je po¬ 
kušao zatomiti svoj bijes. Molio sam se Stepin¬ 
cu da mi sada pomogne. Dalje nisam više ništa 
htio govoriti. Osjetio sam prijetnju zla koje mi 
prijeti i koje na mene već nasrće. 


Jednog popodneva pozvao me 
kapetan KOS-a Miljanić na raz¬ 
govor. Znao sam da se tu skriva 
zamka. Pomolio sam se da mi 
Bog dadne mudrosti i snage i 
slušao njegove priče. Na kraju 
je postavio sudbonosno pitanje: 
»Druže, što ti misliš o Stepin¬ 
cu?« Znao sam da je to pitanje 
zamka i rekao da se u armiji o 
tim stvarima ne govori. Osim 
toga kako se moje mišljenje ra¬ 
zlikuje od njegovog, rekao sam 
da bi to moglo biti za mene vrlo 
opasno. On se tada zaklinjao i 
dao mi »časnu riječ« da to što 
ću reći ostaje među nama i da 
to nitko neće saznati. On samo 
želi čuti »iz prve ruke« od mene 
kao predstavnika čovjeka druk¬ 
čijih nazora, moje mišljenje, 
želi čuti moj stav i moj odnos 
prema Stepincu. I ja sam želio 
da on čuje pravu istinu o Ste¬ 
pincu, iako sam znao da ju je 
izreći vrlo opasno. Opet sam 
se pomolio i rekao mu: »Stepi¬ 
nac je za mene i za sve vjernike 
Veliki čovjek, on je heroj, on je 
svetac.« 


Izravan sukob 

Sutradan uju¬ 
tro na MP V-u (»mo¬ 
ralno političkom 
vaspitavanju«) uz 
kapetana moje čete 
pojavio se i kape¬ 
tan KOS-a. Znao 
sam da neće biti ni¬ 
šta dobro. Nakon 
nekoliko uvodnih 

rečenica kapetan KOS-a je rekao: »Drugovi, ja 
sam komunist, ja sam se borio za ovu komu¬ 
nističku stvarnost. Mene jako vrijeđa da jedan 
vojnik općepoznatog narodnog zločinca Ste- 
pinca naziva velikim čovjekom, herojem i sve¬ 
cem. A ja sam osobno bio na njegovu suđenju 
u Mostaru. Drugovi, taj Stepinac je blagosliv¬ 
ljao ustaške topove, on je klao djecu...« Podi¬ 
gao sam ruku i dao znak da želim nešto reći. 
Otresao se na me: »Govori!« 

»Drugovi«, obratio sam se vojnicima, »vi 
ste vidjeli da sam jučer popodne razgovarao s 
drugom kapetanom. Pitao me što ja mislim o 
Stepincu. Odgovorio sam mu da se o tim tema¬ 
ma u vojsci ne priča. Ali kad me uvjeravao da 
on osobno želi od mene čuti što mislim i kad 
mi je dao časnu riječ da o tome nitko neće ništa 
saznati, rekao sam mu svoje mišljenje. Je li u 
redu da sada javno iznosi pred vas ono za što 
mi je dao časnu riječ da neće nikome govoriti? 

Kapetan je pobjesnio... izgovarao najgore 
psovke. 

Shvatio sam da mi više nitko ne može po¬ 
moći - osim samog kardinala Stepinca. Počeo 
sam intenzivno moliti Gospodina da mi po¬ 
mognu molitve kardinala Stepinca.« 

Skupljanje »dokaza« protiv mene 

Jednog popodneva primijetio sam kapeta¬ 
na u kasarni. Zapazio sam da pojedini vojni¬ 
ci iz mog odjeljenja odlaze k njemu, da se brzo 
vraćaju i da me zabrinuti izbjegavaju. 

Navečer kod čitanja »zapovijesti« bili smo 
u stroju na hodniku. Moj lijevi susjed, Crno¬ 
gorac, prišapne mi u uho: »Nađimo se poslije 
zapovijesti na zapadnoj, neosvijetljenoj strani 
kasarne!« Tu mi je rekao: »Kapetan me je prisi¬ 
ljavao da sutra na MPV-u nešto kažem protiv 
tebe. Energično sam odbio. Zabranio mi je da 
ikom išta kažem. Da znaš što te sutra čeka...« 

Vjerujem da mi ga je sam Bog poslao da se 
pripremim na ono što me čekalo. 

Sutradan su oficiri skupili cijeli bata¬ 
ljun, sve četiri čete u jednu prostoriju. I ofici¬ 
ra je bilo desetak. »Diskusiju« je otvorio kape¬ 
tan KOS-a: »Drugovi, danas ćemo razgovara¬ 
ti o vašim međusobnim odnosima. Slobodno 
iznesite sve što mislite.« 

Nastao je tajac. Nakon intenzivnog potica¬ 
nja da vojnici govore, a nitko se nije javio, sam 
je prozvao jednog vojnika i pitao ga što on ima 
reći. Ovaj je počeo zamuckivati. Napokon se 
jedva razabralo moje ime. Onda ga je kapetan 
prisiljavao da kaže što ima. Vojnik je s mukom 
rekao kako nisam htio čistiti top. Poslije je pro¬ 
zvao drugoga i natjerao ga da kaže kako ja ni¬ 
sam htio nositi top na povratku s vježbe. Nato 
je ustao jedan vojnik iz mog odjeljenja, po na¬ 
cionalnosti Rom, i glasno rekao kako to nije 
istina, kako sam ja i umjesto njega nosio top. 


»Hranite svoje brižno zauzima¬ 
nje na izvorima Svetoga pisma, 
Sakramenata, neprestane hva¬ 
le Bogu, otvoreni i poučljivi dje¬ 
lovanju Duha Svetoga; tako ćete 
biti učinkoviti djelatnici nove 
evangelizacije na koju ste pozvani 
da je ostvarite zajedno s vjernici¬ 
ma laicima, skladno i bez miješa¬ 
nja onoga što ovisi o zaređenom 
službeniku s onim što pripada 
sveopćem svećeništvu krštenih.« 
(BENEDIKT XVI., Nagovor na 
molitvi Večernje u Zagrebačkoj 
prvostolnici, 5. lipnja 2011.) 



Nadbiskup Stepinac podjeljuje sakrament krizme u 
Podgoraču 


Njemu sam dao znak da sjedne i da šuti. Treći 
je morao reći kako sam za Božić i Uskrs dijelio 
kolače koje sam dobio od kuće i tako širio vjer¬ 
sku propagandu. Jedan je rekao da sam, iako 
nisam pušač, kupovao cigarete i dijelio vojni¬ 
cima da bih ih pridobio za sebe. Jedan je rekao 
da sam osnovao šovinističku grupu... 

Dok su se ovi nesretni vojnici redali, sje¬ 
dio sam iza leđa jednom vojniku širokih ra¬ 
mena, šutio i molio. Shvatio sam da je ovo si¬ 
tuacija iz koje se jednostavno ne možeš izvući. 
Činilo mi se da tonem u neki ponor. Sjetio sam 
se kako je Stepinac prošao na sudu i kakve su 
sve laži iznesene protiv njega. Molio sam ga 
da mi pomogne. 

Kapetanu je napokon prevršilo i obratio 
mi se riječima: »Druže Slavko, je 1' ti slušaš što 
ovi govore protiv tebe? Daj reci nešto u svoju 
obranu!« Tu sam se sjetio riječi Isusovih nepri¬ 
jatelja upućene Isusu koje su gotovo identične 
s ovima što mi govori oficir. Cijelo vrijeme op¬ 
tužaba vladala je grobna tišina. Sada kao da je 

dosegla vrhunac. Polako sam ustao, pomolio 
se u srcu i onda mirno i odlučno rekao: 

»Druže kapetane, ni jedan od ovih vojni¬ 
ka ne bi rekao ni jednu riječ protiv mene - da 
nije morao.« 

Kapetan je bacio svoju oficirsku kapu na 
pod, počeo bjesnjeti i psovati. Drugi oficiri su 
ga hvatali za rukav i smirivali. Nastao je me¬ 
tež. Tada je major kratko rekao da je MPV za¬ 
vršeno i da svaka četa ide na svoje zanimanje. 
Jedan mi je vojnik otvoreno čestitao na »po¬ 
bjedi«, a ja sam mu odgovorio, da ovo nije po¬ 
bjeda, da je ovim događajem zapečačena moja 
teška budućnost. 

Kasnije sam čuo da je koman¬ 
dant brigade pozvao tog kapeta¬ 
na i ukorio ga što nije znao smi¬ 
reno i pametno voditi »proces« 
protiv mene i zaključio da će on 
preuzeti brigu oko svega toga. 

Nakon nekog vremena u kru¬ 
gu se širila vijest: »Onaj pop će na 
vojnom sudu dobiti 9 godina za¬ 
tvora.« Znao sam da to nije samo 
priča jer je u ono vrijeme to bila 
praksa: prije nego dođeš na sud 
tebi se unaprijed odredi kazna. 

Srećom, bilo je ljeto. Oficiri su 
se spremali na godišnje odmore. 

Zato su moj slučaj odgodili do je¬ 
seni. 

Čudesan preokret 

U međuvremenu je moj vod 
poslan u Zenicu na priprema¬ 
nje terena za cestu na brdo Lisac. 

Dok smo iskapali drveće, jedan 
me korijen udario u glavu i smr¬ 
skao naočale. Kako nisam mogao 
bez njih raditi, poslan sam u Sa¬ 
rajevo po recept za naočale. 

Primio me major okulist i pre¬ 
gledao. Dok me pregledavao ušli smo u raz¬ 
govor. Pitao me kako sam ja, iako đak, u ar¬ 
miji. Nisam mu mogao odgovoriti, ali mislim 
da je slutio s kim razgovara. Mi koji smo išli 
u sjemenišnu gimnaziju, a ona nije imala pra¬ 
vo javnosti, morali smo u armiju kao svi dru¬ 
gi. U razgovoru sam mu rekao da je moj oku¬ 
list prof. dr. Pavišić. Trgnuo se, vedro me po¬ 
gledao i rekao: »Pa to je moj profesor!« Opet 
je ispitivao moje oči i upitao me jesam li ja bio 
na pregledu kad sam došao u armiju. Odgo¬ 
vorio sam da sam bio na pregledu u Trebinju, 


ali da je to bio rutinski pregled. On se nasmi¬ 
jao i dobrohotno rekao: »Pa ja sam tamo pre¬ 
gledavao.« Bilo mi je jako neugodno, ali se on 
nije uvrijedio. Ponovno se zagledao u mene i 
zapitao: 

»Druže, je 1' bi ti bio spreman ići na komi¬ 
siju za stalnu nesposobnost?« 

Gotovo sam pao sa stolice. Mirno sam od¬ 
govorio: »Da, vrlo rado!« A misli su mi se vr¬ 
tjele oko okolnosti u kojima sam se našao i 
mračne budućnosti koja me je čekala. 

Kratko je odgovorio: »U redu«! Onda je 
pozvao četiri medicinske sestre i svakoj je dik¬ 
tirao isti tekst za komisiju. Na 
kraju mi je prijateljski stisnuo 
ruku i rekao: 

»Dođi sutra u 7 sati na šal¬ 
ter broj 7, uzet ćeš ove tekstove 
i otići kat niže na 'Supervizionu 
komisiju'.« 

Izišao sam iz njegove ordi¬ 
nacije i u sebi ponavljao: Bože, 
je li to moguće!? Bože, hvala Ti! 
Dragi kardinale Stepinče, čude¬ 
san si!... Polako sam otišao u 
prostoriju za vojnike, tako zva¬ 
nu prolaznu sobu, i rekao sku¬ 
pini vojnika koja se tamo zate¬ 
kla da sutra idem na komisiju 
za stalnu nesposobnost. Nasta¬ 
lo je opće veselje i odmah tram¬ 
pa: jedan mi je zamijenio bluzu, 
drugi kapu... 

Došla je noć, noć bez sna. U 
mojoj glavi su se izmjenjivala 
raspoloženja: neizreciva radost 
da sutra idem kući i istodobno 
strah: što ako ovi koji me otpu¬ 
štaju iz vojske budu provjerava¬ 
li tko sam ja i kakvo je moje sta¬ 
nje u armiji... pa onda zaustave 
proces otpuštanja? 

Božja i Stepinčeva pobjeda 

Ujutro neispavan i uzbuđen dođem na šal¬ 
ter i tražim dokumente. No službenica prevr¬ 
će papire, ali ih ne može naći. Prošli me trnci: 
Nije li možda JNA blokirala ovaj moj proces? 
Uto službenica iz susjednog šaltera koja je čula 
naš razgovor dobaci: »Izvinjavam se, druže, 
ali tvoje dokumente na komisiju je odnio sam 
lekar. Idi dolje, tamo ćeš ga naći.« Moja nape¬ 
tost je naglo popustila. Zahvatilo me olakša¬ 
nje. I stvarno, kad sam krenuo kat niže, susre- 


Pratio sam događaje u Krašiću. 
Kardinalovo je zdravlje bivalo 
sve teže. Molio sam Boga da ga 
nagradi za sve dobro što ga je 
njegova molitva učinila meni. 
Doživljavao sam da je 10. velja¬ 
če, na dan njegove smrti, Bog 
njega poveo iz ovozemaljskog 
progonstva i patnji i uveo u svo¬ 
ju vječnu, neizrecivu Božansku 
radost. 

Na dan njegova sprovoda bio 
sam u katedrali. Iz sredine de¬ 
sne lađe s posebnom sam po- 
božnošću prisustvovao sv. Misi, 
pratio sam obrede i sva doga¬ 
đanja. 

U jednom trenutku bljesnula mi 
misao da će on još za mog živo¬ 
ta biti proglašen blaženim. 

Na tu misao koja mi je, vjeru¬ 
jem, darovana od Boga odgo¬ 
vorio sam svojom riječi, svojim 
obećanjem: »Bože, ja ću ga 
onda službeno uzeti za svog za¬ 
štitnika.« 











Svjedočanstva 


Vjerujem da je ovaj moj sadašnji život i moj sveće¬ 
nički i redovnički rad plod molitava, zagovora i zašti¬ 
te blaženog Alojzija Stepinca. Svakodnevno ga mo¬ 
lim da se ugradim u sudbinu našega hrvatskog naro¬ 
da, da radim, živim i umirem za sve ono za što je on 
radio, živio i umro. 

Sada živim u nadi i molim za to da on još za moga 
života bude proglašen svetim. 

li smo se. Okulist me obgrlio oko ramena i re¬ 
kao: »Druže, ima vas šest za komisiju. Tvoji su 
dokumenti na vrhu. Prvog će te prozvati.« 

Jedno vrijeme sam napeto čekao, a onda 
sam čuo svoje ime i ušao unutra. Preda mnom 
je bila neka pukovnica, oko nje još četiri kape¬ 
tana. Prozvala me je i rekla: 

»Druže, provjerili smo nalaze stručnja¬ 
ka i prema zakonu tom i tom, paragrafu tom i 
tom, točki toj i toj bit ćeš stalno nesposoban za 
JNA. Nernaš pravo na invalidninu, jer je tvo¬ 
ja bolest iz civilstva. Slažeš li se?« Odgovorio 
sam: »Slažem se, drugarice pukovnice!« Ona 
tada pruži Plavu knjižicu o stalnoj nesposob¬ 
nosti najbližem kapetanu, ovaj je pruži prema 
mojim drhtavim rukama. 

U tom trenutku kao da se Božja ruka spu¬ 
stila na mene. Kao da mi je Božja ruka pruža¬ 
la tu knjižicu. Stepinčeva molitva ostvarila je 
pravo čudo: prenijela me iz najteže situacije, iz 
ponora zatvora u Travniku i vjerojatne smrti, i 
dovela na put u slobodu, mir, radost. 

Shvatio sam: dogodilo se nešto što nadila¬ 
zi moje ljudsko shvaćanje i moje ljudske mo¬ 
gućnosti. 

Između dvije krajnosti 

Vratio sam se u Travnik. Kad sam poka¬ 
zao Plavu knjižicu, poručnik KOS-a bio je pre¬ 
neražen. Hodao je po sobi kao izbezumljen. 
Vikao je: »Ti si to prevario!« Bio je kao zvi¬ 
jer kojoj je plijen otet iz ralja. Mirno sam re¬ 
kao neka prepiše podatke i neka me pusti da 
idem kući. 

Nisam otišao na željezničku stanicu. Znao 
sam da vojna policija ima pravo 24 sata nakon 
odlaska vojnika iz armije intervenirati, i za¬ 
tvoriti ga ukoliko vojnik napravi neki nered. 

Otišao sam dobroj kršćanskoj obitelji 
Gašo, zamolio ih neka mi dadnu neki stari ku¬ 
fer, rasjekli smo u komadiće vojni sanduk koji 
je tada bio propisan svakom vojniku, i onda 
čekao kod njih 24 sata. Tek tada sam mirno 
krenuo put Zagreba. 


Prvom prilikom sam otišao na vojni od¬ 
sjek u općinu Maksimir. Činovnik, stari ofi¬ 
cir, uzeo je neku knjižurinu, pronašao rubriku 
s mojim imenom, prepisao podatke iz Plave 
knjižice, uzeo ravnalo, nad rubrikom napra¬ 
vio Andrijin križ i rekao: »Druže, ti više ne¬ 
maš ništa s JNA.« 

Nad armijom je, dakle, za mene naprav¬ 
ljen Andrijin križ! Ona koja je meni prijetila 
smrću prekrižena je. Za mene više ne posto¬ 
ji. Velik je Bog! 

U mirnoj tišini svoga srca zahvaljivao sam 
kardinalu Stepincu, uvjeren da me je njegova 
molitva spasila. 

Pratio sam događaje u Krašiću. Kardinalo¬ 
vo je zdravlje bivalo sve teže. Molio sam Boga 
da ga nagradi za sve dobro što ga je njegova 
molitva učinila meni. Doživljavao sam da je 
10. veljače, na dan njegove smrti. Bog njega 
poveo iz ovozemaljskog progonstva i patnji i 
uveo u svoju vječnu, neizrecivu Božansku ra¬ 
dost. 

Na dan njegova sprovoda bio sam u kate¬ 
drali. Iz sredine desne lađe s posebnom sam 
pobožnošću prisustvovao sv. Misi, pratio sam 
obrede i sva događanja. 

U jednom trenutku bljesnula mi misao da 
će on još za mog života biti proglašen blaže¬ 
nim. 

Na tu misao koja mi je, vjerujem, darova¬ 
na od Boga odgovorio sam svojom riječi, svo¬ 
jim obećanjem: »Bože, ja ću ga onda službeno 
uzeti za svog zaštitnika.« 

Ovu svoju odluku službeno sam i javno 
ostvario u Mariji Bistrici kada je Sv. Otac Ivan 
Pavao II. kardinala Stepinca proglasio blaže¬ 
nim. 

Vjerujem da je ovaj moj sadašnji život i 
moj svećenički i redovnički rad plod molitava, 
zagovora i zaštite blaženog Alojzija Stepinca. 
Svakodnevno ga molim da se ugradim u sud¬ 
binu našega hrvatskog naroda, da radim, ži- 
. vim i umirem za sve ono za što je on radio, ži¬ 
vio i umro. 

Sada živim u nadi i molim za to da on još 
za moga života bude proglašen svetim. 

p. Slavko Pavin Dl 


P. S. Uredništvo napominje da je dr. sc. Mijo 
Pavišić bio i liječnik okulist bi. Alojzija Stepinca. U 
tom ga je svojstvu više puta pohodio kao sužnja u 
Krašiću. 

MAGISTARSKI RAD 0 ANALIZI MONTIRANOG POLITIČKOG PROCESA PROTIV KARDINALA ALOJZIJA STEPINCA 


D ana 11. svibnja 2011. godine na Prav¬ 
nom fakultetu Sveučilišta u Zagrebu Ma¬ 
rio Vojvodić, dipl. iur. iz Ogulina, uspješno je 
obranio magistarski rad s temom: »Politički 
delikt i garantivna funkcija kaznenog zako¬ 
na u totalitarnoj državi: normativni i stvarni 
karakter kaznenog postupka protiv kardinala 
Alojzija Stepinca 1946. g.« 

Povjerenstvo za ocjenu rada sačinjavali su 
prof. dr. Davor Krapac, prof. dr. Dalibor Če- 
pulo i mentor prof. dr. Davor Derenčinović. 

Magistarski rad podijeljen je na šest po¬ 
glavlja i to: Pojam političkog delikta. Povije¬ 
sni pregled razvoja političkog delikta od an¬ 
tike do modernog razdoblja. Teorijski aspekti 
političkog delikta. Životopis Alojzija Stepinca, 
Analiza kaznenog postupka protiv nadbisku¬ 
pa Alojzija Stepinca te 13 priloga. 

Magistarski rad s pravnog aspekta analizi¬ 
ra i daje kritički osvrt na politički proces koji je 
vođen protiv zagrebačkog nadbiskupa i kardi¬ 
nala Alojzija Stepinca 1946. godine, na kojem je 







Optuženi Nadbiskup prelistava dokumente; 
za neke je ustvrdio da su falsificirani 

nadbiskup Stepinac osuđen na 16 godina zatvora 
i gubitak svih političkih i građanskih prava. 

Mario Vojvodič rođen je 3. lipnja 1967. u 
Ogulinu, gdje živi i radi kao sudac. Oženjen je i 
otac troje djece. 



U LUDBREGU PROSLAVLJENA 600. OBLJETNICA EUHARISTIJSKOGA ČUDA 





U nedjelju 4. rujna 2011. proslavljen je u Lud- 
bregu jedinstveni jubilej 600. obljetnice eu- 
haristijskoga čuda. Kardinal Jozef Tomko, izasla¬ 
nik pape Benedikta XVI., u suslavlju s 25 nad/bi¬ 
skupa i oko 160 svećenika te više od 80.000 hodo¬ 
časnika, u homiliji je spomenuo i svjedoke žive i 
postojane vjere u Euharistiju. Reče: 

»Sto za nas znači Euharistija? Trebali bismo 
učiti od svjedoka našeg vremena, kao što je bio 
vijetnamski kardinal Van Thuan, koji je premi¬ 
nuo u Rimu prije nekoliko godina. Kad je bio u 
zatvoru u svojoj zemlji uspijevao je kriomice slu¬ 
žiti misu u skučenoj ćeliji s komadićem kruha i 
nekoliko kapi vina koje je držao na dlanu, a do¬ 


bivao ih je kao lijek. Od tog Kruha života i iz tih 
kapi euharistijske Krvi Kristove primao je snagu 
za podnošenje trinaestogodišnjeg sužanjstva. 

I vaš hrvatski narod može se dičiti velikim 
svjedokom vjere, blaženim Alojzijem Stepincem, 
kojemu je posebno u danima njegovog petogo¬ 
dišnjeg tamnovanja u zatvoru u Lepoglavi eu¬ 
haristija bila svakodnevni izvor snage. I kasni¬ 
je, kada je boravio u kućnom pritvoru u Kraši- 
ću. Euharistija mu je davala snage za podnošenje 
teškog tereta nepravedne osude koji su na njega 
svalili neprijatelji Crkve u jednom teškom vre¬ 
menu povijesti hrvatskoga naroda.« 

UMRLA FRANKA ETEROVIC 


U 


I Pučišćima na Bra- 
xu preminula je 
14. siječnja 2011., u 91. 
godini života, uzorna 
vjernica i štovateljica 
bi. Alojzija Stepinca 
Franka Eterović rođ. 
Martinić. 

Rođena je 14. ve¬ 
ljače 1920. Za njezina djetinjstva u župi su dje¬ 
lovala razna katolička društva, u kojima je 
bila aktivno uključena te se u njima duhovno 
i ljudski oblikovala. Cesto je isticala da je za 
vrijeme svoje mladosti boravila u Zagrebu te 
rado odlazila u baziliku Srca Isusova i u ka¬ 
tedralu slušati propovijedi blaženog Alojzija 
Stepinca. Po uzoru na njegovu majku Barba¬ 
ru, koja se udala za udovca Josipa Stepinca, i 
Franka je molila na nakanu da se uda za udov¬ 
ca. Kad ju je zaprosio Ante Eterović, kojemu 
je umrla supruga ostavivši troje djece, rado je 
sklopila s njime sakrament ženidbe. Nastoja¬ 
la je biti majkom, ne samo za troje djece koje 
je rodila, nego i trojima koje je suprug imao iz 
prvog braka. Molila je Gospodina da joj udije¬ 
li veliku milost i čast da jedan od njezinih si¬ 
nova postane svećenik. Njezin sin Nikola iza¬ 
brao je duhovni poziv te je 1977. godine bio 
zaređen za svećenika, 1999. godine za bisku¬ 
pa, a sada je generalni tajnik Sinode biskupa 
u Rimu. 

Kroz posljednje godine, kad nije mogla 
poći na svetu misu, svoje vrijeme posvećivala 
je u čitanju vjerskog tiska i molitvama za svo¬ 
ga sina i za sve svećenike te za nova duhov¬ 
na zvanja. Misu zadušnicu u crkvi sv. Jeroni¬ 
ma u Pučišćima, uz sudjelovanje vjerničkog 
mnoštva, predvodio je u nedjelju 16. siječnja 
hvarski biskup Slobodan Štambuk, a koncele- 
brirali su nadbiskup Eterović, splitsko-makar- 


MOĆI BL. STEPINCA U MARTINSCICI 


U obnovljenoj župnoj crkvi sv. Martina u 
Martinšćici na otoku Cresu u petak 15. 
travnja 2011. krčki biskup Valter Župan po¬ 
svetio je novi oltar u koji je ugradio moći bla¬ 
ženog Alojzija Stepinca. Tijekom misnoga 
slavlja biskup je istaknuo da je »misa vrhun¬ 
sko djelo koje može čovjek učiniti na zemlji«. 


ski nadbiskup Marin Barišić, šibenski biskup 
Ante Ivas, kotorski Ilija Janjić, bjelovarsko- 
križevački Vjekoslav Huzjak, izaslanik zagre¬ 
bačkog nadbiskupa kardinala Josipa Bozanića 
mons. Ivan Hren, dok je HBK zastupao gene¬ 
ralni tajnik mons. Enco Rodinis. 

Kako su aktualne riječi bi. Stepinca: »Daj 
nam, Bože, kršćanskih majki i Hrvatska će biti 
spašena!« 



Pr edstavlj anj e 
Vranekovićeva Dnevnika u 
Ludbregu 

U nedjelju 6. ožujka 2011. u daljnjoj pri¬ 
pravi za proslavu 600. obljetnice Pre- 
dragocjene Krvi Kristove u Ludbregu, u 
župnoj crkvi Presvetoga Trojstva misno 
slavlje predslavio je postulator kauze dr. 
Juraj Batelja. U propovijedi je u skladu s 
liturgijskim čitanjima iznio nauk bi. Aloj¬ 
zija Stepinca o euharistiji, s osobitim na¬ 
glaskom na čašćenju Predragocjene Krvi 
Kristove u Ludbregu. Nakon Mise po¬ 
stulator je župniku preč. Josipu Đurka- 
nu predao jedanaest svezaka knjiga o ča¬ 
šćenju Krvi Kristove koji sadrže studije s 
brojnih međunarodnih simpozija na tu 
temu. 

U poslijepodnevnim satima postu¬ 
lator je u hotelu »Amalija« predstavio 
dnevnik krašićkoga župnika Josipa Vra- 
nekovića. Predstavljanju knjige bilo je na¬ 
zočno dvjestotinjak vjernika koji su izla¬ 
ganje pozorno slušali, a potom brojnim 
pitanjima tražili dublje spoznaje o Blaže- 
niku te o njegovoj povezanosti s ludbreš- 
kim svetištem. 

Stepinac 


TJEDAN BLAŽENOG ALOJZIJA STEPINCA U JASTREBARSKOM 



O d 25. do 29. svibnja 2011. u Jastrebarskom 
je proslavljen tjedan posvećen blaženom 
Alojziju Stepincu. Organizirao ga je grad Ja- 
strebarsko časteći uspomenu na »najsvjetli¬ 
ji lik Crkve u Hrvata« ponikao u jaskanskom 
kraju. 

Stepinčev tjedan je započeo u srijedu 25. 
svibnja otvorenjem izložbe učeničkih radova 
u OŠ Ljube Babića. Prije otvorenja izložbe dr. 
Juraj Batelja je za osme razrede te profesore i 
nastavnike održao predavanje na temu: »Po¬ 
ruka bi. Alojzija Stepinca suvremenom čovje¬ 
ku«. 

U četvrtak je u kinodvorani održana pro¬ 
jekcija dokumentarnog filma redatelja Danije¬ 
la Marušića iz serijala »Hrvati koji su stvara¬ 
li svijet - kardinal Štepinac«, a u petak je otvo¬ 
rena izložba likovnih radova i povijesnih foto¬ 
grafija u Gradskoj galeriji. 


U nedjelju 29. svibnja nakon svečanog mi¬ 
snog slavlja u župnoj crkvi sv. Nikole ispred 
crkve je otvoren novouređeni Trg bi. Alojzi¬ 
ja Stepinca. Otvaranje, kojem je nazočilo grad¬ 
sko poglavarstvo, građani Jastrebarskog i 
brojni vjernici na čelu sa župnikom preč. Stje¬ 
panom Rožankovićem, svojim nastupom uve¬ 
ličale su članice riječke ženske vokalne skupi¬ 
ne Putokazi. 

Prilikom svečanog otvorenja novouređe¬ 
noga Stepinčeva trga dr. Juraj Batelja, postu- 
lator kauze za proglašenje svetim bi. Alojzi¬ 
ja Stepinca, zahvalio je i čestitao Gradu i ja¬ 
skanskom gradonačelniku Mihaelu Zmajlovi- 
ću, koji su znali prepoznati veličinu blaženog 
Stepinca te uredili središnji gradski trg. »Ov¬ 
dje fali još samo nešto«, rekao je Batelja, »a to 
je spomenik ili barem Kardinalova bista.« 


KIP BL. ALOJZIJA STEPINCA U DUGOPOUU 



Dr. Mladen Parlov, rektor Nadbiskupskog sje¬ 
meništa u Splitu blagoslivlje kip bi. Alojzija 
Stepinca u Dugopolju, 19. lipnja 2011. 



N akon svečanog misnoga slavlja u pre¬ 
punoj crkvi sv. Mihovila u Dugopolju u 
nedjelju 19. lipnja 2011. postavljen je i bla¬ 
goslovljen kip bi. Alojzija Stepinca. Misno 
slavlje je predvodio i kip blagoslovio dr. don 
Mladen Parlov, profesor na KBF-u Sveučili¬ 
šta u Splitu i ravnatelj Nadbiskupskog sje¬ 
meništa u Splitu. Kip u bronci visok 4 me¬ 
tra s postoljem, rad akademskog kipara Vla¬ 
de Radasa, postavljen je ispred župne kuće 
u Ulici bi. Alojzija Stepinca. Izradu kipa fi¬ 
nancirala je općina Dugopolje. 

Prigodom blagoslova kipa nazočnima 
se obratio župnik don Mirko Bitunjac, ista¬ 
knuvši kako neki još uvijek usprkos tolikim 
povijesnim dokumentima Stepinca progla¬ 
šavaju kontroverznom osobom, a upravo na 
temelju dokumenata mi se vjernici ponosi¬ 
mo Stepincem, njegovom moralnom veliči¬ 
nom i svetošću. 

Autor kipa akademski kipar Vlade Ra¬ 
đaš je, prema vlastitim riječima, htio prika¬ 
zati Stepinca kako golim nogama dodiru¬ 
je kocku koja predstavlja hrvatsku zemlju. 
S tim je htio izraziti Stepinčevu uronjenost 

u hrvatski narod. Ispod te kocke na postolju 
se nalazi Stepinčevo geslo: »U tebe se. Gos¬ 
podine, uzdam!« Time je nastojao istaknu¬ 
ti da je sva Stepinčeva vertikalnost, postoja¬ 
nost, uspravnost dolazila od njegova uzdanja 
u Boga i u hrvatski narod. 

Nazočnima se obratio i načelnik općine 
dipl. ekonomist Zlatko Ževrnja, istaknuvši u 
svom govoru kako je Stepinac u teškim vre¬ 
menima Drugoga svjetskog rata osjetio bilo 
svoga naroda i stao na stranu obrane onih čija 
su prava bila ugrožena. 

Potom se nazočnima obratio dr. Parlov 
predočujući Stepinčevu savjest, koja je uistinu 
mogla biti mirna jer je djelovala prosvijetlje¬ 
na vjerom, koja je zapovijedala ljubav prema 
Bogu i bližnjemu. Ujedno je poželio da župlja- 
ni, kojih je danas oko 3.000, i prolaznici kroz 
Dugopolje, u kipu blaženoga Alojzija Stepinca 
ne gledaju samo umjetničko djelo nego i oso¬ 
bu koju valja nasljedovati nadasve u življenju 
prema ispravnoj savjesti. 


UMRO PRELAT MONS. IVAN VRAGOVIC 


U srijedu 6. srpnja 2011. u 89. godini života i 
65. godini svećeništva, preminuo je u sve¬ 
ćeničkom domu sv. Josipa u Zagrebu mons. 
Ivan Vragović. Rođen je u Ljubešćici 25. pro¬ 
sinca 1922., a za svećenika je zaređen 29. lip¬ 
nja 1947. U prvim godinama svećeništva dje¬ 
lovao je u župama Donja Voća, Hrašćina i Pe¬ 
trinja. Kao svećenik pozvan je na odsluženje 
vojnog roka. Jer nije htio „surađivati" s ko¬ 
munističkom vlašću i pristupiti u svećeničko 
staleško »Udruženje«, kojim je UDBA željela 
učiniti rascjep unutar Katoličke crkve i stvo¬ 
riti nacionalnu crkvu odvojenu od Rima, uhi¬ 
ćen je godine 1950. na odsluženju vojnog roka 
u Splitu. Tu je na montiranom procesu osu¬ 
đen na 7 godina zatvora. Kaznu je izdržavao 
u zatvorima Zagreba, Stare Gradiške, na Go¬ 
lom otoku i u Bileći. Bio je lancima okovan po¬ 
put galiota i vezan prolazio kroz špalir nepo¬ 
znatih osoba koje su psovale, vrijeđale i nemi¬ 
losrdno udarale. On sam je to posvjedočio ri¬ 
ječima: »Snažno su nas tukli i udarali!« Oso¬ 
bito su nemilosrdne batine bile one tzv. »revi- 
diraca«, informbirovaca pokajnika, koji su se 
tim batinama dodvoravali Titu i Partiji. Pro¬ 
živio je teški rad, glad, bolesti, batine, zahva- 


BLAZENIKOVE MOĆI U CEPINSKIM MARTINCIMA 


M ons. Marin Srakić, đakovačko-osječki 
nadbiskup, blagoslovio je oltar 25. lip¬ 
nja 2011. u župi Brođanci, u filijalnoj crkvi sv. 
Martina u Čepinskim Martincima. U novopo- 
svećeni oltar položio je moći blaženog kardi¬ 
nala Alojzija Stepinca, istaknuvši da su te moći 
»izazov vjernicima da svjedoče svoju vjeru i 
izgrađuju se poučeni ljubavlju Isusa Krista.« 



tila ga distrofija, ali nikad očajanje. Po izlasku 
iz zatvora bio je kapelan u Bjelovaru, potom 
upravitelj župe u Lukaču, te župnik u Virju i 
dekan Virovskog dekanata. Godine 1960. ime¬ 
novan je kanonikom Prvostolnoga kaptola za¬ 
grebačkoga. Obnašao je više odgovornih služ¬ 
bi u središnjim službama Zagrebačke nadbi¬ 
skupije. Bijaše izvanredni dijelitelj sakramen¬ 
ta potvrde, a godine 1989. bi. Ivan Pavao II. 
imenovao ga je prelatom. 

Nakon umirovljenja godine 2004. mons. 
Vragović je živio u svećeničkom domu sv. Jo¬ 
sipa u Zagrebu. Premda ga je život pogađao 
križevima, zadržavao bi vedrinu, nasmija- 
nost, te je bio vazda spreman na šalu. Prema 
mišljenju mnogih bio je uzoran svećenik, vje¬ 
ran svome svećeničkom pozivu i na taj način 
pridonio je ljepoti Crkve i dobrobiti hrvatsko¬ 
ga naroda. Pokopan je 9. srpnja 2011. na gro¬ 
blju rodne župe u Ljubešćici. 

Postulatura bi. Alojzija Stepinca s osobi¬ 
tom pomnjom zahvaljuje cijenjenom pokojni¬ 
ku. Osobito za njegov svjedočki stav o svetosti 
bi. Stepinca i darežljivost u postupku za nje¬ 
govo proglašenje blaženim i svetim. 

MOĆI BL. STEPINCA U ĐERVENTI 


U subotu 16 . srpnja, na blag¬ 
dan Gospe Karmelske, Kar¬ 
dinal Vinko Puljić, nadbiskup 
metropolit vrhbosanski pred¬ 
vodio je u Derventi, u zajed¬ 
ništvu s pomoćnim biskupom 
zagrebačkim Valentinom Po- 
zaićem, domaćim župnikom 
Filipom Maršićem, dervent- 
skim dekanom Franjom Tomi- 
ćem i mnogobrojnim sveće¬ 
nicima, svečano euharistijsko 
slavlje tijekom kojega je po¬ 
svetio novu župnu crkvu sv. 
Jurja mučenika. 

Vrhbosanski nadbiskup kard. Vinko Puljić postavlja moći bi. Alojzija 
Stepinca u oltar nove župne crkve u Derventi, 16. srpnja 2011. 



P risjetivši se komunistič¬ 
kih vremena i Domovin¬ 
skog rata, kada je mržnja ru¬ 
šila i uništavala, a potom 
početka puta izgradnje mira ne 
tako davne 1998. godine kada je 
prvi put pohodio svoje vjernike 
u Derventi, kada je nakon kame¬ 
novanja zatočen proveo u krip¬ 
ti crkve, a poslije na intervenci¬ 
ju međunarodne policije i pu¬ 
šten, kardinal Puljić je naglasio: 

»Bogu sam zahvalan za ovaj sve¬ 
čani dan, za hrabrost naših sve¬ 
ćenika koji su vjerovali u Božju 
pomoć i ljubav naroda i tako po¬ 
kazali da je pobijedila ljubav, a 
ne mržnja.« 

Pojašnjavajući čin posve¬ 
te oltara u koje je ugradio moći 
bi. Alojzija Stepica, kardinal Puljić je poru¬ 
čio: »Posvetom ovaj oltar postaje žarište Bož¬ 
je ljubavi. Vežimo se uz njega da nas posve¬ 
ćuje, da možemo biti vjerni, ustrajni i postoja¬ 
ni, biti svjedoci koji će svoju vjeru živjeti rado¬ 
sno.« Slavlje je pjesmom uzveličao zbor iz Ba¬ 
nje Luke. 

Ne smijemo zaboraviti da je katolička 
župa Derventa pod nazivom Ukrina postoja¬ 
la prije provale Turaka u Bosnu i da je turskim 


Božji narod radosno prati blagoslov crkve i oltara 
nove župne crkve sv. Jurja u Derventi 

zulumom sva raseljena. Ponovno je uspostav¬ 
ljena 1864. Nakon što je srpska vojska godi¬ 
ne 1992. minirala i srušila župnu crkvu, žu¬ 
pnik Miro Bešlić je u prosincu 1999. započeo 
obnavljati crkvu i okupljati povratnike, a sa¬ 
dašnji župnik Filip Maršić uz znatne je žrtve 
i upornost na istim temeljima uspio dovršiti 
ovu četvrtu derventsku župnu crkvu. 

R ZDESLAVV KIJAS - RELATOR U POSTUPKU PROGLAŠENJA BLAŽENIM 
SLUGE BOŽJEGA JOSIPA LANGA 


N akon što je 10. srpnja 
: 


12010. mons. Juraj Ba- 
telja, promicatelj postup¬ 
ka za proglašenje blaže¬ 
nim sluge Božjega Josipa 
Langa, zatražio od Kon¬ 
gregacije za kauze svetih imenovanje relatora, 
pod čijim će se vodstvom proučiti svjedočan¬ 
stva svjedoka i spisi sluge Božjega te pripre¬ 
miti njihov sažetak na temelju kojeg će svoju 
prosudbu dati stručnjaci u postupcima utvrđi¬ 
vanja kreposnog života, Kongregacija je otpi¬ 
som mons. Bogdana Tureka, tajnika Kongre¬ 
gacije, 1. veljače 2011. za relatora u Langovu 
postupku imenovala P. Zdeslawa Kijasa, fra¬ 
njevca konventualca. P. Kijasu je Kongregaci¬ 
ja povjerila i kauze slugu Božjih Petra Barbari- 
ća, Josipa Štadlera i Gerarda Stantića. 

O. Zdeslavv Kijas franjevac konventua- 
lac, rođen je u Poljskoj 1960. godine. Sluga 
Božji Ivan Pavao II. zaredio ga je za svećeni¬ 


ka 1986. godine. Studirao je u Poljskoj, Itali¬ 
ji, Belgiji i SAD-u. Doktorirao je iz religijskih 
znanosti i dogmatike u Louvian-la-Neueveu 
u Belgiji. Bio je profesor na teološkom fakulte¬ 
tu u Krakovvu i predstojnik Papinskog teološ¬ 
kog fakulteta sv. Bonaventure - Seraphicum u 
Rimu, gdje je predavao ekleziologiju i ekume¬ 
nizam. Obnašao je i službu prvog tajnika i ar¬ 
hivista Papinskog teološkog fakulteta sv. Ima- 
kulate. U lipnju 2009. Sveti Otac Benedikt XVI. 
imenovao ga je relatorom Kongregacije za ka¬ 
uze svetih. 


Preporučamo čitateljima Glasnika da pohode grob 
sluge Božjega Josipa Langa u crkvi sv. Marije na 
Dolcu i da Uredništvu proslijede vijest o mogućem 
uslišanju na njegov zagovor, priopće poznavanje 
koje zgode iz njegova života ili pošalju fotografiju 
vezanu uz njegov život. 


POSTUPAK ZA PROGLAŠENJE SVETIM BL. AUGUSTINA KAŽOTIĆA 


A ugustin Kažotić (Trogir, 1260. - Lucera, 
Italija, 1323.), biskup Zagrebačke, a potom 
i Lucerske biskupije (Apulija, J. Italija), uzorno 
je živio tijekom cijeloga života i svetački pre¬ 
minuo u Luceri 3. kolovoza 1323. Na njego¬ 
vu grobu događala su se brojna čudesa. Pota¬ 
knut tim čudesnim uslišanjima, već dvije go¬ 
dine nakon Kažotićeve svetačke smrti, Karlo 
Anžuvinac, potkralj napuljski i vojvoda kala- 
brijski, izričito je zatražio 20. listopada 1325. 
od pape Ivana XXII. da Augustina proglasi 
svetim. Ne zna se točno kako je papa odgo¬ 
vorio na tu molbu, da li ga je proglasio svetim 
ili blaženim, ali se sigurno zna da se u Kažoti- 
ćevu čast molio časoslov i slavila Sveta misa. 
Blaženim ga je proglasio papa Klement XI. 4. 
travnja 1702. godine. 

U novije vrijeme, osobito nakon Drugoga 
svjetskog rata svestrano se radi na Kažotićevoj 
kanonizaciji. Diljem Lijepe Naše u njegovu je 
čast podignuto više oltara i crkava te izrađeno 
i postavljeno po našim crkvama više slika, ki¬ 
pova, freski i vitraja. Tiskano je nekoliko Ka- 
žotićevih životopisa, objavljeno je kritičko iz¬ 


danje njegovih teoloških spisa, tiskano je ne¬ 
koliko tisuća sličica s molitvom za njegovu ka¬ 
nonizaciju i svake se godine objavljuje bilten 
Blaženi Augustin Kažotić. 

U vidu Kažotićeve kanonizacije upravljeno 
je Svetoj Stolici više molbi za proglašenje sve¬ 
tim. Prošle (2010.) godine, prigodom hodoča¬ 
šća vjernika iz Hrvatske u Luceru, lucerski bi¬ 
skup mons. dr. Domenico Carnacchia, kao 
«pokretač» kauze ponovno je službeno zatra¬ 
žio od Svete Stolice Kažotićevu kanonizaciju. 
Kao «supokretači» kauze su zagrebački nadbi¬ 
skup kard. Josip Bozanić i dr. o. Anto Gavrić, 
provincijal Hrvatske dominikanske provinci¬ 
je. Molbu još podupiru i Generalna postulatura 
Reda propovjednika u Rimu, te Dominikanska 
provincija sv. Tome Akvinskoga u Italiji, koja 
pokriva područje Lucere gdje se nalazi blaže- 
nikov grob. Postulatorom kauze imenovan je 
dr. Vito Gomez Garcia, OP, generalni postula- 
tor dominikanskoga reda u Rimu. U pripremi 
je positio historica na kojoj radi švicarski domi¬ 
nikanac Paul-Bernard Hodsel, profesor crkve¬ 
ne povijesti na Sveučilištu u Fribourgu. 

Prva je zadaća pokretača i supokretača kanoni¬ 
zacije je predložiti 12 svjedoka koji će pred povje¬ 
renstvom potvrditi postojanje kulta bi. Augustina 
Kažotića, poznavanje povijesno-teološke pozadine 
njegova rada te osobno posvjedočiti o njegovoj sve¬ 
tosti. Dosad su određeni broj svjedoka pronašle Lu- 
cerska biskupija i Hrvatska dominikanska provinci¬ 
ja, dok je Zagrebačka nadbiskupija dosad pronašla 
deset svjedoka. 

Čvrsto se nadamo da će nova molba za Kažoti- 
ćevu kanonizaciju i svestrana zauzetost svih za taj 
postupak biti uspješna i da ćemo uskoro dočekati 
njegovo proglašenje svecem sveopće Crkve. (o. Ma¬ 
rijan Biškup OP.) 


BI. Augustin Kažotić 
- vitraj u župnoj crkvi 
Majke Božje Žalosne u 
Mrkoplju 


Lik Gospe Voćinske iz 18. st. cilj je brojnih ho¬ 
dočasnika iz Slavonije, Moslavine, Podravine i 
drugih hrvatskih krajeva 


Iz temelja obnov¬ 
ljena župna i pro- 
štenjarska crkva 
Pohoda Blažene 
Djevice Marije u 
Voćinu 


U nedjelju 14. kolovoza 2011. požeški bi¬ 
skup mons. Antun Skvorčević blagoslo¬ 
vio je iz temelja obnovljenu župnu i hodoča¬ 
sničku crkvu Pohoda Blažene Djevice Mari¬ 
je u Voćinu. Tu crkvu četnici i komunisti su 
za vrijeme Drugoga svjetskoga rata oskvrnu- 
li, a četnici uz potporu JNA u Domovinskome 
ratu do temelja uništili. Crkva je rijedak pri¬ 
mjer gotike u Hrvatskoj, prepuna sklada i lje¬ 
pote. Na glavnom oltaru nalazi se slika Gospe 
Voćinske ili Gospe od Utočišta iz 18. st., koja 
prikazuje Mariju i Isusa sa srcem na prsima, 
znak Božje ljubavi koja je jača od ljudske zloće 
jer ponovno uspostavlja i izgrađuje što ljud¬ 
ska mržnja razara. 

U oltar nove župne i svetišne crkve bi¬ 
skup Skvorčević je položio moći bi. Alojzija 
Stepinca, Marijina hodočasnika i pronositelja 
njezine slave. 


OBNOVLJENA ŽUPNA ISVETIŠNA CRKVA U VOĆINU 









Obljetnice 



Ove se godine navršava 61 . obljetnica suđenja i izricanja sudske presude zagrebačkom nadbiskupu Alojziju 
Stepincu. Ne ulazeći u prividnu sudsku formu kojom je komunistička partija željela zakamuflirati taj sudski 
postupak, donosimo čitateljima nekoliko Nadbiskupovih misli koje je napisao šefu Jugoslavenske partije Jo¬ 
sipu Brozu Titu. 


N aime, u neprijateljskom raspoloženju 
prema Crkvi režim je nastojao čim prije 
ukloniti nadbiskupa Stepinca i onemo¬ 
gućiti ga u bilo kakovom utjecaju na biskupe, 
svećenike i narod. U studenom 1945. su pred¬ 
stavnici Partije isplanirali i izvršili tvorni napad 
na Nadbiskupa 4. studenoga 1945. s nakanom 
da ga ubiju. 

Predsjednik Tito je te prosvjede opravdavao 
gnjevom naroda da Crkva ima »potpuno mate¬ 
rijalističku platformu u svojoj akciji protiv nove 
Jugoslavije« i da je »agrarna reforma jako pogo¬ 
dila ekonomske pozicije biskupa, koji već vjeko¬ 
vima raspolažu ogromnim imanjima (...). Zato 
oni pokušavaju da upotrijebe provokatorska i 
izdajnička sredstva protiv agrarne reforme, jed¬ 
ne od demokratskih osnova naše zemlje«. 

»To su teške riječi«, pisao je Nadbiskup mar¬ 
šalu Titu i zaključio: »U ime istine i pravde du¬ 
žan sam kazati, da one ne izražavaju vjerno pra¬ 
vi razlog današnjeg napetog stanja između Cr¬ 
kve i države. Pozivajući se na vjekovima usvo¬ 
jeno načelo: svatko je najbolji tumač svojih rije¬ 
či, ponajprije konstatiram, da nigdje ni u pismu 
upravljenom s BK od 22. rujna o. g. Vama, Gos¬ 


podine Maršale, niti u pastirskom pismu uprav¬ 
ljenom s BK vjernicima ni izričito ni indirektno 
ne stoji, da je agrarna reforma glavni i jedini ra¬ 
zlog današnjega spora između Crkve i Države 
(...). Jednako tako moram otkloniti, u ime istine 
i pravde, tvrdnju koju ste izvoljeli napisati u Va¬ 
šem odgovoru na pastirsko pismo Episkopata, 
kad ste za biskupe kazali: 'A sada izjavljuju da 
su spremni na svaku žrtvu zbog agrarne refor¬ 
me i svojih ličnih interesa!' I ova tvrdnja ne stoji, 
jer tih riječi nema ni doslovno ni stvarno sadrža¬ 
nih ni u pastirskom pismu, niti u listu upravlje¬ 
nom Vama, Gospodine Maršale (...).« 

A potom je Nadbiskup prigovorio i o razlo¬ 
zima objavljivanja Pastirskog pisma u kojem su 
biskupi iznijeli činjenično stanje progona Kato¬ 
ličke crkve: »Gospodine Maršale! U izjavi pariš¬ 
koj Humani te izvoljeli ste na adresu pastirskog 
pisma kazati, da su se biskupi 'okrenuli protiv 
nas, protiv naših ustanova i naših demokratskih 
mjera. Skorašnje pastirsko pismo to dokazuje. 
Ja sam im odgovorio mirno, ali odlučno. Odgo¬ 
vorio sam im preko štampe, kako bih pokazao 
njihov prljav rad ... i ono što žele takvi kato¬ 
lički svećenici, da opravdaju zločince i da bra- 

ne svoje materijalne inte¬ 
rese'. I to su teške optuž¬ 
be izrečene u povredljivoj 
formi. Episkopat je mo¬ 
rao ustati na obranu oko 
245 na smrt osuđenih sve¬ 
ćenika, jer znade, da oni 
ne pripadaju među 'one, 
koji su se oružjem u ruci 
borili protiv naroda, koji 
se borio protiv okupato¬ 
ra za oslobođenje domo¬ 
vine', da oni nisu 'izvrši¬ 
li ili rukovodili pokoljima 
Jugoslavena'. O tome smo 
duboko uvjereni. Mi se ni¬ 
smo u pastirskom pismu 
zauzeli ni za koga, koji bi 
se teško ogriješio o zakon 
kršćanske ljubavi i prav¬ 
de. Daleko je od nas i po¬ 
misao na to. Ono par poje¬ 
dinaca, koji su se ogriješi¬ 
li o uzvišeni poziv svoga 
zvanja. Crkva je sama ka¬ 
znila prije ikoga drugoga 
u svom djelokrugu.« 

Pomirljivost nadbi¬ 
skupa Stepinca i njegov 
lojalni stav prema novoj 
vlasti vidljiv je iz njegovih 
napora da stupi u kon¬ 
takt s novim vlastima, da 
otvoreno s njima prego¬ 
vara i traži odgovarajuća 
rješenja. Sve to bilo je du¬ 
boko usađeno u njegovu 
dušu, a to je očitovao i u spomenutom pismu 
Maršalu, rekavši: 

»Konačno još jednu riječ o pastirskom pi¬ 
smu. Kako sam već izložio, ja sam osobno upo¬ 
trijebio sva sredstva, da pismenim putem pra¬ 
vovremeno upozorim odgovorne državne fak¬ 
tore na prava i tražbine kat. Crkve. Radio sam 
to u duhu obećanja danog Vama na 4. lipnja o. 
g. kao što i u duhu Vaših izjava, da ćete spora¬ 
zumno, a ne samo na mirni način rješavati pita¬ 
nje između Crkve i Države. (Vaše pismo uprav¬ 
ljeno meni od 1. rujna o. g.) U pismu što ga je 
predsjednik Narodne vlade Hrvatske Dr. Vla¬ 
dimir Bakarić 26. VII. o. g. upravio meni povo¬ 
dom moje predstavke od 21. VII. o. g. napisao 
je: 'Nadam se, da ću u roku od par dana, čim 
mi zdravstvene prilike dozvole, moći te stva- 


»Moj stvarni tužitelj je 
Komunistička partija 
Jugoslavije (...). Ako je 
slobodno propovijedati 
i širiti materijalizam, 
da bude i nama pravo 
ispovijedati i propagi¬ 
rati naša načela. Kato¬ 
lici su za ta prava umi¬ 
rali i umirat će.« 


Stražari Ministarstva pravosuđa uvode optuže¬ 
nog nadbiskupa Alojzija Stepinca u sudnicu. A on 
je ušao i izišao čiste savjesti. Reče u pismu sveće¬ 
nicima 17. prosinca 1945.: »Savjest nam je čista 
i mirna pred Bogom, koji je najvjerniji svjedok i 
pravedni sudac sviju naših koraka. Savjest nam je 
čista i mirna pred Sv. Stolicom, koja će jednom na 
temelju izvornih dokumenata ocjenjivati sve naše 
djelovanje. Savjest nam je čista i mirna i pred ka¬ 
tolicima ove države, koji mirno i trijezno prosuđu¬ 
ju događaje. Savjest nam je konačno čista i mirna 
pred hrvatskim narodom, kome krvnim vezama vo¬ 
ljom Božjom pripadamo, pa mu po svom položaju 
svom dušom služimo, bez obzira na razna politička 
gledanja i političke stranke.« 

ri s Vama raspraviti i riješiti na međusobno za¬ 
dovoljstvo.' Premda sam nastojao doći u osob¬ 
ni kontakt s Drom Bakarićem, nikada nije do 
toga došlo do danas, a napose ne prije BK. Je li 
moja krivnja, da do tog osobnog kontakta nije 
došlo? Može li se za današnje stanje odnosa Cr¬ 
kve i Države baciti, kako Vi tvrdite, odgovor¬ 
nost samo na kat. Episkopat? To su sudbono¬ 
sna pitanja, na koja će historija također donije¬ 
ti svoj pravedni odgovor. Na osnovu podataka, 
koje sam Vam prethodno iznio, uvjeren sam, da 
će istina jednom izaći na vidjelo. A ta je, da Cr¬ 
kva nije izgubila dobre volje, da sporazumno 
uređuje svoje odnose s novom drž. vlašću. Ali 
je Crkva od prvoga časa njezinog nastupa u Hr¬ 
vatskoj dobivala udarac za udarcem, koji su ot¬ 
krili sve jasnije namjere odgovornih drž. fakto¬ 
ra. Te namjere, u najmanju ruku, nisu bile Cr¬ 
kvi prijateljske, već kako to iskustvo pokazuje i 




kako sam to već izložio, otvoreno nesklone, što 
više u mnogom i neprijateljske. Zato nisu mogli 
uspijevati moji koraci, da nađem razumijevanje 
za sporazumno rješavanje čitavog niza pitanja 
odnosa Crkve i Države, već se taj sklop pitanja 
jednostrano rješavao protiv prava Crkve. Stoga 
razloga danas stojimo pred rastavom Crkve od 
Države u Crkvi neprijateljskom smislu. 

Nije li. Gospodine Maršale, najdublji razlog 
ovakvom razvoju odnosa Crkve i Države stav, 
koji je prema Crkvi određen u prvim godinama 
rata, kako ste izjavili češkim novinarima. Nije li 
to u biti stav, koji je normiran programom komu¬ 
nističke partije prema religiji uopče? Jer, odakle 
ono otvoreno neprijateljsko držanje prema sve¬ 
ćenstvu? Zašto su redovi kat. svećenika upravo 
doslovno decimirani smrtnim osudama? Zašto 
je Crkvi oduzeta mogućnost, da utječe na vjer¬ 
ski odgoj učenika viših razreda srednjih škola? 
Zašto joj se oduzimlju njezine privatne škole, 
što je dopušteno u Francuskoj, Velikoj Britaniji i 
Udruženim državama, 1 premda je tamo prove¬ 
dena rastava Crkve od Države? Zašto su po voj¬ 
sci još uvijek zaposjednuti gotovo svi crkveni za¬ 
vodi, premda je rat već davno prestao? Nije li i 


' Sjedinjene Američke Države 


Obljetnice 


nama bilo dopušteno postaviti, gledajući sve to, i 
još štošta drugo pitanje, kuda sve to vodi? 

Ako se iskreno misli na sporazumijevanje 
s kat. Crkvom na čitavoj liniji, onda je jasno, da 
sporazumijevanje ne može značiti, da Crkva uvi¬ 
jek samo popušta od svojih prava i uvjeta života 
i da, pod vidom slobode rada, samo zadovoljno 
potvrđuje. To ne bi bilo sporazumijevanje nego 
služba, i to ponizujuća služba načelima koja Cr¬ 
kvi niječu samo pravo na slobodu i opstanak. A 
to se od Crkve ne može zahtijevati. Jasno je, da 
kraj ovakovog postupka nismo mogli pretposta¬ 
viti na strani drž. faktora dobre volje za sporazu¬ 
mijevanje, kao što sam to morao ponovno, naža¬ 
lost, konstatirati. Ono nešto malo što je učinjeno 
pozitivno, tako je neznatno, da ne mijenja bitno 
situaciju Crkve. I to je tek povraćanje onoga, što 
je Crkvi bilo malo prije oduzeto.« 

Da je Partija imala neideološki stav prema 
Crkvi i njezinim pastirima, uvažila bi Nadbi¬ 
skupovo dobronamjerno prikazivanje činjenica 
i do suđenja sigurno ne bi došlo. Pa ipak, Bog 
je stajao uz svoga izabranika, pružio mu jakost 
svojom nazočnošću i uvrstio ga u nebesku sla¬ 
vu. To neka bude izvor snage svakom vjerniku 
u kušnjama zemaljskoga života koji prestaje, a 
Stepinčevo iskustvo svjedoči: »Bog naš ostaje 
zauvijek«. 



DAROVI ZA POKRIĆE TROŠKOVA U POSTUPKU 
PROGLAŠENJA SVETIM bi. ALOJZIJA STEPINCA 


Nakon objavljivanja zadnjega broja Glasnika svoj dar za pokriće troškova u postupku za 
proglašenje svetim kard. Alojzija Stepinca uručili su ovi darovatelji: Ružica KOMADINA; Bra- 
nislav MENALO; Irena SLIŠKOVIĆ; Davpr BIONDIĆ; Biserka MILINKOVICH (Toronto); Tina 
MAGAŠ; Jure DŽAJA; Ankica TODORIĆ (Toronto); PGR (Italija); Mons. Aldo ROMA (Piom- 
bino Dese), obitelj CAPPELLINI (Piombino Dese); Danica IVIČEK (Mississauga); N. N.; Ozana 
CRNOGORAC - Biograd; Biserka MILINKOVIC - Toronto; Julijana KUJAVEC - Osijek; Irena 
SLIŠKOVIĆ; Ratko PAVIĆ; dr. Sandra VULETIĆ; Jakov PAVIĆ; V. i V. K. 



Uplatu i pretplatu za Glasnik i svoj dar za pokriće troš¬ 
kova u postupku za proglašenje svetim kardinala Alojzija 
Stepinca možete poslati preko Zagrebačke banke na ime: 

Postulatura kard. Stepinca i kunski 
račun: 2360000-1101605758 


ili iz inozemstva i domovine u devizama na sljedeći 

račun: 


ZAGREBAČKA BANKA d. d. - ZAGREB 
SAMOBORSKA 145 - HRVATSKA 
SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA bi. ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 








Lepoglava je mučilište i gubilište 
hrvatskih političkih osuđenika 


Na stranicama »Jutarnjeg lista« od 14. do 20. svibnja 2011. javnosti je predstavljen sadržaj knjige »Ste- 
pinac u Lepoglavi - zapisi nadbiskupova čuvara« koju su napisali Dane Mirić i suradnici. U svakom od tih 
nastavaka, te u razgovoru s autorom objavljenom 21. svibnja 2011., iznesene su klevete protiv moje oso¬ 
be i službe. Zamolio sam Uredništvo »Jutarnjeg lista« da u skladu sa Zakonom o tisku objavi moj osvrt. 
Budući da se »Jutarnji list« oglušio na moj zahtjev i ogriješio o dotični Zakon, spomenuti osvrt na serijal 
i knjigu gosp. Mirića i suradnika donosim u cijelosti. 



1. Iz Mirićeve knjige i serijala o njoj u Jutar¬ 
njem listu proizlazi da sam ja u postupku pro¬ 
glašenja blaženim i svetim kardinala Alojzi- 
ja Stepinca manipulirao ili izmišljao činjenice 
o njegovu zatočenju u KPD Lepoglava. To nije 
istina. Činjenice sam predočio na temelju iska¬ 
za koje su o tome dali: Josip Manolić, od 1946. 
godine načelnik odjela za izvršenje kaznenih 
sankcija u tadašnjem Sekretarijatu za unutraš¬ 
nje poslove u Sekretarijatu unutrašnjih poslo¬ 
va NR Hrvatske, Josip Spiranec-Pintar, uprav¬ 
nik KPD-a Lepoglava, koji je godine 1993. 
svoj iskaz dao svjesno i pod zakletvom, posve 
zdrav, a ne u »teškom zdravstvenom stanju« 
kako to želi prikazati Mirič u ekskluzivnom in¬ 
tervjuu za Jutarnji list (21. 5. 2011.), Stjepan Ben- 
ček - upravnik, Julijus Bujanović - stražar, Ivan 
Damiš - stražar, Juraj Petrović - stražar, Ana 
Bregović r. Miholjek, koja je pomagala gospo¬ 
đi Elizabeti Fiedler u pripremi hrane od koje se 
nosilo i za Nadbiskupa, preč. MatoRepić, lepo- 
glavski župnik, i druge osobe koje zaiskaše da 


im se ne spominju imena. U svemu držim au¬ 
tentičnima izjave Josipa Špiranca i spomenutih 
osoba o postupcima stražara prema zatočenom 
Nadbiskupu. 

2. Intonacija Mirićeve knjige podudarna je 
izjavi Josipa Broza, da su nakon suđenja 1946. 
preko Stepinca »prešli točkovi historije«. Blaže¬ 
ni Stepinac je taj sud i njegovu presudu nazvao 
»razbojničkom presudom« i »pravnim uboj¬ 
stvom nevina čovjeka«. Mirić ponavlja da je 
Stepinac filoustaša, da on ne ulazi u »ono što se 
događalo na suđenju«, ali je »imao svoj stav«. 
U tom stavu su on i pojedini stražari proma¬ 
trali i čuvali zatočenog Nadbiskupa, a sada on 
traži, optužujući mene za manipulaciju, »da se 
te stvari moraju staviti iza nas«. Iskustvo po¬ 
vijesti poučava da se takve stvari ne stavljaju 
»iza nas«, nego ispred nas! Ničiji zločini, pa ni 
komunistički, nemaju pravo na zastaru. To naj¬ 
manje imaju pravo zločini koje je počinila ko¬ 
munistička vlast pod Titovim režimom u po¬ 
raću i u godinama nakon toga, osobito terorom 




Osvrt 



Dana 7. rujna 1946. Spiranec 
je uputio komandiru straže 
KPD u Lepoglavi službeni do¬ 
pis u kojem je izvijestio da je 
»uprava ovog doma već izdala 
naređenje referentu obrta, da 
se naprave potrebni okovi u 
koje će se stavljati osuđenici 
koji su nepopravljivi«. U pismu 
Ministarstvu unutarnjih poslo¬ 
va - Odjelu za izvršenje kazni 
Spiranec 13. rujna 1946. šalje 
obavijest o pravljenju okova 
»za skroz pokvarene i nepo¬ 
pravljive bandite«. 


u logorima i za¬ 
tvorima. Obveza 
je prema povije¬ 
sti iznijeti cjelo¬ 
vitu istinu o spo¬ 
menutim doga¬ 
đajima. Nastojat 
ću udovoljiti toj 
obvezi i barem u 
glavnimtočkama 
u posebnoj knjizi 

. objaviti rezultate 

istraživanja o uzrocima Nadbiskupove bolesti 
i smrti te sve zapisnike o razgovoru Nadbisku¬ 
pa i njegovih posjetitelja u zatvoru. 

Zar dr. Augustin Franić laže kad u svojoj 
knjizi »KPD Lepoglava. Mučilište i gubilište hr¬ 
vatskih političkih osuđenika« (drugo, dopunje¬ 
no i prošireno izdanje objavljeno je u Dubrov¬ 
niku u rujnu 2010.), kad opisuje strahote komu¬ 
nističkog sustava koji je proživio u tom zatvo¬ 
ru i progon zasužnjenog nadbiskupa Stepinca. 
Zar o tome lažu svjedočanstva brojnih sveće¬ 
nika koji su s teškim posljedicama napustili taj 
zatvor i mnogi od njih umrli od tih posljedica? 
Imaju li oni pravo na dobar glas, čast i dosto¬ 
janstvo koje je sramotnom presudom oduzeto i 
blaženom Alojziju Stepincu? 

3. Mirić svojom knjigom želi skinuti odgo¬ 
vornost za teror nad zatvorenicima u Lepogla¬ 
vi. »Zar itko može povjerovati u takvo što?«, 
pita se Mirić. Zar Nadbiskup laže, a Mirić go¬ 
vori istinu? Zar je zasužnjeni Nadbiskup i da¬ 
nas bez prava da se javnosti predoči njegovo 
iskustvo Lepoglave? Neka bude »čin građan¬ 
ske hrabrosti« ponoviti njegovo svjedočanstvo 
o svome kupanju dano 4. siječnja 1952.: »Rekao 
sam da je bilo gorkih i neugodnih momenata u 


Važno je da se ponaj¬ 
prije biskupi i svećeni¬ 
ci trajno zauzimaju za 
pomirenje među po¬ 
dijeljenim kršćanima 
kao i među kršćanima 
i muslimanima, na¬ 
sljedujući Krista koji 
je mir naš.« (BENE- 
DIKT XVI., Nagovor 
na molitvi Večernje u 
Zagrebačkoj prvostol¬ 
nici, 5. lipnja 2011.) 


Lepoglavi. Ispočetka išao sam na kupanje. Kad 
sam se jednom zgodom vraćao, sretnem u hod¬ 
niku robijaše, ali da me ne vide, morali se s jed¬ 
ne i druge strane hodnika okrenuti prema zidu, 
a ruke skrstiti na leđa. I sada ja prolazim kroz 
taj 'špalir'. Kad sam to vidio, rekao sam straža- 
ru: 'Hvala vam na kupanju, ja se više ovdje ne 
kupam.' Svaki dan sam se namjesto toga dobro 
mokrim ručnikom isfrotirao i dobro je bilo.« 

Koliko li je samo lažnih tvrdnji gosp. Mi- 
rića u pobijanju ne mojih, nego Nadbiskupo¬ 
vih svjedočanstava o tretmanu koji je pretr¬ 
pio u Lepoglavi (str. 72). Nadbiskup se dobro 
sjeća kako je nakon što je samo nekoliko rije¬ 
či razmijenio sa zubarom dr. Rudolfom Voge- 
rom, isti završio u zatvoru. Reče: »Jednom sam 
ga trebao ponovno, ali nisam ga mogao dobiti. 
Doznam po zapovjedniku moje straže Istrani¬ 
nu Ivici Baletiću, da je mjesec dana bačen u sa¬ 
micu - vjerojatno, jer je nešto sa mnom progo¬ 
vorio, dok mi je popravljao zube.« (1. siječnja 
1952.). Uostalom ishitrene tvrdnje gosp. Mirića 
ne pobijam ja, nego nadbiskup Stepinac. Neka 
pročita Nadbiskupovo očitovanje o tretmanu 
u Lepoglavi u knjizi Blaženi Alojzije Stepinac - 
svjedok Evanđelja ljubavi, knjigu 3., dok. br. 688., 
595.-614., i uvidjet će nerazumnost sastavljanja 
svoje knjige, barem kad u njoj navodi moje pi¬ 
sanje utemeljeno na svjedočanstvima samoga 
Nadbiskupa ili izjavama stražara i upravnika. 
A moje pisanje nije sijanje konfuzije ili rušenje 
nečijeg ugleda (129), nego prinos otkrivanju či¬ 
njenica radi kojih je desetljećima vladala kon¬ 
fuzija i oduziman ugled pa čak i život tolikim 
komunističkoj ideologiji nepoćudnim ljudima. 

Ni jednom riječju nisam prozivao gosp. 
Mirića niti narušavao »njegov ugled i njegovih 
potomaka«, ali čitatelji koji o njegovoj stražar- 

Stepinac 



Brojni hodočasnici, među njima i učmici osnovnih i srednjih škola, pohađaju grob bi. Alojzija Stepinca i preporu¬ 
čuju se u njegov zagovor. Među njima uočismo i mons. Alda Romu, umirovljenog svećenika biskupije Treviso, u 
pratnji obitelji Castellini, koji u znak zahvale za ozdravljenje svake godine hodočasti na Blaženikov grob. 


skoj službi žele znati više i pouzdanije nego iz 
spomenute njegove knjige, neka pročitaju knji¬ 
gu Robijaševi zapisi Slavka Radičevića, osobito 
od str. 295. i si., te Politički zatvorenik, br. 35/36 
(1994.), str. 44ss. (1); br. 37 (1994.), str. 39ss. (2) i 
br. 38 (1994.), str. 42ss. (3). 

4. Gosp. Mirić zataškava činjenicu da je 
upravnik zatvora u izricanju pojedinačnih i ko¬ 
lektivnih kazni iskazivao sadističku ćud i da su 
mu u tome pomagali stražari. Koliki od njih su 
sadističku ćud pokazali nad zatočenicima u Le- 
poglavi i na Lonjskom polju? Dana 7. rujna 1946. 
je Spiranec uputio Komandiru straže KPD u Le- 
poglavi službeni dopis u kojem je izvijestio da je 
»uprava ovog doma već izdala naređenje refe¬ 
rentu obrta, da se naprave potrebni okovi u koje 
će se stavljati osuđenici koji su nepopravljivi«. U 
pismu Ministarstvu unutarnjih poslova - Odje¬ 
lu za izvršenje kazni Spiranec 13. rujna 1946. ša¬ 
lje obavijest o pravljenju okova »za skroz pokva¬ 
rene i nepopravljive bandite« (kopija izvorni¬ 
ka, Franić, str. 239). Kakve igračke za razigrava- 
nje bolesne mašte stražara u mučenju osuđeni¬ 
ka! Valja imati na umu da su se nad osuđenici¬ 
ma sustavno provodila psihička mučenja i iscr¬ 
pljivanje pred eliminaciju, a u zapisnike o uzro¬ 
ku smrti upisivalo se »umro prirodnom smrću«, 
od »greške srca«, »od srčane kapi«, od »greške 
srca i upale bubrega«. »Mnoga nagla oboljenja 
od kojih je uslijedila smrt, način su da se prikri- 
je mučenje po samicama ili izravna likvidacija.« 
Prema Franićevu istraživanju u Lepoglavi je ubi¬ 
jeno više od 190 zatvorenika; on ih je imenom na¬ 
veo (Franić, 32, 34-177). 


Zašto Mirić prešućuje svjedočanstva veli¬ 
kog broja lepoglavskih i starogradiških zatvo¬ 
renika koji su objavili svoja svjedočanstva o tre¬ 
tmanu u zatvoru: dr. Augustin Franić, vlč. Ivo 
Bjelikosić, fra Julijan Ramljak i drugi. 

5. Mirić svojom knjigom želi obezvrijediti 
rezultate moga rada o Nadbiskupovu zatoče- 
nju u Lepoglavi, o postupcima stražara prema 
njemu, te o ubojstvima koja su se u zatvoru do¬ 
godila 5. srpnja 1948., kad se prema očitovanju 
očevidaca »mrtve vozilo kao drvlje na groblje«. 
Te činjenice gosp. Mirić prati čuđenjem da je 
»Batelja ... otišao tako daleko da je čak citirao 
samog Stepinca« (usp. Mirić, 29,30). A koga ću 
citirati? Mučitelje ili žrtvu? Ja sam se opredije¬ 
lio za iskustvo žrtve. 

Naime, ja mogu razumjeti nespokoj gosp. 
Mirića, ali moram uvažiti iskustvo blaženog 
Stepinca iz zatočenja u Lepoglavi, koje je opi¬ 
sao ovim riječima: »Tko se ne slaže s komuniz¬ 
mom, tko se usudi pobijati komunizam, taj po 
njihovom mišljenju nema pravo na egzistenciju 
i 'likvidacija' takvog čovjeka nije nego pitanje 
odluke ovog ili onog komesara, a eventualno 
sudovanje samo komedija, da se zločin umor¬ 
stva lakše pokrije (...). Ljudi su u komunistič¬ 
kim zatvorima ili logorima bili bez prestanka 
podvrgavani strašnom duševnom pritisku, ko¬ 
jega ne može pravo shvatiti nitko tko nije pro¬ 
šao kroz strahote njihovog postupka.« 

U Zagrebu, 22. svibnja 2011. 

S poštovanjem 
dr. Juraj Batelja, postulator 














Vijesti 


Esther GITMAN, Židovka, povjesničarka, napisala je 
knjigu »Kad je hrabrost prevladala« (When Courage 
Prevailed), u kojoj je opisala i posvjedočila, kako je nad¬ 
biskup Stepinac spašavao Židove za vrijeme Drugoga 
svjetskog rata. »Bez takvih ljudi moja majka i ja ne bi¬ 
smo bile spašene i stoga ću se radovati sa svima koji će 
moguće proglašenje Stepinca svetim dočekati s odobra¬ 
vanjem.« Njemu i ljudima poput njega ona i njezina 
majka zahvaljuju što su preživjele taj rat. U petak 29. 
travnja 2011. pohodila je Ured Postulature bi Alojzija 
Stepinca u Zagrebu i upoznala se s izvornom dokumen¬ 
tacijom o Blaženikovu spašavanju Židova. 



Netrpeljivost i nasilje 
prema katolicima u Hrvatskoj 


K omisija HBK lustitia et pax objavila je 27. lip¬ 
nja 2011. godine izjavu o netrpeljivosti pre¬ 
ma katolicima u Republici Hrvatskoj. Prema 
očitovanju Komisije netrpeljivost prema katoli¬ 
cima i njihovim vjerskim uvjerenjima baštinje¬ 
na je iz vremena komunističkog totalitarizma 
i nikada nije u potpunosti nestala, a u posljed¬ 
nje se vrijeme intenzivirala, posebice neposred¬ 
no prije i nakon posjeta Svetog Oca Republici 
Hrvatskoj i hrvatskim katolicima. U izjavi se 
sa žaljenjem konstatira da državna tijela nisu 
adekvatno, po službenoj dužnosti, reagirala na 
otvorene izričaje netrpeljivosti prema katolici¬ 


ma na onaj isti način kako su reagirali kada se 
radilo o pravima drugih ugroženih zajednica i 
pojedinaca. Stoga Komisija ističe da treba pre¬ 
kinuti s praksom prozivanja i omalovažavanja 
katolika zbog njihove vjerske pripadnosti, nji¬ 
hova načina života, njihovih vjerskih uvjerenja 
i učenja, koja se bez ikakvih argumenta progla¬ 
šavaju nazadnima. Dapače, poziva državne in¬ 
stitucije da ne budu pristrane i da budno paze 
na dostojanstvo i pravo katolika na življenje 
svoje vjere i izricanje svojih vjerskih uvjerenja 
što im jamče hrvatski zakoni. 


Zahvaljuj emo... 

■ Od srca zahvaljujemo svim čitateljima Glasnika koji su nam proslijedili osobne sastavke ili 
članke več objavljene o bi. Alojziju Stepincu ili pak dokumente pronađene u pismohrana¬ 
ma raznih ustanova, a sve sa željom da s njihovim sadržajem upoznamo širi krug Blaženi- 
kovih štovatelja. 

■ Hvala vam što čitate i drugima omogućujete primati Glasnik 'Blaženi Alojzije Stepinac'. Ako 
na vrijeme podmirite svoje obveze prema Glasniku, on će moći redovito izlaziti i biti vjesnik 
Blaženikovih vrlina, kojima ga je Bog proslavio za dobro svoje Crkve i hrvatskoga naroda. 
Glasnik može svaki čitatelj i svjedok obogatiti svojim dopisom i uspomenama na kardinala 
Stepinca ili fotografijom iz njegova života. Ako ste bili dionikom koje svečanosti priređene u 
njegov spomen, izvijestite o tome putem Glasnika sve prijatelje i štovatelje kard. Stepinca. 

Zašto 
Hrvatska 
šuti? 

Komunistički zločini nad hr¬ 
vatskim narodom, vojnicima 
i civilima još uvijek su pre¬ 
kriveni tajnom u javnom i 
političkom životu Republike 
Hrvatske. Spomene ih se tek 
usputno, uglavnom radi pri¬ 
dobivanja javnog mnijenja za 
vlastite političke probitke. 
Tijekom ove godine o toj se 
temi progovorilo na Znanstve¬ 
nom skupu koji je Matica hr¬ 
vatska u Zagrebu pripremila 
na temu Represija i zločini ko¬ 
munističkog režima u Hrvat¬ 
skoj. Na tom skupu obrađena 
je i tema: Blaženi Alojzije Ste¬ 
pinac sučelice komunističkoj 
represiji u Hrvatskoj. 

Popis komunističkih Žrtava u selima Puška, Krapje, Drenov Bok, 

Plesmo i Kosutarica 


* U SPOMEN POŠTENIM HU.VATIM A 

jOCp ŽRTVAMA PARTIZANSKIH VLASTI 

ZVJERSKI UBIJENIH NA RIJECI ILOVI 

U SVIBNJU 19-i 5- 

PUŠKA 

K R A PJ F. 

SAT TOtO JAKOV 

ORLIĆ ANDRIJA 

Sume IVAN 

I OKO 200 ŽRTAVA 

blmhurga i 

KRIZNIH PUTOVA 

IZOPĆI NE KRAPJE 


EMIL SATTOLO 


Z nakovito je da su se srpske Novosti, koje 
u cijelosti financira Vlada RH, u mjesecu 
ožujku ove godine drznule objaviti tekst 
Stepinac i njegovi demoni. U tom protucrkve- 
nom i protuhrvatskom pamfletu su se auto¬ 
ri Igor Lasić i Šaša Kosanović, na temelju raz¬ 
mišljanja navodne povjesničarke dr. sc. Zori- 
ce Stipetić, Joze Tomasevicha i fra Petra Jeleče, 
okomili na svetački lik bi. Alojzija Stepinca. Na 
njihovu se zlobu, kojom su osporavali i svje¬ 
dočanstvo koje je papa Benedikt XVI. o blaže¬ 
nom Stepincu pružio za vrijeme pohoda Repu¬ 
blici Hrvatskoj, ne bismo ni obazirali da im ne¬ 
čistu savjest ne prozivaju stotine tisuća hrvat¬ 
skih vojnika i civila koje je Komunistička parti¬ 
ja Jugoslavije poubijala u stvaranju velikosrp¬ 
skog unitarizma uvijenog u državu »bratstva i 
jedinstva«. 


Bilo bi dobro kad bi dr. sc. Zorica Stipe¬ 
tić, Jozo Tomasevich i fra Petar Jeleč poho¬ 
dili šumu Kozjača pored Karlovca i ustanovi¬ 
li uzroke pokolja nedužnih Hrvata. Mogli bi 
otići i u druge lokacije: Macutovo brdo kod V. 
Cerovca i na Petrovoj gori u šumi koja se nazi¬ 
va Bujadnjak, Vidanka Curak kod Duge Rese, 
karlovačko naselje Borlin, jamu Gvozdenicu 
nedaleko od Krnjaka. Uzrok smrti kod svih 
žrtava bio je nasilan. Način likvidacije je bio 
vatrenim oružjem, i to u većini slučajeva pu¬ 
canjem u glavu. 

Prema prikupljenim policijskim podaci¬ 
ma, u Karlovačkoj županiji postoji 80 lokacija 
na kojima se nalazi čak 70 masovnih grobnica. 
Procjenjuje se da bi se na tim mjestima mogli 
nalaziti ostatci i više od 5000 žrtava komuni¬ 
stičkih zločina. 



Bleiburg i žrtve komunizma 



Slična situacija je i u većini dru¬ 
gih županija u Republici Hrvatskoj. 

U 718 lokacija otkriveno je 628 ma¬ 
sovnih grobnica te 171 pojedinačna, 
u kojima je prikriveno više od 90.000 
žrtava, među kojima su pripadnici 
vojnih postrojbi Nezavisne Države 
Hrvatske, civili, žene, djeca, njemač¬ 
ki i talijanski vojnici i drugi. 

Njihovo zbrinjavanje nije prvot¬ 
na briga Katoličke crkve. To je prvot¬ 
na dužnost suverene države. Pro¬ 
matrajući nemar, nebrigu i iskrivlji- 
vanje povijesnih činjenica s pravom 
se pitamo: Zašto RH o njima šuti, a 
nasilnicima uz pomoć sredstava in¬ 
formacija i političke vlasti dopušta 
njihovo ubijanje po drugi put? 

Katolička crkva iz obveze pijeteta prema 
svim tim žrtvama, nasilno ubijenim ljudima, 
moli za pokoj njihovih duša i za obraćenje nji¬ 
hovih ubojica. 

Tako je za vrijeme Drugoga svjetskog rata 
i poslije rata činio bi. Alojzije Stepinac, to Cr¬ 
kva nastavlja činiti i danas. 

Bleiburg 

Središnja komemoracija žrtava bleibur- 
ške tragedije i hrvatskog križnog puta, 66. po 
redu, održana je u subotu 14. svibnja na Ble- 
iburškom polju u Austriji. Komemoraciju su 
zajedno organizirali Ured hrvatske inozemne 
pastve i Počasni bleiburški vod. Spomen-sve- 
čanost započela je molitvom odrješenja kod 
hrvatskog groba na mjesnom groblju u Unter- 
loibachu, od kuda je krenula povorka prema 
Bleiburškom polju. 

Misu za žrtve bleiburške tragedije i hrvat¬ 
skoga križnog puta predvodio je križevački 
vladika Nikola Kekić. On je na početku pro¬ 
povijedi podsjetio kako je Bleiburg velika ne¬ 
sreća, bol koja je potresla ne samo hrvatski na¬ 
rod i kojoj bolno sjećanje još traje, okuplja i da¬ 
nas i potiče na razmišljanje. Uspomena se za¬ 
pravo odnosi na sve žrtve onoga vremena, na 
sve logore, mučilišta i gubilišta. Bleiburg je na 
svoj način postao znakom svih tih patnji, jer tu 
je bilo moguće okupljati se u dobu kad drug¬ 
dje u domovini to nije bilo moguće, istaknuo 
je biskup, te podsjetio kako je vodstvo tih ža¬ 
losnih proslava nakon toliko ponovne uspo¬ 
stave hrvatske države preuzela Katolička cr¬ 
kva, što je odmah manje ili više sprječavalo 


Prema prikupljenim policijskim podacima, u 
Karlovačkoj županiji postoji 80 lokacija na 
; kojima se nalazi čak 70 masovnih grobnica. 

• Procjenjuje se da bi se na tim mjestima mogli 
i nalaziti ostatci i više od 5000 žrtava komuni¬ 
stičkih zločina. 

: Slična situacija je i u većini drugih županija u 
Republici Hrvatskoj. U 718 lokacija otkriveno 
i je 628 masovnih grobnica te 171 pojedinačna, 
i u kojima je prikriveno više od 90.000 žrtava, 

: medu kojima su pripadnici vojnih postrojbi 
Nezavisne Države Hrvatske, civili, žene, djeca, 

: njemački i talijanski vojnici i drugi. 

uvijek moguću politizaciju u korist ove ili one 
skupine, stranke ili države. Iz godinu u godi¬ 
nu to je sve jasnije i značajnije. 

Biskup je podsjetio i kako je na Bleibur¬ 
škom polju na svojevrstan način pokrenut 
niz zločina koji se proširio u druga područja. 
Kad se kao hrvatski katolici sjećamo pobijenih 
Hrvata, odmah u spomen i molitvu uključu¬ 
jemo i sve nedužne žrtve iz drugih naroda i 
vjeroispovijesti, jer sve žrtve Bleiburga i križ¬ 
nih putova moramo smatrati nedužnim žrtva¬ 
ma osvete, budući da su stradali bez praved¬ 
na suda i dokazane krivnje, a svaki je čovjek 
načelno nedužan dok mu se ne dokaže osob¬ 
na krivnja. Zato bi svaki događaj označavanja 
ovoga žalobnog slavlja u povezanosti s bilo 
kojom stranačkom ili državnom, poraženom 
ili pobjedničkom tendencijom bio nova teška 











Stepinac 



»Dragi redovnici i redovnice, Crkva mnogo očekuje od vas koji imate poslanje da u svakom vremenu 
posvjedočite onaj ' način života koji je Isus, kao najuzvišeniji od posvećenih i misionar Oca za njegovo 
Kraljevstvo, prigrlio i ponudio učenicima koji su ga slijedili'« [Vita consecrata, 22], (BENEDIKTXVI., 
Nagovor na molitvi Večernje u Zagrebačkoj prvostolnici, 5. lipnja 2011.) 


zloporaba, upozorio je biskup Kekić, te nasta¬ 
vio kako »ne moramo isticati da je takvih zlo¬ 
poraba bilo također na gubilištima u domovi¬ 
ni, što je bio razlog da se crkveno vodstvo teš¬ 
ko ili nikako nije moglo u to uključiti. Sada je, 
Bogu hvala, moguće o svemu tome svjesnije i 
mirnije misliti i postupati«. 

Na ovogodišnjoj komemoraciji je pokraj 
kapele postavljena bista vlč. Vilima Cecelje 
(»hrvatski svećenik dobrotvor čuvar bleibur- 
ške tragedije«), rad akademskog kipara Tomi¬ 
slava Kršnjavoga iz Zagreba, koji je zaslužan 
da se do današnjih dana čuvao i očuvao spo¬ 
men na žrtve bleiburške tragedije. 

Molitva za nevine žrtve u Velom 
Grabi ju 

U Velikom Grablju na Hvaru slavljena je 
početkom mjeseca lipnja misa zadušnica za 
pok. župnika don Jakova Račića, koga su stri¬ 
jeljali partizani u siječnju 1944. godine. Misu 
je predvodio hvarski biskup Slobodan Štam- 
buk. Don Jakov Račić osuđen je na smrt stri¬ 
jeljanjem zbog navodne »neprijateljske dje¬ 
latnosti i propagande« u koju su uvukli i č. s. 
Korneliju Horvat, Franju Kostura, oboje iz Jel- 
se, te četvoricu župljana Veloga Grablja: Vic- 
ka Boškovića, Josipa Jurića, Nikolu Tomičića i 
Marina Petrića. 

Svi su oni osuđeni na smrt strijeljanjem 
što ga je izvršila Partizanska straža u Hvaru 
3. siječnja 1944. I ovaj zločin nad nevinim lju¬ 
dima zaslužuje povijesnu rehabilitaciju, odno¬ 



sno javno svjedočanstvo i priznanje odgovor¬ 
nih političkih struktura da je presuda bila ne¬ 
pravedna, a osuđenici da su nevino stradali. 

Kardinal Josip Bozanić na stratištu 
jame Jazovke 

Prigodom susreta biskupa Zagrebačke cr¬ 
kvene pokrajine u Sošicama 16. lipnja 2011. 
godine biskupi su pohodili i stratište jame »Ja¬ 
zovke«, stravičnog mjesta komunističkog zlo¬ 
čina. Tijekom bogoslužja kardinal Josip Boza¬ 
nić je podsjetio na pogubne posljedice zloči¬ 
na i potrebu da ih nosioci javnih vlasti i stva¬ 
ranja javnog mnijenja u Republici Hrvatskoj 
počnu prepoznavati i o njima govoriti s pošto¬ 
vanjem: 

»Okupili smo se danas, mi biskupi Zagre¬ 
bačke crkvene pokrajine, zajedno s vama, na 
ovome mjestu, kako bismo u molitvi i sabra¬ 
nosti zastali pred Kristovim križem te u nje¬ 
mu promatrali otajstvo ljudskoga života u ko¬ 
jemu susrećemo veličinu ljubavi i žrtve, ali i 
duboke tragove zla i nasilja. 

Došli smo ovamo s dubokim osjećajima 
kršćanske sućuti za stradale, kao i za njihove 
obitelji i rodbinu. Ovamo smo došli i s mol¬ 
bom koju upućujemo Bogu, da svojim Duhom 
istine dotakne sve one koji su se dali zarobi¬ 
ti mržnjom, čija su se srca pretvorila u izvo¬ 
re zla; da im probudi savjesti te im pomogne 
svjedočiti istinu, za koju nije nikada kasno. 
Naime, istina spašava od zablude, pročišćuje 
srca i obnavlja svijet. 






Bleiburg i žrtve komunizma 


»I danas je Crkva u Hrvatskoj pozvana na jedinstvo kako 
bi se suočila s izazovima u promijenjenom društvenom 
okružju, nalazeći misionarskom spremnošću nove putove 
evangelizacije, posebice u službi mladim naraštajima.« 

Prilazeći ovomu mjestu, prolazili smo po¬ 
red križeva koji označuju Kristov križni put. 
Ta je staza natopljena ljudskom krvlju i ne¬ 
izrecivim bolima. I činilo se kao da su se povi¬ 
jesti pojedinaca i naroda gasile jedna za dru¬ 
gom nad ovim otvorom. Teško je moguće za¬ 
misliti s kolikom je okrutnošću i mržnjom bilo 
ispunjeno srce onih koji su promišljeno, i dan 
za danom, ovdje nanosili patnju ljudima. Ko¬ 
liko je samo nepravdi vidio ovaj proplanak? 
Koliko su udaraca živima, desetljećima nakon 
tih događaja, nanosili bezumni sluge okrut¬ 
nog režima? 

Braćo i sestre, ovomu je mjestu bila nami¬ 
jenjena šutnja iz straha. Za njega se nije smjelo 
znati, o njemu je bilo zabranjeno govoriti, ali 
ta nametnuta šutnja nije mogla zaustaviti glas 
istine. Ovdje danas progovaraju zemlja i ka¬ 
menje, a naša je molitva i šutnja u vjeri i nadi 
zalog sigurnosti da Bog svojih ne napušta ni u 
jednoj tjeskobi. Šutnja straha pretvara se u šut¬ 
nju koja oslobađa, da bi se čuo govor istine. 

Žao nam je što se i danas u hrvatskoj jav¬ 
nosti ovo mjesto prešućuje, kao da pripada 
nekoj povijesti koja nas ne dodiruje. A ona je 
tako naša, jer se odražava u mnoštvu sadaš¬ 
njih pitanja. Nevino ubijeni na ovome mjestu, 
ubijeni ljudi bez mogućnosti iznošenja svoje 
riječi i svjedočanstva, zavrjeđuju naše pošto¬ 
vanje i postavljaju pitanja našoj suvremeno¬ 
sti. Na nama je čuvati spomen na svaku žrtvu, 
osobito obescijenjenu i poniženu. 


Načelnici PU Zagrebačke hodočastili su u 
Krašić gdje su slavili Svetu Misu zajedno sa 
svojim kapelanom, 28. lipnja 2011. 

Ono što se ovdje zbilo ne odnosi se samo 
na razdoblje neposredno nakon Drugoga 
svjetskog rata. Zbog naše sadašnjosti i buduć¬ 
nosti, potrebno je znanstvenim putem rasvije¬ 
tliti istinu i zakonitim sredstvima doći do pra¬ 
vorijeka o žrtvama i krvnicima. Selektivan od¬ 
nos prema žrtvama režima i ratova prošlog 
stoljeća na hrvatskim prostorima ne oslobađa 
nas od tereta prošlosti i ne daje sigurnost že¬ 
ljenog mira.« 

Molitve za komunističke žrtve u 
Tišnjanskoj Dubravi 

Šibenski biskup Ante Ivas s klerom svo¬ 
je biskupije pohodio je 30. lipnja 2011. župu 
Skradin. Tijekom pohoda tom nekoć biskup¬ 
skom sjedištu zajedno sa svojim svećenicima 
pohodio je i rimski lokalitet Burnu i jamu Go¬ 
lubinku u Tišnjanskoj Dubravi. 

Jama Golubinka masovna je grobnica u 
koju su komunisti bacili oko 300 ubijenih ci¬ 
vila iz Vodica, Srime, Tisna, Pirovca, Tribu- 
nja, Prvić Luke, Prvić Šepurine, Gaćeleza, Či¬ 
ste Velike i drugih okolnih mjesta. Izvršitelji 
toga zločina bili su partizani Prvoga primor¬ 
skog odjela tijekom i nakon Drugoga svjetsko¬ 
ga rata. U prigodnom nagovoru biskup Ivas je 
upozorio »da je jama Golubinka vapaj za isti¬ 
nom jer još i danas nisu rasvijetljeni zločini 
koji su se dogodili nad njom.« - I 

Potom je molio za žrtve i za one koji su iz- <*^ 
vršili zločine. 1 

MOLITVENA ZAJEDNICA BLAŽENOG ALOJZIJA STEPINCA 

Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina katolič¬ 
kih vjernika koja nastoji živjeti evanđelje nadahnuta primjerom bi. Alojzija Stepinca. Do sada se u zajednicu 
uključilo oko 5000 molitelja.Ta naša braća i sestre nastoje molitvom, praćenom savjesnim kršćanskim živo¬ 
tom, pridonijeti vlastitoj osobnoj duhovnoj formaciji, a time i duhovnoj i moralnoj obnovi Crkve u Hrvata i 
samoga hrvatskoga naroda, na temeljima četrnaeststoljetne katoličke baštine. 


Tko može postati članom i što čini član Molitvene zajednice bi. Alojzija 
Stepinca? 

Svaki se kršćanin može uključiti u Molitvenu zajednicu blaženoga Alojzija Stepinca, koja pro¬ 
miče molitveni život, duhovne vrijednosti i širi Kristovu ljubav u sva područja javnoga života, kako 
je to činio i bi. Alojzije. 

■ Prijavnica se može naručiti na sljedećoj adresi: 

Zajednica štovatelja BLAŽENOG ALOJZIJA STEPINCA 
10 000 Zagreb, Kaptol 31, Tel. (01) 4894 879 


Svaki štovatelj blaženog Alojzija Stepinca uključen u ovu molitvenu zajednicu moli: 

■ ■ za čast i proslavu Isusa Krista i Katoličke crkve, 

• ■ za čvrstoću osobne vjere i vjernosti Isusu Kristu i Crkvi, 

■ za svoje osobne nakane i potrebe, 

WSS ■ za domovinu Hrvatsku i svakoga Čovjeka, 

■ za očitovanje i potvrdu svetosti bi. Alojzija Stepinca u postupku njegove 
^ kauze za proglašenje svetim. 

Uz molitvu svaki štovatelj bi. Alojzija Stepinca uključen u ovu molitvenu zajed¬ 
nicu svojim radom nastoji: 

■ savjesno obavljati svoje svakodnevne obveze, 

■ svjedočiti kršćanske istine u osobnome i javnome životu, 

■ surađivati s Postulaturom u promicanju blaženikova glasa svetosti, 
* sudjelovati svakoga 10. dana u mjesecu u slavlju sv. mise ili na mo¬ 
litvenom sastanku, 

■ darom i žrtvom pridonositi uspješnu dovršetku postupka za progla¬ 
šenje svetim bi. Alojzija Stepinca. 

S vjerom u Općinstvo svetih, zo svoje potrebe i potrebe braće ljudi, osobito za ozdravljenje bolesnih i obra¬ 
ćenje nevjernika, moli zagovor bi. Alojzija Stepinca, biskupa i mučenika, s nakanom što skorijega njegova 
proglašenja svetim. 


\ : -vJ 





Zahvaljuj emo... 

■ Zahvaljujemo svim dobročiniteljima i suradnicima, čijom molitvom i darom napreduje postu¬ 
pak za proglašenje svetim bi. Alojzija Stepinca. 

■ Hvala svim čitateljima, štovateljima blaženoga Alojzija Stepinca u domovini i širom svijeta, za 
molitve i darove te za nesebično i velikodušno promicanje glasa svetosti i mučeništva kardi¬ 
nala Alojzija Stepinca. 



Obavijesti 


Molitva u čast blaženoga Alojzija Stepinca, biskupa i mučenika 


Gospodine, Bože naš. 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 
Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

Po njegovu zagovoru udijeli milost 
svoga blagoslova našim biskupima, 
svećenicima, redovnicima i redovnicama, 
svećeničkim i redovničkim pripravnicima, 
našim obiteljima da budu čvrste u vjeri 
i blagoslovljene novim i brojnijim životima. 

Budi utjeha svim starijim osobama te pomoć 
bolesnicima i patnicima. 

Očeve i majke, djecu i mlade 

očuvaj od unutarnjih i vanjskih pogibelji duše i tijela. 
Udijeli milost svećeničkih i redovničkih zvanja 
našoj župi, našoj biskupiji i Crkvi u Hrvata. 

(Po njegovu zagovoru udijeli mi milost ... ) 

Po Kristu Gospodinu našemu. Amen. 

Nakon toga izmoli: Oče naš. Zdravo, Marijo, 

Slava Ocu, sa zazivom: 

Blaženi Alojzije Stepinče, moli za nas! 



Učenici OŠ Popovača - Područna ško¬ 
la Stružac (1.-4. razred) hodočastili su u 
Krašić, 19. svibnja 2011. 


Zahvaljujemo... 

■ Zahvaljujemo na svjedočanstvima o čudesnim uslišanjima na zagovor bi. Alojzija Stepinca 
koja su nam proslijedili: Višnja GALIĆ (Zagreb), Zoran KOTNIK (Zagreb), Marija ČVELJO 
(Rodgau - Njemačka), Ljubica JELIĆ (Milvvaukee - SAD), Kata ŠAMADAN FILIPČIĆ (Za¬ 
greb), Tomislav DROPULJIĆ (Klinča Sela), Marko GAVRANIĆ (Zagreb); Kata NAD (Klo¬ 
štar Ivanić); Vinka FJAMUT (Ljubljana). 

■ Sve čitatelje Glasnika i štovatelje bi. Alojzija Stepinca koji su se pismenim putem preporuči¬ 
li u zagovor bi. Alojzija Stepinca i zatražili molitvu na njegovu grobu, potičemo da se u mo¬ 
litvi sjedine sa svim njegovim štovateljima koji sudjeluju u Sv. misi svakog 10. u mjesecu u 
zagrebačkoj prvostolnici u 18 sati. 

■ Svaki dopis na Postulaturu blaženoga Alojzija Stepinca kojim se priopćuje primljeno usliša- 
nje ili uspomena neka bude potpisan te obilježen nadnevkom i mjestom pisanja. Anonimna 
se pisma ne arhiviraju. Vjernici koji žele ostati anonimni neka to napomenu u dopisu. 



Stepinac 



Burgo de Osma 


Milano 


K ardinal Angelo Amato, pročelnik Zbo¬ 
ra za proglašenje svetih, 5. lipnja 2011. 
u katedrali u Burgo de Osma u Španjolskoj 
proglasio je blaženim Ivana de Palafoxa y 
Mendoze, svijetli lik biskupa iz 17. stoljeća 
u Meksiku i Španjolskoj. Bio je čovjek široke 
kulture i duboke duhovnosti, veliki obnovi¬ 
telj, neumorni pastir, branitelj Indijanaca. 


K ardinal Angelo Amato, pročelnik Zbora 
za proglašenje svetih, u Milanu je u nedje¬ 
lju 26. lipnja 2011. proglasio troje blaženika. 
To su: dijecezanski svećenik don Serafin Mo- 
razzone, sestra Enrichetta Alfieri, redovnica iz 
Družbe milosrdnih sestara svete Ivane Antide 
Thouret, i o. Clement Vismar, član Papinskog 
zavoda za vanjske misije. 

Milanski nadbiskup kardinal Dionigi 
Tettamanzi opisao je nove blaženike, sinove 
Milanske nadbiskupije, riječima da su to »tri 
svijetla lika svakodnevne svetosti«. 


Don Serafino je 49 godina obnašao službu 
župnika u župi Chiuso, sestra Enrichetta se ne¬ 
umorno posvećivala uznicima u milanskom 
zatvoru San Vittore, a tijekom Drugoga svjet¬ 
skog rata skrivala je Židove od fašističkog bi¬ 
jesa i slanja u koncentracijske logore. U Milanu 
su je nazivali »majkom zatvorenika«. Otac ele¬ 
mente je pak kao misionar u Biramaniji proveo 
šezdeset četiri godine. Tri sasvim različite oso¬ 
be i životni su im putovi bili različiti, ali sve ih 
je dičio »blagi osmijeh« kojim su tješili svoje šti¬ 
ćenike. Njihovi su životi dokaz da se i različi¬ 
tim putovima može stići do Božje blizine. 


Liibeck 


U Liibecku su u nedjelju, 26. lipnja 2011., 
proglašena blaženima trojica njemačkih 
svećenika, zvani »mučenici Ltibecka«, koji 
su ubijeni za vrijeme nacizma. Obred bea- 
tifikacije predvodio je kardinal Walter Kas- 
per, bivši predsjednik Papinskog vijeća za 
promicanje jedinstva kršćana, a Svetoga Oca 
je na obredu predstavljao kardinal Angelo 
Amato, pročelnik Zbora za proglašenje sve¬ 
tih. 

Katolički svećenici Johannes Prassek, 
Hermann Lange i Eduard Miiller suđeni su 
radi »malodušnosti, zlobe, suradnje s nepri¬ 
jateljem i slušanja neprijateljskih radio emi¬ 
sija«, a pravi je razlog odbacivanje nacistič¬ 
ke ideologije. Bili su svjesni težine svojega 
stanja i istodobno uvjereni da moraju brani¬ 
ti Crkvu i katoličku vjeru. Na dan pogublje¬ 
nja primili su utjehu sakramenta pomirenja 
i oprostili svojim ubojicama. Na vječni smi¬ 
raj ispratio ih je župnik Behnena, jedini oče¬ 
vidac njihova smaknuća. On je i posvjedočio 
njihovo praštanje ubojicama - kazao je kar¬ 
dinal Amato govoreći o novim blaženicima. 



» Biskupi, svećenici i đakoni, svaki prema 
svojem vlastitom stupnju, slavljenje [euha¬ 
ristije] moraju držati svojom glavnom duž¬ 
nošću.« (BENEDIKT XVI., Sacramentum 
caritatis, hr. 39) 






Novi sveci i blaženici 




Alois Andritzki 

- mučenik Dachaua - proglašen blaženim 


U 


I njemačkomgra- 
du Dresdenu, u 
ponedjeljak 13. lip¬ 
nja 2011., proglašen 
je blaženim sveće¬ 
nik Alois Andritzki, 
mučenik u koncentracijskom logoru u Dacha- 
uu. U ime pape Benedikta XVI. slavlje je pred¬ 
vodio pročelnik Kongregacije za kauze sveta¬ 
ca kardinal Angelo Amato. 

Alois Andritzki bio je jedan od brojnih sve¬ 
ćenika preminulih u tom logoru između 1933. 
i 1945. godine. U njemu je bilo zarobljeno oko 
2700 katoličkih svećenika, a više od 1000 ih je 
tamo preminulo. Alois je rođen 1914. godine 
u Radiboru, u Saskoj, a pripadao je maloj sla¬ 
venskoj manjini Lužičkih Srba. Tijekom mrač¬ 
noga nacističkog režima odlučio je, zajedno 
s bratom, postati katolički svećenik. Zaređen 
je kada je imao 25 godina, a mjesec dana po¬ 
slije Hitlerove su trupe zauzele Poljsku, i po¬ 
čeo je Prvi svjetski rat. U tim teškim vremeni¬ 
ma radio je u dušobrižništvu mladih, koji su 


mu se divili zbog njegove dosljednosti, svježi¬ 
ne vjere, snage njegove nade. Krist je bio nje¬ 
gova stijena. 

Bio je svećenik koji je hrabro propovijedao 
evanđelje, tako da je nacistički režim smatrao 
»štetnim« njegov utjecaj na mlade. Zbog toga 
je već u dobi od 27 godina deportiran u Dac- 
hau, gdje je nastojao među zatočenike unije¬ 
ti malo duševnog mira. Organizirao je moli¬ 
tvene susrete i čitanje Biblije, ali i igre. Sve je 
hrabrio, i pomagao najslabijima. Nakon što je 
obolio od tifusa, zatražio je pričest, na što mu 
je tamničar odgovorio: »Želiš Krista? Dobit 
ćeš smrtonosnu injekciju.« Ubijen je 3. veljače 
1943., u dobi od 28 godina. 

Alois Andritzki pisao je iz logora svoje¬ 
mu župniku, godinu dana prije preminuća: 
»Ako je Gospodin naizgled okrenuo svoje lice 
od nas, i ako smo, da tako kažemo, zgnječeni 
na zemlju, ne dopustimo da se izgubimo pred 
ljubavlju našega nebeskog Oca. Ako ne može¬ 
mo biti sijači, nastojmo bar biti sjeme, kako bi¬ 
smo u vrijeme berbe donijeli obilat plod.« 



Satumare 


Blaženi 

Janos Scheffler 


u; 


I nedjelju 3. srpnja 2011. u 
Satumare u Rumunjskoj 
kardinal Angelo Amato, pročelnik Kongregaci¬ 
je za proglašenje svetih, proglasio je blaženim mons. 
Janosa Schefflera, biskupa Oradeamare i Satumare, 
žrtvu komunističke represije. Rođen je 1887. u Ca- 
minu (mađ. Calmand). Nakon pokušaja komunistič¬ 
kog režima da Katolička Crkva prekine »svaki odnos 
sa Svetom Stolicom« u nakani stvaranja »Crkve bez 
Pape«, novi blaženik je u zatvoru u Jilavi bio podvr¬ 
gnut prisilnom radu, poniženjima i vrelim tuševima. 
Proživljene blaženikove boli kardinal Amato je popra¬ 
tio riječima: »Iskustvo boli znao je preobraziti u brigu 
za apostolat, katehezu i molitvu.« Umro je 6. prosinca 
1952. godine moleći i opraštajući svojim ubojicama. 



BI. Alojzije Stepinac podjelju¬ 
je sakrament krizme u Novskoj, 
12. lipnja 1939. 

Stepinac 





K ardinal Angelo Amato, pročelnik Kongre¬ 
gacije za kauze svetaca proglasio je u Sara¬ 
jevu, u olimpijskoj dvorani »Zetra«, u subotu 
24. rujna 2011., pet redovnica iz Družbe kćeri 
Božje ljubavi blaženima. To su redovnice: Jula 
Ivanišević, Berchmana Leidenix, Krizina Bo¬ 
jane, Antonija Fabjan i Bernadeta Banja. 


Nove su blaženice žrtve komunističkog i 
četničkog progona u Drugom svjetskog ratu. 

Radosno i čestititajući Družbi na tako vr¬ 
snim članicama te Sarajevskoj nadbiskupi¬ 
ji koja ih je kao žrtve pratila i prihvatila, do¬ 
nosimo pjesmu koju je u čast novih blaženica 
ispjevao generalni vikar Banjolučke biskupije 
mons. Anto Orlovac. 



Zastidje se 
rijeka Drina 

Kroz tminu se noćnu osu 
zlih vojnika grozna vika, 
nijemo zrakom poletješe 
anđeoska čet'ri lika. 


Ne, to nisu zimske vile, 
ne bijeli se njih ljepota, 
već djevice kojim krjepost 
više znači od života. 

Nit plaču nit' proklinju, 
nit' osvetu zazivaju, 
već Isusa - Zaručnika 
svojom smrću cjelivaju. 

Zastidje se rijeka Drina, 
rumenilom osu lice, 
pa zagrli i odnese, 
redovnice - mučenice. 

Anto ORLOVAC 












Iz knjige dojmova 
u Muzeju bi. Alojzija Stepinca 


Drago mi je da je ovaj muzej ustanovljen. 
Time će se još više na uočljiv način pomoći 
da se upozna život i lik bi. kard. Alojzija. Že¬ 
lim da po njegovu zagovoru RH i hrvatski na¬ 
rod ostane katolički i odan pravim vrjednota¬ 
ma. Blaženi Alojzije, zagovaraj i HKD Napre¬ 
dak! Dr. Franjo Topić, predsjednik (sv. Leopold B. 
Mandić, 2011.) 

Kad mi je bilo najteže, tebi sam se utjecala 
i molila i kad si me uslišio kod Boga i sv. Maj¬ 
ke Marije, postala sam jača u molitvi i sada se 
svakodnevno Bogu obraćam. (Luča i sinovi) 


26 . 5 . 2011 . 


- Blaženi Alojzije Stepinac, moli 
za nas!... Usrdno se molim i za tebe da te što 


prije proglase svetim, jer si to već zaslužio i 
za svoga zemaljskoga života. (Neutješna majka 
i supruga Dragica P.) 

U vrevi i svakodnevnoj gužvi zastati i 
doći u ovo okrilje mira, doista je neprocjenji¬ 
vo. Neka nas Božji glas i razmišljanje A. Ste¬ 
pinca prate! (A. Raguž) 


8 . 6 . 2011 . 


- Blaženi Alojzije Stepinac, pro¬ 
si za Slovenijo, za duhovnike, za škofe, za re¬ 
dovnike in se Slovence (F. Strašek) 


bi. A. Stepinče, čuvaj naš hrvat¬ 
ski narod, naše zajedništvo i naše obitelji! Pre- 
poručam cijelu svoju obitelj Bogu i tvome za¬ 
govoru (Josipa Bjelkanović) 


Zagabria, 5 Luglio 2011. 

Caro Aloisio Stepinac, 

Siamo venuti di persona a ringraziarti per 
i due miracoli che Dio ci ha concesso attra- 
verso di Te nel 2008 e nel 2009. A mia moglie 
Anne era stato diagnosticato un tumore al 
seno durante la gravidanza di nostro figlio. 

Monsignor Alessandro Rudy ci ha dato la 
tua foto in un momento di grande disperazi- 
one, quando tutto sembrava perduto per mia 
moglie i mio figlio. Monsignor Alessandro ci ha 
spiegato la Tua storia e ci siamo affidati a Te. 

Oggi la mia moglie e guarita (i medici era- 
no stupiti che non ci fossero metastasi) e no¬ 
stro figlio e venuto in mondo sano e forte e 
adesso ha 2 anni. 

Grazie e che ii tu onome sia santificato. 

Grazie per ii tuo sostegno. PGR. (slijede 
potpisi i adrese). 


Hrvatski prijevod: 


Zagreb, 5. srpnja 2011. 

Dragi Alojzije Stepinac! 

Osobno smo došli zahvaliti Ti za dva čuda 
koja nam je Bog dopustio Tvojom pomoći u 
2008. i 2009. godini. Mojoj supruzi Anne usta¬ 
novljen je tumor na dojci za vrijeme trudnoće 
našega sina. 

Mons. Alessandro Rudy dao nam je Tvoju 
sliku u trenutku velikog očaja kad se činilo da 
je sve izgubljeno za moju suprugu i mog sina. 
Mons. Alessandro nam je protumačio Tvoj ži¬ 
vot i povjerili smo se Tebi. 

Danas je moja supruga zdrava (liječnici su 
bili iznenađeni što nisu pronašli metastaze i 
naš sin se rodio zdrav i snažan i sada ima 2 
godine). 

Hvala, a Tvoje ime neka bude posvećeno. 

Hvala za Tvoju pomoć. PGR 

OŠ Davorina Trstenjaka u Zagrebu 


Blaženik i djeca 



Jakov 



Samoella 



Luka 


Andrea 


U nagovoru preparandistima prigodom blagoslova ol- 
tarne slike sv. Alojzija, 23. ožujka 1941., nadbiskup 
Stepinac ih je potaknuo da kao učitelji odgajaju dje¬ 
cu na kojoj će počivati nada domovine u budućnosti. Reče: 
»Želio bih, da nosite (...) kao memento pred očima, da će 
iza proljeća vaše mladosti brzo nastupiti jesen života, kad 
životnu snagu zamjenjuje klonulost tijela i duha, pa da ži¬ 
votnu snagu i sposobnost, koju si niste dali sami, nego je 
poklon neba, što savjesnije upotrijebite sebi i drugima na 
spas. Jer ne znam, da li je koja druga istina u stanju da čo¬ 
vjeka tako osposobi za svijest dužnosti i učvrsti ga u pošte¬ 
nju života, kao što je misao o prolaznosti zemaljskog živo¬ 
ta i o sudu, koji slijedi iza ovoga života. Ako pak u vama 
kao budućim učiteljima ne bi bilo svijesti dužnosti i odgo¬ 
vornosti, ako vašeg rada ne bi pratio čestit život odgojitelja, 
onda bolje da se i kanite zvanja, koje je specifično obilježe¬ 
no kao jedno od najvažnijih u ljudskom životu, odgoj djece 
preko škole, kojoj ćete biti na čelu.« 

Crteži učenika i učenica 1. i 2. razreda OŠ Davorina Tr¬ 
stenjaka u Zagrebu izrađeni su uz nastavnu jedinicu Sve¬ 
ci hrvatskoga naroda pod vodstvom vjeroučiteljice s. Mag¬ 
dalene Šokić iz Družbe klanjateljica Krvi Kristove. Plod su 
zajedničke i pojedinačne molitve našem dragom Blaženi- 
ku za Domovinu Hrvatsku. 

Vjeroučiteljica napominje da joj je predivno iskustvo 
čuti brojne lijepe, jednostavne dječje molitve za našu Cr¬ 
kvu, za papu, za svećenike, za roditelje, prijatelje, učitelje, 
da im blaženi Stepinac pomogne u životu. 







Obavijesti 


IZDANJA POSTULATURE 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb: 


■ BARBOUR, H. Ch. i BATELJA, J„ Svjetlo 
na putu života, popravljeno i prošireno iz¬ 
danje (2007.) službenoga duhovnog živo¬ 
topisa kardinala Alojzija Stepinca, nadbi¬ 
skupa zagrebačkoga, mučenika, uz njegovo 
proglašenje blaženim (1998.) (50 kn + pošta¬ 
rina) 

■ Alojzije STEPINAC, nadbiskup zagrebački. 
Propovijedi, govori, poruke (1934.-1940.) 
Priredio i predgovor napisao: dr. Juraj BA¬ 
TELJA; proslov: dr. Ante MATELJAN, Za¬ 
greb, 2000. (100 kn + poštarina) 


■ BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. (180 
kn + poštarina) 

■ BATELJA, J., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943., Zagreb, 
2008., (30 kn + poštarina). 


Litanije u čast bi. Alojzija Stepinca možete naru¬ 
čiti na adresi Postulature. 


NOVA IZDANJA 


U nizu Mala knjižnica Postulature blaženoga Alojzija Stepinca: Propovijedi iz sužanjstva objavljene su 
do sada tri knjige propovijedi bi. Alojzija Stepinca, koje je on sastavio kao sužanj u Lepoglavi: 


■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; pri¬ 
redio te uvodnim slovom i bilješkama po¬ 
pratio dr. J. Batelja, Zagreb, 2008.; (50 kn + 
poštarina) 

u Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propo¬ 
vijedi iz sužanjstva, sv. 2.; pozdravna riječ: 


Kard. Tomaš Špidlik; uvodne misli, bilješke, 
biblijska kazala i kazalo imena sastavio J. Ba¬ 
telja; Zagreb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagre¬ 
bački; priredio te uvodnim slovom i bilješ¬ 
kama popratio dr. J. Batelja; Zagreb, 2009. 
(50 kn + poštarina) 



■ VRANEKOVIĆ, Josip, Dnevnik. Život u Krašiću zasužnjenog nadbiskupa i kardinala Alojzija Stepinca, 


■ Pozdravno slovo za knjigu napisao je 
zagrebački nadbiskup i kardinal Josip 
Bozanić, a uvodne misli i bilješke dr. Ju¬ 
raj Batelja; ilustracije su iz arhiva Postu¬ 
lature (200 kn + poštarina). 









Stepinac 

■ BATELJA, J., Blaženi Alojzije Stepinac i Marija Bistrica, izdavač: Postulatura bi. Alojzija Stepinca, 
Zagreb, 2010. 



U izdanju Postulature bi. Alojzija Stepinca objavlje¬ 
na je prošle godine knjiga: BLAŽENI ALOJZIJE STE¬ 
PINAC- Svjedok Evanđelja ljubavi. Životopis, do¬ 
kumenti i svjedočanstva - prije, za vrijeme i nakon 
Drugoga svjetskoga rata (Juraj BATEUA); riječ je 0 
trilogiji: Knjiga 1 - Životopis; Knjiga 2 - Dokumenti 
I, br. 1. - 399. (1933. - 1943.) i Knjiga 3 - Doku¬ 
menti II, br. 400. - 691. (1944. - 1998.). 


Ova zbirka predočuje javnosti 691 dokument 
nadbiskupa Stepinca iz razdoblja od 1933. 
do 1998. godine i svjedočanstva o njegovu 
spašavanju ugroženih ljudi, koji su bili žrtve 
represivnih režima, žrtve gladi i vremenskih 


nepogoda, stradalnici i žrtve rata. Među njima 
je velik broj Hrvata, Poljaka, Roma, Slovenaca, 
Srba, Židova, ustaša, komunista (»crvenih«), 
muslimana, pravoslavnih i drugih. 


Trilogija se može kupiti u Muzeju blaženoga Alojzija Stepinca, Kaptol 31, 10000 Zagreb, naručiti na adre¬ 
si: Postulatura blaženoga Alojzija Stepinca, Kaptol 18, p. p. 949,10001 Zagreb (450 kn + poštarina) ili na 
telefon (01) 48 94 879 te na e-mail adresu juraj.batelja@zg.t-com.hr. Čitatelji mogu nabaviti i samo prvu 
knjigu troknjižja, koja je životopis bi. Stepinca na temelju dokumenata objavljenih u ostale dvije knjige. 










Vranekovićev dnevnik 



Nastavljamo objavljivati izabrana poglavlja 
dnevnika vlč. Josipa Vranekovića, u kojemu 
je opisao život i stradanja blaženoga Alojzija 
Stepinca na izdržavanju kazne u Krašiću. 

B laženik je u potpunoj tajnosti na novu postaju 
križnoga puta u Krašić prebačen 5. prosinca 1951. 
Bilo je to premještanje iz jednoga zatvora u drugi. No, 
on je i tu bio onemogućen u vršenju biskupske služ¬ 
be, ponižavan i progonjen. O tom progonu on je napi¬ 
sao mnoga svjedočanstva. Jedno od njih nalazimo i u 
pismu koje je napisano s. Tereziji Jadro, provincijalnoj 
glavarici ss. Karmelićanki Božanskog Srca. 


Krašić, 7.II.1955. 

Časna Majko! 

Sa zahvalnošću vraćam Vam autobiografi¬ 
ju utemeljiteljice Karmelićanki Bož. Srca Isuso¬ 
va. Pročitao sam ju s velikim interesom i neke 
si stvari posebno pribilježio, jer su vanredno 
poučne i zanimljive. 

Možete doista biti ponosne na svoju ute¬ 
meljiteljicu, za koju mogu izreći svoj sud ovim 
riječima: vrijedna je, da ju sveta Crkva uzdigne 
na čast oltara radi njezinih izvanrednih krijepo- 
sti, i držim, da će sveta Crkva, vođena Duhom 
Svetim, to jednoga dana doista i učiniti, možda 
i prije nego mislimo. 

Slažem se s njezinim riječima i potpisujem 
ih: »Die Treue ist Konservierungs-Mittel der 
Orden.« 1 Vjerujem da će se Karmelićanke Bož. 
Srca Isusova održati kroz sve bure i oluje, ako 
ostanu vjerne svojim svetim pravilima, danim 
od utemeljiteljice svete uspomene i potvrđenim 
od svete Ćrkve. 

Napose me dirnula njezina velika ljubav 
prema svetoj Crkvi, za koju je čitav život tako 
divno radila i za koju bila sigurno spremna 
žrtvovati i svoj život. A bila je eto konvertitkin- 
ja. Kolika sramota za katolike, koji ne shvaćaju 
sreće, što su članovi prave Crkve Kristove. 

Budite i u tome vjerne sljedbenice svoje 
utemeljiteljice, napose u ovim danima, kad se 
svim silama nastoji otrgnuti nas od prave Cr¬ 
kve Kristove. Radije umrijeti nego tako što 
prihvatiti i počiniti. 

Na koncu preporučam se u svojim velikim 
brigama u molitve Vaše i svih Vaših sestara, da 



Alojzije Stepinac u pratnji župnika Josipa Vrane¬ 
kovića polazi na jednu od svojih šetnji za vrijeme 
krašićkoga sužanjstva, 1951.-1960. 


mi Bog dragi dade milost sve pretrpjeti što će 
još trebati, za pravu Crkvu Kristovu. 

Uz blagoslov i pozdrav u Gospodinu 

+ Alojzije kard. Stepinac 
nadbiskup zagrebački 

20 . 1 . 1954 . 

Na šetnji: 

»Eto, do jučer je tako reći sve vodio (Đilas), 
a danas on imade svoga Marijana i Filipa (= 
krašićki policajci)... Neće to biti osamljeni slu¬ 
čaj. Ima ih on dosta iza sebe. Utjecajan je bio 
među svojima. Odrekli se Boga, pa što su mogli 

drugo očekivati, nego da budu 'in se divisi'.« 2 

*** 

Pavla Goričanca, koji je na umoru, obli- 
jeću crveni. Čujem, da odgađa ispovijed. Po¬ 
zovem mu ženu. Dođe - naleti naglo na vra¬ 
ta Eminencijine sobe. Izvine se, što je zalutala, 
pita za mene i odmah počne pričati, da misli 
radi čega je zovem. Eminencija je utješi, dade 
joj Agnus Dei 3 , da ga bolesni muž drži uz sebe. 


to 


»Vjernost je sredstvo za očuvanje Redovništva.« 


2 »U sebi podijeljeni.« 

3 »Agnus Dei« su male voštane pločice koje papa blagosliv- 
Ije na Veliku srijedu. Komadiće tog voska sestre karmelićanke 
svečanoopremaju svilom i tekstom molitve, a vjernici ga nose 
uza se kao spomen da pripadaju Bogu i da ga često zazivaju. 
Zove se »Agnus Dei - Jaganjac Božji« jer je krštenik po krštenju 


Č 

Primio sam Vas© cijenjeno pismo sa prilozima 
Vaš© nrve svete Mise.Srdačna hvala 1 u isti mah 
srdačna čestitka na velikoj milosti,koju Vam Je 
udijelio Gospodin*. 

Vrlo me iznenadilo saa3anje,da 
ste bili moj supatnik u Lepoglavl,1znenadlio ali 
i obradovalo.Vid lm naime,da Vas sve te patnje ne 
samo nisu oborile,nego naprotiv učvrstile na žl- 
votnom^putu 1 dovele k oltaru Božjem sa Jednim ve¬ 
likim životnim iskustvom,a to nije mala stvar. v > 
Uz blagoslov 1 pozdrav u 
Gospodinu i f .lo** VVaa 

nadbiskup zagrebački 




V 



Faksimil pisma bi. Alojzija Stepinca upućenog vlč. Baldu Mladoševiću (r. 
5.9.1922 u Vitaljini, zaređenom 11. ožujka 1956., svećeniku Dubrovačke 
biskupije, 11. svibnja 1956. godine. 


U jutro pohodim bolesnika - i lijepo je primio 
sv. sakramente. Deo gratias 4 \ 

21 . 1 . 1954 . 

Zamišljen je ujutro iza sv. Mise i reče mi: 
»Sve se bojim, ako do čega dođe, bit će žr¬ 
tava. Radio Rim sinoć javlja da u Zagrebu nije 
podzemlje. Ali tko zna planove Božje. Pouzda¬ 
nje samo u Njega - i neće nas zapustiti.« 

22 . 1 . 1954 . 


SSSR s kakvom vojskom ras¬ 
polaže - i što misle ti ljudi. 
Razumijem sada, da su se to¬ 
liko trudili crveni, da ih pri- 
dobe i da se vrate kućama. Ali 
ne! Od 25.000 - tek ih se 200 
odazvalo. Sada neće međutim 
primiti niti tih 200, toliko su 
bijesni na slabi odziv.« 

*** 

»Nije slučajno, da baš 
pred Berlinsku konferenciju 
nastaje gibanje u Maroku, u 
USA prva atomska podmor¬ 
nica spušta se u more, iz Ko¬ 
reje odlaze zarobljenici na 
Formozu - ovdje slučaj s Đi- 
lasom ... sve u svemu udarac 
za udarcem komunizma. Du- 
lles neće ni da čuje o primitku 
komunističke Kine u OUN. - 
USA hoće reći SSSR-u, da su 
dosta jaki, pa zato mogu zauzeti ovakav stav. - 
Koliko se toga zbilo već u samom početku Ma¬ 
rijanske godine! A tko zna, što još sprema Bo¬ 
gorodica!« 

*** 

»Kad dođe, a nadam se, da će prije ili ka¬ 
snije doći do formiranja hrvatske države, sve 
se bojim za Istru i Međimurje. Tu nikako ne bih 
mirovao i učinio bih sve, da ne pretrpimo ne¬ 
pravdu!« 


Na šetnji: Veseli ga konkordat Španjolske 
sa Sv. Stolicom. Tekst ugovora čitao je u AAS. 5 

»Bog upravo čuva i nagrađuje Franka. Po¬ 
štuje Ime Božje - daje Crkvi punu slobodu dje¬ 
lovanja i danas ima uza sebe prvu moralnu i ma¬ 
terijalnu silu svijeta: Vatikan i USA. Daj, Bože, 
da doživim takav konkordat našega naroda - i 

slobodne naše države sa Sv. Stolicom.« 

*** 

Kod večere: 

»Nisam pravo ni uočio, kako je značajno 
držanje kineskih zarobljenika u Koreji. Pravo je 
W rekao Ki 6 , da su oni dali najveći udarac komu- 

a 

nizmu. Stvarno sada vidi komunistička Kina i 

S 

m 

CL 

' . ' postao duhovni jaganjac po uzoru na Isusa Krista Božanskog 
< ^ Jaganjca, koji je sliku na spomenutoj pločici nosio uza se. 

* 4 Bogu hvala! 

^ 5 Acta Apostolicae Sedis; službeno glasilo Sv. Stolice. 

6 Nije razumljivo iz rukopisa, da li je ime Ri ili Ki. 


23 . 1 . 1954 . 

Danas nije izišao na šetnju. Sinoć sam mu 
rekao, da mu je svaki dan potrebna šetnja i kre¬ 
tanje kao forma liječenja. Rekao je, pa vidim, da 
je tako. Ipak danas nije izišao, a sve iz obzira 
prema meni, da ne gubim vrijeme za svoje po¬ 
slove, jer je doznao, da često u noći bdijem, jer 
preko dana ne mogu svršavati dnevne poslove. 
Tako je on u svemu obziran. Ne želi, da neko- 
me bude na teret. Tako se i kod stola više puta 
digne i ode rekavši: 

»Znam, morate u crkvu ... spremate katehi- 
zaciju ili moliti još krunicu sa sestrama i si.« 

24 . 1 . 1954 . 

Dr. Fuchs sa laboranticom, dr. Bogičević, 
dr. Popović, tajnik, Stela. Zubar donio svu apa¬ 
raturu, da mu popravi zube. Zdravlje se malo 
pogoršalo, pa mu izvadili Vi litre krvi. No, on je 
danas kroz cijelo vrijeme raspoložen. Kod va- 














Kuća bi. Alojzija Stepinca u koju se njegova obitelj preselila iz Breza- 
rića u Krašić 1907. godine. 


đenja krvi rekli su mu, da se li¬ 
tra krvi prodaje za 8.500 dina¬ 
ra. On se na to našali: 

»Pa što mi to prije niste re¬ 
kli, već bih dobio za nju 50.000 
dinara!« 

*** 

Zabuna u partiji raste. 

Neki je dan na primjer Baka- 
rić branio dr. Juliusa, a danas 
napada one, koji su dali svoj 
potpis u obranu Juliusove ča¬ 
sti. Kako li je relativna komu¬ 
nistička istina! - Sve u svemu 
izgleda, da šefovi partije mo¬ 
raju biti uvjereni, da nikoga 
nemaju iza sebe. Sve je pošlo 
nizbrdo! Pronevjerenja i krađe na sve strane! 
Država je gospodar svega, a službenici kradu, 
što dolazi na pamet - najobičnije u nečasne svr¬ 
he: pijanstvo i razvrat! 

»Rugaju se Bogu, a sada se on samo malo 
narugao njima! Bit ćete rep, a ne glave, ostva¬ 
ruje se sada i na njima. A tko zna hoće li i rep 
biti!?« 

*** 

»Eisenhower u svom govoru proglašu- 
je komuniste neprijateljima američkog naro¬ 
da i predlaže da im se oduzme državljanstvo. 
Neće li se i naši mnogi sada tamo otrijezniti! A 
možda će pokoji i natrag ovamo doći! Oni su 
kadri sve ovakve van izjuriti. Ne će li možda 
i Mandić, predsjednik HBZ-e, prispjeti ovamo, 
da vidi i osjeti taj raj! Sve u svemu komunizam 
dobiva udarac za udarcem i Bogorodica ja po¬ 
kazala, da je tu!« 

*** 

Kod večere: 

»Kako bude, da bude, svoj život rado da¬ 
jem za Božju stvar. Čini mi se, da ću ga i dati. 
Ima kod nas učenih ljudi u Zagrebu - i svetih 
svećenika, koji mogu voditi nadbiskupiju.« 

Ja mu velim: »A ja predosjećam, da biste Vi 
mogli ove godine biti u Zagrebu na svom mje¬ 
stu!« 

»U tom slučaju odmah bih Sv. Ocu stavio 
na raspoloženje i položaj kao nadbiskup i kar- 
dinalat.« 

Na to ja njemu: »Znam, kakav bi u tom slu¬ 
čaju bio odgovor Sv. Stolice!« 

»Pa i ja očekujem, da bi i opet bio: negati¬ 
ve! - Ne bojim se posla. Pače želim, da se po¬ 
svuda obave misije i da prođem cijelu dijece¬ 


zu kako bismo podigli i utvrdili u narodu vje¬ 
ru i moral!« 

25 . 1 . 1954 . 

»Čitam Anatomija jednog morala' od Đi- 
lasa. To je prava bijeda i mizerija. Nesretni lju¬ 
di, kako su nisko pali. Kakvi su to odnosi među 
njima. Ovaj pokazuje prstom na ovoga, onaj na 
onoga, jedan strepi pred drugim, pravi pakao. 
Kakav je to moral! Osjeća i sam Đilas svu mize¬ 
riju prigovora, a do jučer slavio je to i radio za 
to. Ali i nova njegova lutanja i traženja nisu ni¬ 
šta drugo nego: 'Nemirno je naše srce, dok se 
ne smiri u tebi, Bože! 1 « 

Ne govori on te riječi, ali stvarno je tako 
kod njega! 

26 . 1 . 1954 . 

Taxijem dolazi Eminenciji u posjet g. Milo- 
šić Josip iz Lakavvane, ali ga policija ne pusti. 

*** 

Dolazi č.s. Štefanija Bišćan S. M. I. ovamo 
autobusom, da kroz nekoliko dana šije u kući, 
ali je vraćaju. U noći sva prozebla vraća se na 
stanicu. 

27 . 1 . 1954 . 

»Čini mi se, da oni u Berlinu neće ništa po¬ 
lučiti. Molotov stalno gura naprijed Kinu, a Za¬ 
pad neće o njoj čuti. Znadu Rusi, ako svijet pri¬ 
zna Kinu, pa neka se pridruži i Indija, što je lako 
moguće, tada imaju u svojim rukama ogromno 
ljudstvo i teritorij. Tada bi i dalje mogli prko¬ 
siti i škoditi USA-u. No, nadam se da ih je svi¬ 
jet prozreo i dovoljno upoznao, pa neće i ovog 
puta nasjesti! Pozitivno od te konferencije bit će 







Stepinac 




Pogled na krnšićku 
župnu crkvu i okol¬ 
ni trg iz prve polo¬ 
vice 20. st. 


samo to, da će USA i Zapad konačno spoznati, 
da se ne može razgovarati sa komunistima!« 

*** 

- »Engleski imperij, po svemu sudeći, ide 
kraju. Europski se svijet buni. Simpatizira¬ 
ju Franka. U Španjolskoj demonstriraju protiv 
dolaska Elizabete u Gibraltar. Kraljica je prošle 
godine veličala svoju predšasnicu Elizabetu I., 
koja je tolike nevolje učinila Crkvi ubijanjem i 
proganjanjem biskupa, svećenika i vjernog na¬ 
roda. Radi toga sve mi se nekako čudnim pri¬ 
kazuje ovo ime i naslućujem: možda će to biti 
druga i posljednja Elizabeta! Otpadaju kolonije 
jedna za drugom, bune se, nitko ne simpatizira 
Engleze radi njihovog stava. Bog je Amalečane 
kaznio nakon 400 godina. Nije li došao čas, da 
Gospodin Bog udari i na ovaj narod sada radi 
njegovih kolonijalnih grijeha i tolikih nepravdi, 
što su nanijeli Crkvi!?« 

28 . 1 . 1954 . 

Bili smo na velikoj šetnji. Hodali po snije¬ 
gu u Selnama i kroz Stepanicu. Gleda te šume, 
Kupu i okolicu, gdje je proveo mladost. Silno 
ga odmara obnavljanje tih uspomena. Sreli li¬ 
jepog srndaća i srnu. Campek (pas) ih progo¬ 
ni. Velika je razonoda Božjem čovjeku taj pas. 
- Na šetnji kroz šumu silno je pao na led i sko¬ 
ro slomio ruku! 


*** 

Na toj šetnji: 

- »Kad bi se čovjek kojim slučajem još jed¬ 
nom kao dijete pojavio na svijet, a imao pamet 
kao sada, kako li bi divno upotrijebio vrijeme! 
Kad bi se to dogodilo, i opet bih izabrao zvanje: 


ili svećenik ili poljodjelac. Tu je čovjek nekako 
najbliže Bogu. Gledajte seljaka: muči se i radi, 
ali vidi, kako je u svemu ovisan o Bogu. U pri¬ 
rodi ga nalazi. Tu gleda njegove tragove.« 

*** 

U večer dolazi Kata Stepinac, snaha Emi- 
nencijine sestre Terezije, i donosi poštu č. gos¬ 
pođe Amadeje Pavlović i g. Milošića iz La- 
kavvane. Ovaj šalje pismo od Lackovića i Me- 
štrovića. S. Amadeja ode autobusom do Pribi- 
ća, a otuda se u sumrak vrati u Krašić do s. Te¬ 
rezije. Tu prenoći i u jutro se sastane sa sestrom 
Bernardinom Stepinac, koja tu dolazi od rodne 
kuće iz Brezarića. Zajedno pođu do crkve. Nit¬ 
ko ih uopće nije zaustavio. Mnogo su molile, a 
molilo se i u Zagrebu, da sretno prođu i eto - 
pravo čudo, sretno su došle i prošle. Da im ne 
upadnu u oči, savjetujem im, da uz kapelu sv. 
Ivana odu u Brezarić. 

*** 

Meštrović je vani aktivan. Gdje god može, 
radi za hrvatsku stvar i opovrgava srpske kle¬ 
vete protiv nas. Pita Eminenciju za neko pismo, 
što mu ga je tokom rata poslao Draža Mihajlo- 
vić, koje bi mnogo moglo koristiti našoj stvari. 
Eminencija se toga ne sjeća. 

- »Poslao sam u svoje vrijeme Juretiću sli¬ 
ku, kako se Talijani grle sa četnicima, da se vidi, 
s kim su sve paktirali i što su radili. Čudim se, 
da Meštrović nema toga u ruci. Sigurno bi mu 
dobro došlo!« 


*** 

- »Lacković kani graditi novu crkvu Majke 
Božje Bistričke i školu po uzoru one Spellma- 
nove, koja bi također nosila moje ime. Dakako, 












BI. Alojzije Stepinac pri¬ 
godom podjeljivanja sa¬ 
kramenta krizme u Nov- 
skoj u društvu svećenika, 
predstavnika župe i rav¬ 
natelja škole, 12. lipnja 
1939.. 


to bi bila u manjem opsegu od one u New Yor- 
ku. Da je mene pitao, ne bi toga načinio. Zabo¬ 
ravlja i na onu riječ Duha Svetoga: 'Ante mor- 
tem ne laudaveris hominem quemquam.' 294 
Ali što mogu!« 

29 . 1 . 1954 . 

Sestra Amadeja kod Eminencije. Sinoč je 
bio zabrinut hoče li se sestre probiti do crkve. 
Kad ga je ujutro sestra pozvala da pođe u cr¬ 
kvu, prvo mu je bilo: 

- »Jesu li se probile? « - Radostan je bio, što 
im je uspjelo. Veseli ga naime, da mu od vre¬ 
mena na vrijeme netko dođe. Puno toga dozna, 
a onda i daje! 

*** 

Lacković mu šalje almanah za 1953. g. nje¬ 
gove (kardinalove) škole iz New Yorka. Tu je 
E. slika. Vjerojatno je neki đak iste škole načinio 
tu sliku. Nije potpuno vjerna. Malo je potenci¬ 
rana, ali vrlo lijepo prikazano osobito izraz čela 
kao Mojsije i time istaknuta njegova 

borbenost. Na suprotnoj strani je falsifikat 
pisma, što ga je Eminencija 26. XI. 1953. poslao 
Spellmanu. Pismo glasi: 

Krašič 26. XI. 1953. 

Eminentissime Domine 

Prae primiš gratias ago Eminentiae Tuae 
pro votis expressis per telegraphum occasione 
promotionis meae ad dignitatem cardinalitiam 
factae per Summum Pontificem. 

Doleo me non potuisse venire, ut viderem 


Beatissimum Patrem, saltem post decem annos, 
plenos dolorum atque malorum omnis generis. 
Attamen, sicut Domino placuit ita factum est. 
Sit nomen Domini benedictum! 

Doleo etiam, me non potuisse gratias age¬ 
re omnibus aliis membris Sacri Collegii, epis- 
copis, sacerdotibus, laicis qui mihi scripserunt 
atque pro me orationes Deo obtulerunt. Rogo 
omnes per Eminentiam tuam: haberent me 
excusatum! Nos enim vivimus in captivitate 
vere babilonica. Sicuti iam scripsi Tibi ite- 
rum dico: liberet Dominus Patriam Tuam ab 
immenso malo impii comunismi! In tota histo- 
ria generis humani nunquam tališ pestilentia 
incidit in orbem terrarum! 

Gratias Tibi ago, Eminentissime, pro omni¬ 
bus quae hucusque fecisti pro Ecclesia Dei in 
patria mea, necnon pro populo meo. Deus re- 
tribuat Eminentiae Tuae abundanter! 

Eminentiae Tuae addictissimus in Christo. 

Archiepiscopus zagrebiensis 
Aloysius card. Stepinac. 


Eminentissimo 

Francisco Cardinali Spellman 

archiepiscopo 

New York 

Kad sam sinoč ušao u E. sobu, nađem ga 
nasmijana i vedra. Odmah mi reče: 

- »Imamo pravu senzaciju. Ali sam i u ne¬ 
prilici. ... Gledajte - i pokaže mi almanah. Evo 
moje pismo Spellmanu. Kako ga je mogao obja- 














Učenici od 1. do 4. 
razreda iz Črešnje- 
va - područna ško¬ 
la Tužno - na hodo¬ 
čašću u Krašiću, 2. 
lipnja 2011. 



Skupina iz Australije: Sydney, Cambera, itd. na hodo¬ 
čašću u Krašiću, 6. lipnja 2011. 


viti? Ja sam ga doduše zamolio, da me ispri¬ 
ča pred drugima, to znači: ovlastio, da saop¬ 
ći sadržaj pisma i drugima, ali ni na kraj pa¬ 
meti nije mi bilo, da se to objavi u štampi. No 
ništa zato. Oni znaju, što ja mislim. Nemam 
što pred njima tajiti!« 

*** 

Providnost - osjećamo - vodi i čuva naš 
dom. Neki dan dao sam potrebnima 15 kg 
brašna. Bili smo u kući s njim pri kraju, kad 
eto sutradan stigne nam na moju adresu vre¬ 
ća brašna od 45 kg. 

Danas opet došli po porez. Dao sam za¬ 
dnjih 7.000. Potrebe su velike, kad eto Lacko- 
vić šalje Eminenciji 125 int. i od toga 6 pjeva¬ 
nih, 1 tihu a 2 dolara i 13 a 1 dolar. Eminen¬ 
cija dade meni. Iznenada eto novca. I tako re¬ 
dom. Nečega u kući nestane, i za čas od ne¬ 
kuda stigne! 

Uređuje i odgovara: dr. Juraj Batelja, Kaptol 18, p.p. 949,10001 Zagreb. Adresa uredništva: Postulatura blaženoga Alojzi¬ 
ja Stepinca, Kaptol 18, p.p. 949,10001 Zagreb; telefon (01) 4814920; faks: 4814921; Spomen-zbirka iz ostavštine blaženoga 
Alojzija Stepinca, Kaptol 31, p. p. 949,10001 Zagreb, telefon: (01) 4894879 ili e-mail adresa: juraj.batelja@zg.t-com.hr 
Kad se u našem Glasniku spominju riječi »čudo«, »svetost«, »svetac« i si., u duhu je to crkvenih propisa i treba ih razumje¬ 
ti u smislu običnoga ljudskog izražavanja. Konačan sud o tome izreći će Crkva. Lektura: akad. Ante STAMAC, Marina 
ČUBRIĆ, prof. Tisak: DENONA 























»Ljubljena Crkvo u Hrvatskoj, preuzmi ponizno i smjelo zadaću 
da budeš moralna savjest društva, 'sol zemlje i 'svjetlo svi¬ 
jeta' (usp. Mt 5,13-14). Budi uvijek vjerna Kristu i njegovu 
Evanđelju, u društvu koje nastoji relativizirati i sekularizirati 
sve slojeve života. Budi boravište radosti u vjeri i nadi.« 


Vjernici koji na Blaženikov zagovor 
budu uslišani - zadobiju tjelesno ili 
duhovno ozdravljenje ili koju osobitu 
milost - neka opis uslišanja i cjelovitu 
liječničku dokumentaciju dostave na 
adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

U Muzeju bi. Alojzija na Kaptolu 31 
možete nabaviti medalju bi. Alojzija - 
odlivenu u srebru ili bronci, uokvire¬ 
nu staklenim okvirom - koja može biti 
dragi dar ili uspomena. 


»Neka vam na srcu bude briga za duhovna zvanja: trudite se 
svojim oduševljenjem i vjernošću prenijeti živu Želju da se 
velikodušno i bez oklijevanja odgovori Kristu , koji poziva na naj¬ 
dublje sjedinjenje s Njime, Glavom i Pastirom.« 

